Ministerul Educaţiei şi Cercetării Proiectul pentru Învăţământul Rural LIMBA ŞI LITERATURA ROMÂNĂ Hermeneutică literară Liviu PAPADIMA © Ministerul Educaţiei şi Cercetării Proiectul pentru Învăţământul Rural Nici o parte a acestei lucrări nu poate fi reprodusă fără acordul scris al Ministerului Educaţiei şi Cercetării ISBN - - - ; ISBN - - - - Hermeneutică literară Proiectul pentru Învăţământul Rural Cuprins În loc de introducere Unitatea de învăţare Hermeneutică şi lectură Aspecte generale Competenţe vizate Hermeneutică, interpretare Noţiuni preliminare Ce este hermeneutica? Tipuri de hermeneutică Repere istorice Interpretarea Ce interpretăm? Când interpretăm? Nevoia de interpretare a textelor Interpretare şi înţelegere (comprehensiune) Obiectiv, subiectiv şi intersubiectiv în interpretarea textelor Noţiuni înrudite: “explicarea” de text şi “exegeza” Discipline conexe: filologia, teoria receptării (a lecturii), critica literară, didactica literaturii Conceptul de “literatură” Ce este “literatura”? Apariţia conceptului de “literatură” în cultura română Literatură sau poezie? Pentru un concept specific de “literatură” Literatura ca mod de a folosi limbajul Literatura ca formă de comunicare Studiul receptării / lecturii literare Factorii constitutivi şi funcţiile comunicării Aspecte specifice ale comunicării literare Receptare şi lectură Premise ale studiului receptării / lecturii Direcţii în cercetarea receptării / lecturii literare Lucrare de verificare Răspunsuri la testele de autoevaluare Sugestii şi recomandări Resurse suplimentare Unitatea de învăţare Repere şi strategii ale lecturii Competenţe vizate Dificultăţi de lectură / receptare Două perspective asupra dificultăţii textelor literare Operaţii efectuate cu textele literare Aspecte ale comprehensiunii Tipuri de dificultate Sisteme de semnalizare şi orientarea lecturii Tipuri de text, tipuri de abordare Genurile literare ca reper de lectură Titlul Instanţele de comunicare şi perspectiva de enunţare Puncte tari ale textului: incipit şi final Recurenţe, cuvinte-cheie Strategii interpretative Cercul hermeneutic Raportarea la autor, operă, epocă Variabile istorice în interpretarea textelor literare Factori istorici care influenţează receptarea Studiu de caz: variabile istorice în receptarea operei lui I L Caragiale Variabile subiective în lectură / interpretare Profilul cititorului Hermeneutică literară Proiectul pentru Învăţământul Rural Parametri psihologici în lectura şi interpretarea textelor Valori şi atitudini în interpretarea textelor literare Ce sunt valorile şi atitudinile Interacţiunea valorilor Studiu de caz: Monastirea Argeşului Lucrare de verificare Răspunsuri la testele de autoevaluare Sugestii şi recomandări Resurse suplimentare Unitatea de învăţare Repere structurale şi estetice în interpretare Utilizarea textelor critice Competenţe vizate Repere structurale în interpretare Romanul Un gen proteic O evoluţie controversată Tentative de sistematizare tipologică Comunicarea în roman: naratorul şi perspectiva narativă Repere estetice în interpretare Arte poetice Arte poetice şi concepţii despre poezie Poezia ca expresie (Eminescu) Poezie versus realitate Natura paradoxală a poeziei (Arghezi) Puterea şi tirania cuvintelor Utilizarea textelor critice Critica literară şi disciplinele înrudite Obiectivele criticii literare Funcţiile criticii literare Tipuri de critică şi de texte critice Obiectivitate şi subiectivitate Lectura textelor de critică literară Lucrare de verificare Răspunsuri la testele de autoevaluare Sugestii şi recomandări Resurse suplimentare Bibliografie generală Hermeneutică literară Proiectul pentru Învăţământul Rural În loc de introducere Utilitatea modulului 􀂾 Modulul urmăreşte să te familiarizeze cu principalele probleme ale hermeneuticii literare şi să îţi formeze capacităţi de a opera cu diverse strategii interpretative, pentru a putea la rândul tău să înlesneşti înţelegerea de către elevi a operelor studiate şi să stimulezi interesului acestora pentru lectura literară 􀂾 Modulul este conceput într-o perspectivă interdisciplinară, corelând informaţii din diverse domenii ale cunoaşterii: teoria, critica şi istoria literară, teoria comunicării, teoria valorilor, estetica, didactica literaturii etc În acest fel, materia cursului îţi va da posibilitatea să faci conexiuni cu alte cunoştinţe dobândite anterior în domeniile menţionate, lărgindu-ţi orizontul de cuprindere a studiului textelor literare 􀂾 Expunerile sunt însoţite de numeroase aplicaţii care să te ajute să înţelegi şi să poţi explica adecvat şi utiliza eficient conţinuturile prezentate 􀂾 Modulul este structurat în trei unităţi de învăţare care pot părea, la prima vedere cam lungi În fapt, fiecare dintre acestea cuprinde mai multe subunităţi astfel încât poţi să-ţi organizezi studiul mai uşor şi mai eficient, în funcţie de programul zilnic şi de diferiţii factori externi favorizanţi sau perturbatori Structura modulului 􀂾 În prima unitate vei învăţa despre domeniul de investigare al hermeneuticii, despre aspectele generale ale interpretării, despre formarea şi caracteristicile conceptului modern de “literatură” şi te vei iniţia în studiul receptării sau al lecturii literare Unitatea de învăţare cuprinde teme de reflecţie, exerciţii de autoevaluare şi sugestii pentru rezolvarea lor La sfârşitul unităţii de învăţare, vei găsi o lucrare de verificare finală pe care o vei rezolva şi o vei trimite tutorelui spre evaluare 􀂾 Cea de a doua unitate, cu un caracter analitic şi aplicativ mai pronunţat, te va familiariza cu principalele coordonate ale interpretării literare: estimarea naturii dificultăţilor de receptare, manevrarea reperelor textuale care orientează lectura, utilizarea strategiilor interpretative, identificarea variabilelor istorice şi a celor subiective care influenţează lectura şi interpretarea, conştientizarea rolului pe care îl au valorile şi atitudinile în atribuirea de semnificaţii textelor literare Ca şi în cazul primei unităţi, vei întâlni teme de reflecţie şi de autoevaluare şi sugestii pentru rezolvarea lor De asemenea, vei avea de rezolvat lucrarea de evaluare finală pe care o vei trimite tutorelui spre evaluare Hermeneutică literară Proiectul pentru Învăţământul Rural 􀂾 Ultima unitate de învăţare cuprinde trei studii de caz, primul referitor la lectura romanelor, cel de al doilea privind analiza şi interpretarea artelor poetice, cel de al treilea despre utilizarea textelor critice Unitatea nr respectă structura celorlalte două şi cuprinde teme de reflecţie şi de autoevaluare, pentru care , la finalul unităţii, îţi oferim sugestii de rezolvare Lucrarea de verificare finală va trebui rezolvată şi trimisă tutorelui spre rezolvare Interactivitatea 􀂾 Pentru a da modulului un caracter interactiv, indispensabil pentru învăţământul la distanţă, prezentările de conţinuturi ale învăţării sunt însoţite de numeroase întrebări menite să asigure un dialog permanent cu tine, care te va ajuta să îţi foloseşti resursele proprii de cunoaştere 􀂾 De asemenea, în unităţile modulului sunt inserate numeroase Teme de reflecţie, ale căror rezolvări le vei putea discuta la întâlnirile cu tutorele Structurarea conţinuturilor 􀂾 Conţinuturile învăţării sunt prezentate într-o formă succintă, cu o segmentare clară şi o ierarhizare relevantă a acestora, pentru a înlesni asimilarea noţiunilor predate şi pentru a dinamiza ritmul expunerii 􀂾 Ideile enunţate sunt frecvent însoţite de citate din lucrări de referinţă, menite să completeze şi să nuanţeze informaţia vehiculată în curs Posibilităţi de lărgire şi de aprofundare a studiului 􀂾 La sfârşitul fiecărei unităţi vei găsi sugestii şi recomandări privind posibilităţi de a-ţi lărgi şi aprofunda studiul şi indicaţii bibliografice suplimentare pentru temele abordate în modul Evaluarea 􀂾 După cum am menţionat, fiecare unitate include câte trei teste de autoevaluare, cu rezolvările date în final 􀂾 De asemenea, fiecare unitate se finalizează cu o lucrare de verificare care va fi notată de către tutore 􀂾 Vei fi evaluat printr-o evaluare continuă, pe parcursul pregătirii tale, prin răspunsurile la testele de autoevaluare pe care le ai la fiecare unitate de învăţare, prin autoevaluare, în baza temelor de reflecţie pe care le găseşti în fiecare unitate de învăţare, pe baza participării la discuţiile cu tutorele şi prin calificativul pe care îl vei primi de la tutore în urma analizei lucrărilor de verificare finală Prin evaluarea continuă, vei obţine % din nota finală Restul de % va fi acordat în raport cu prestaţia pe care o vei avea la examenul final Hermeneutică şi lectură Aspecte generale Proiectul pentru Învăţământul Rural Unitatea de învăţare HERMENEUTICĂ ŞI LECTURĂ ASPECTE GENERALE Cuprinsul Unităţii de învăţare Competenţe vizate Hermeneutică, interpretare Noţiuni preliminare Ce este hermeneutica? Tipuri de hermeneutică Repere istorice Interpretarea Ce interpretăm? Când interpretăm? Nevoia de interpretare a textelor Interpretare şi înţelegere (comprehensiune) Obiectiv, subiectiv şi intersubiectiv în interpretarea textelor Noţiuni înrudite: “explicarea” de text şi “exegeza” Discipline conexe: filologia, teoria receptării (a lecturii), critica literară, didactica literaturii Conceptul de “literatură” Ce este “literatura”? Apariţia conceptului de “literatură” în cultura română Literatură sau poezie? Pentru un concept specific de “literatură” Literatura ca mod de a folosi limbajul Literatura ca formă de comunicare studiul receptării / lecturii literare Factorii constitutivi şi funcţiile comunicării Aspecte specifice ale comunicării literare Receptare şi lectură Premise ale studiului receptării / lecturii Direcţii în cercetarea receptării / lecturii literare Lucrare de verificare Răspunsuri la testele de autoevaluare Sugestii şi recomandări Resurse suplimentare Competenţe vizate Pe parcursul acestei unităţi, urmează să îţi dezvolţi următoarele competenţe: • definirea noţiunilor de “hermeneutică” şi de ”interpretare” • diferenţierea principalele tipuri de hermeneutică • identificarea nevoilor specifice de interpretare a textelor • recunoaşterea domeniilor de aplicare a interpretării • explicarea raporturilor dintre interpretare şi înţelegere (comprehensiune) • analiza aspectelor obiective, subiective şi intersubiective în procesele hermeneutice • explicarea conexiunilor dintre hermeneutică şi filologie, teoria receptării / lecturii, critică literară, didactica literaturii • definirea factorilor constitutivi ai comunicării în raport cu funcţiile corelative acestora • identificarea / ilustrarea particularităţilor comunicării literare în / prin diverse texte Hermeneutică şi lectură Aspecte generale Proiectul pentru Învăţământul Rural • diferenţierea orientărilor actuale în studiul receptării / lecturii în raport cu problematica investigată şi cu metodele utilizate de către acestea • definirea diverselor tipuri de lectori • diferenţierea între diversele sensuri ale termenului de “literatură” • explicarea evoluţiei conceptului în cultura română • analiza textelor teoretice în care este definit conceptul de “literatură” • ilustrarea diverselor semnificaţii ale conceptului prin texte teoretice sau de creaţie artistică HERMENEUTICĂ, INTERPRETARE NOŢIUNI PRELIMINARE Ce este hermeneutica? În dialogul Ion al lui Platon, Socrates afirmă că “poeţii nu sunt altceva decât tălmaci ai zeilor, stăpâniţi fiecare de către cel care îi are sub stăpânire”, iar rapsozii, cei care cântă textele poeţilor, sunt numiţi “interpreţii interpreţilor” Platon, Ion • Termenul provine din limba greacă: herméneutikos, de herméneuein, “a interpreta” – şi trimite la numele zeului Hermes, mesager al zeilor, şi la practicile de desluşire a voinţei acestora, exprimată prin mesaje încifrate, oculte (preziceri, oracole etc ) Este întâlnit în literatura filozofică a antichităţii 􀂾 Echivalentul latin al termenului grecesc este interpretatio (“interpretare”) 􀂾 În prezent, termenul este folosit în majoritatea limbilor moderne (fr herméneutique, germ Hermeneutik, engl hermeneutics etc ) şi este înregistrat cu definiţii de dicţionar variabile, mai largi sau mai restrictive Hermeneutică – ştiinţa (teoria / metodele / arta) interpretării (textelor biblice / textelor / a simbolurilor, a practicilor şi a structurilor culturale / a realităţilor de orice fel – lumii, existenţei etc ) Tipuri de hermeneutică “«Hermeneutica» denumea cândva acele discipline auxiliare ale teologiei, filologiei şi jurisprudenţei care căutau să pună la îndemână regulile pentru interpretarea de texte” Erwin Hufnagel, Introducere în hermeneutică, p • În principal, hermeneutica vizează modalităţile de a interpreta anumite tipuri de texte: scrierile religioase în domeniul hermeneuticii sacre, iar în domeniul hermeneuticii profane, scrierile literare şi cele juridice Deşi pornesc de la principii generale comune, cele trei tipuri majore de hermeneutică sunt adaptate specificului fiecărei categorii de texte ► Dă câte un exemplu de texte religioase şi literare celebre care au cunoscut numeroase interpretări ► De exemplu: Biblia; Hamlet de William Shakespeare Hermeneutică şi lectură Aspecte generale Proiectul pentru Învăţământul Rural Repere istorice “Orice apare în Cuvântul divin ce nu ţine literal de purtarea virtuoasă sau de adevărul credinţei, trebuie interpretat figurativ ” Sf Augustin, Despre doctrina creştină • Rădăcinile hermeneuticii se regăsesc în comentariile scrierilor lui Homer şi în cele ale Bibliei, vizând cu prioritate modalităţile de interpretare alegorică a acestor texte de referinţă în cultura păgână şi în cea creştină • În Renaştere reflecţia asupra metodelor hermeneutice a fost stimulată de interesul pentru textele Antichităţii greco-romane şi accentul pus de mişcările protestante pe necesitatea interpretării Bibliei independent de autoritatea bisericii “Cunoaşterea completă implică întotdeauna un cerc, astfel încât fiecare parte poate fi înţeleasă doar în întregul căruia îi aparţine şi viceversa ” Friedrich Schleiermacher, Prelegeri de hermeneutică • Se consideră că hermeneutica se conturează ca o disciplină de sine stătătoare odată cu prelegerile din ale lui Friedrich Schleiermacher Acesta distinge între interpretarea “gramaticală” (lingvistică, ţinând cont de limba textului) pe de o parte şi cea “tehnică” (psihologică, ţinând cont de personalitatea autorului textului) pe de cealaltă Tot el formulează pentru prima oară principiul “cercului hermeneutic”, al relaţiei dintre parte şi întreg în interpretare • Ulterior hermeneutica a devenit o importantă preocupare filozofică, privitoare la posibilităţile de a înţelege diferite fenomene ale existenţei, în special de natură culturală Un moment decisiv în această evoluţie îl reprezintă distincţia propusă de Wilhelm Dilthey între ştiinţele naturii, bazate pe explicare pe de o parte şi “ştiinţele spiritului”, a căror metodă principală este înţelegerea (comprehensiunea) – Introducere în ştiinţele spiritului, De-a lungul evoluţiei sale, hermeneutica a cunoscut trei orientări dominante: alegorică (privind interpretarea figurativă a textelor), filologică (bazată pe situarea textelor în contextul lor originar) şi filozofică Interpretarea Ce interpretăm? 􀂾 A interpreta constituie o activitate mentală curentă, cu largă aplicaţie Iată o definiţie din perspectivă psihologică a noţiunii: Interpretare: atribuire a unui sens sau a unei semnificaţii unor fapte de naturi diferite: vorbire, atitudini, evenimente, situaţii Atribuirea sensului se sprijină pe un sistem referenţial format din cunoştinţele subiectului şi care constituie premisa necesară pentru înţelegerea unei situaţii Hermeneutică şi lectură Aspecte generale Proiectul pentru Învăţământul Rural Diversitatea punctelor de referinţă pe care le are un subiect normal permite o supleţe în adaptarea la o situaţie dată a unui cadru referenţial specific Roland Doron, Françoise Parot, Dicţionar de psihologie, Bucureşti, Humanitas, ► TEMĂ DE REFLECŢIE Citeşte următoarele enunţuri, identificând obiectul interpretării la care se face referire în fiecare dintre ele • Vântul şi-a schimbat brusc direcţia, aşa că mă tem că în curând are să se stârnească o furtună • Astăzi Violeta părea destul de agitată, avea cearcăne sub ochi şi era foarte palidă Crezi că iar a avut necazuri aseară acasă? • Şeful mi-a zis de dimineaţă că se aşteaptă restructurări în departament Mă tem că e vorba de o ameninţare • Nu ştiu ce i-a venit dintr-o dată să se îmbrace în roz Până acum spunea că detestă culoarea asta • Psihologul mi-a zis mai întâi să desenez un copac şi, după ce a luat foaia cu desenul şi a pus-o la dosar, mi-a dat nişte cartonaşe diferit colorate, rugându-mă să le aranjez în ordinea preferinţei L-am văzut că îşi tot lua notiţe în vreme ce eu învârteam cartonaşele alea pe masă, încercând să mă hotărăsc • Fotografia luată din satelit este din păcate prea puţin clară pentru a ne da seama cu certitudine dacă e vorba despre un campus militar sau despre clădiri civile Există însă indicii care mă fac că înclin către prima ipoteză ► TEMĂ DE REFLECŢIE Citeşte următorul fragment din romanul Baltagul, în care negustorul David îi explică Vitoriei de ce crede el că Nechifor Lipan nu e mort “[ ] Ca un om care judec, zic aşa că toate cele de pe lumea asta au nume, glas şi semn Aicea, în stânga pe deal, se văd şapte case de bârne, şindrilite şi acoperite de omăt Şi prin şapte hogeaguri iese fum Ele nu strigă, – dar de spus, spun ceva Mai întâi, spun un număr: şapte Al doilea spun că-i iarnă şi gospodarii stau la vetrele lor şi pregătesc mămăliga şi topitura Dacă dintr-un hogeag n-ar ieşi fum, înţelesul ar fi altul Vra să zică toate pe lumea asta arată ceva [ ] Vra să zică toate vorbesc Aşa le-a rânduit Dumnezeu ” Poate fi obiect de interpretare orice element din realitate cu caracter de semn – care este perceput ca având un sens (sau “înţeles”) anume ► TEMĂ DE REFLECŢIE Citeşte Rondelul lucrurilor de Al Macedonski, comparând modul în care ideea că “lucrurile vorbesc” este dezvoltată în fiecare dintre textele prezentate “Oh! lucrurile cum vorbesc, / Şi-n pace nu vor să te lase: / Bronz, catifea, lemn sau mătase, / Prind grai aproape omenesc // Tu le crezi moarte, şi trăiesc / Împrăştiate-n orice case – / Oh! lucrurile cum vorbesc, / Şi-n pace nu vor să te lase // Şi câte nu-ţi mai povestesc / În pustnicia lor retrase: / Cu Hermeneutică şi lectură Aspecte generale Proiectul pentru Învăţământul Rural tot ce sufletu-ţi uitase / Te-mbie sau te chinuiesc – / Oh! lucrurile cum vorbesc ” Atribuirea de sens elementelor din realitate, astfel încât ele ajung să “comunice” sau să fie folosite pentru a comunica, se face prin modalităţi dintre cele mai variate: prin convenţie, ca în cazul semnelor lingvistice, prin deducţie, prin asocieri personale (cu senzaţii, impresii, amintiri) etc Când interpretăm? Nevoia de interpretare a textelor 􀂾 Ştim cu toţii că nu e nevoie să facem eforturi de interpretare la lectura tuturor textelor E suficient ca cititorul să cunoască sensul de dicţionar al cuvintelor întrebuinţate şi regulile generale ale gramaticii pentru ca texte de diverse tipuri – utilitare, ştiinţifice, informative etc – să devină inteligibile pentru el prin simpla lor parcurgere Alte tipuri de texte obligă însă cititorul la o reflecţie suplimentară privind modul în care ele ar trebui înţelese Direcţiile tradiţionale de investigaţie hermeneutică, menţionate anterior – religioasă, literară şi juridică – se justifică prin necesităţi specifice ► Alege, din lista de motive ale interpretării enumerate mai jos, pe cele care crezi că sunt definitorii pentru fiecare tip de hermeneutică: convingerea că textul respectiv are un sens ascuns, greu accesibil neiniţiaţilor informaţiile nesigure sau controversate privind geneza textului cultivarea deliberată a ambiguităţii în textul respectiv distanţa mare în timp între momentul redactării şi cel al lecturii bogăţia de sensuri a textului nevoia de consens în privinţa modului de a înţelege textul respectiv nevoia de actualizare a sensului textului respectiv, de armonizare a acestuia cu interesele cititorului actual ► Hermeneutica religioasă: , , , , ; literară: , , ; juridică: “Când îţi dai seama că ceva e în neregulă cu ce citeşti – adică atunci când descoperi că textul scris este contradictoriu, de necrezut sau chiar că ar conţine evidente erori grafice – atunci îţi dai seama că textul încearcă să îţi vorbească, sau, mai exact, că încearcă să te atragă în secretele lui ” Gerald Bruns, The Problem of Figuration in Antiquity • Nevoia de interpretare, de a face recurs la o serie de strategii speciale pentru înţelegerea unui text sau a unei porţiuni de text, este resimţită ca atare de către cititor ca impas de lectură (insuficienţă, contrarietate, nesiguranţă etc ), care declanşează demersul interpretativ Hermeneutică şi lectură Aspecte generale Proiectul pentru Învăţământul Rural Interpretare şi înţelegere (comprehensiune) 􀂾 Una dintre distincţiile utile pentru a defini mai exact hermeneutica şi domeniile de aplicaţie ale acesteia este cea dintre interpretare pe de o parte şi înţelegere sau comprehensiune pe de cealaltă Deşi punctele de vedere ale diverşilor cercetători asupra acestei distincţii nu sunt identice, se admite în general că înţelegerea sau comprehensiunea şi interpretarea sunt procese mentale (cognitive) care antrenează operaţii diferite, situate pe paliere diferite de complexitate 􀂾 A înţelege o secvenţă lingvistică (un cuvânt, un enunţ, un text) echivalează de regulă cu identificarea sensului acestuia şi cu formarea unei reprezentări mentale satisfăcătoare (din punctul de vedere al subiectului, al situaţiei de comunicare etc ) Operaţiile necesare comprehensiunii sunt în mare măsură standardizate, fiind aplicate automat la lectura oricărui text (identificarea sensului de dicţionar al fiecărui cuvânt, identificarea valorilor sintactico-semantice ale cuvintelor în enunţ, selectarea sensurilor pertinente în context ale cuvintelor polisemantice etc ) ► Explică sensul cuvântului “piloţii” din următoarele versuri din poezia Lacustră de G Bacovia Este necesară o “interpretare” (o alegere dintre mai multe variante posibile) în acest caz? “Un gol istoric se întinde, Pe-aceleaşi vremuri mă găsesc Şi simt cum de atâta ploaie Piloţii grei se prăbuşesc ” ► Dezambiguizarea termenului “piloţii” prin eliminarea sensului de dicţionar “conducător al unei (aero)nave”, ca fiind total inadecvat în context şi identificarea termenului ca fiind o variantă regională a lui “pilon” ţine de înţelegerea corectă a enunţului respectiv 􀂾 Interpretarea, în schimb, desemnează un proces de atribuire de sens, ceea ce implică, de regulă, alegerea dintre mai multe variante posibile de înţelegere, considerate fiecare, în grade diferite, satisfăcătoare 􀂾 Se poate de asemenea distinge între înţelegere (comprehensiune) şi interpretare în raport cu procesul derulării lecturii 􀂾 Înţelegerea (comprehensiunea) este un fenomen linear, care se derulează simultan cu parcurgerea secvenţei lingvistice respective 􀂾 Interpretarea are un caracter global, putând fi iniţiată numai după parcurgerea integrală a unei tranşe de text (enunţ, paragraf, capitol etc ) sau a textului În principiu, orice interpretare în cadrul unei tranşe de text poate fi validată numai la încheierea lecturii textului Hermeneutică şi lectură Aspecte generale Proiectul pentru Învăţământul Rural Pentru Paul Cornea, comprehensiunea se realizează la nivelul lecturii standard, cea care “duce la o comprehensiune mai mult sau mai puţin satisfăcătoare a textului şi la o reprezentare mentală a lumii ficţionale [ ] de pregnanţă şi completitudine variabile ” În acest sens, “lectura standard e o performare procesuală, dinspre începutul spre sfârşitul textului (perspectiva «iepurelui»), în vreme ce interpretarea e o performanţă analitică, de tip sincronic, în care ansamblul textual e cuprins deodată cu privirea (perspectiva «vulturului») [ ] A citi înseamnă a parcurge textul linear, stopând efortul în momentul încheierii; a interpreta înseamnă a reciti textul de mai multe ori, pentru a-l stăpâni în detaliu ” Paul Cornea, Introducere în teoria lecturii, Iaşi, Ed Polirom, , p 􀂾 Înţelegerea textului pe baza lecturii standard şi interpretarea acestuia solicită competenţe diferite: mai simple şi mai generale în primul caz, mai complexe şi mai specializate în cel de al doilea Lectura standard “e o «performare», întrucât e o realizare de amator (cu coeficient variabil de reuşită), cealaltă e o «performanţă», întrucât e opera unui profesionist, fie legitimată ştiinţific (în cazul «expertului»), fie legitimată (îndeosebi) artistic (în cazul «criticului») ” idem ► Citeşte poezia Ex libris de Tudor Arghezi “Carte frumoasă, cinste cui te-a scris / Încet gândită, gingaş cumpănită; / Eşti ca o floare, anume înflorită / Mâinilor mele, care te-au deschis // Eşti ca vioara, singură, ce cântă / Iubirea toată pe un fir de păr, / Şi paginile tale, adevăr, / S-au tipărit cu litera cea sfântă // Un om de sânge ia din pisc noroi / Şi zămisleşte marea lui fantomă / De reverie, umbră şi aromă / Şi o pogoară vie printre noi // Dar jertfa lui zadarnică se pare, / Pe cât e ghiersul cărţii de frumos / Carte iubită, fără de folos, / Tu nu răspunzi la nici-o întrebare ” ► TEMĂ DE REFLECŢIE Cum îţi explici contrastul atât de puternic între apologia (lauda) cărţii din primele trei strofe şi “verdictul” formulat în ultima strofă? Mulţi scriitori – în special dintre cei moderni – folosesc diverse modalităţi de a “provoca” cititorul la reflecţie interpretativă (ca, de exemplu, un final surprinzător, care pune dintr-o dată într-o altă lumină textul parcurs până la momentul respectiv) 􀂾 Distincţia calitativă între “înţelegere” (“comprehensiune”) ca activitate de identificare a sensului (procesare de informaţie) şi “interpretare” ca atribuire de sens este pusă de unii cercetători sub semnul întrebării din perspectiva finalităţii proceselor mentale respective Hermeneutică şi lectură Aspecte generale Proiectul pentru Învăţământul Rural 􀂾 Trebuie remarcat, din acest punct de vedere, că interpretarea are ca finalitate, adesea în mod explicit, înţelegerea (corectă, adecvată, satisfăcătoare) textului interpretat 􀂾 Neclaritatea relaţiei dintre înţelegere şi interpretare provine în principal din faptul că cea dintâi noţiune desemnează deopotrivă un proces cât şi rezultatul acestuia 􀂾 Este motivul pentru care unii cercetători preferă să utilizeze termenul de “comprehensiune” pentru a desemna procesul de prelucrare a informaţiei, iar pe cel de “înţelegere” pentru rezultat, definit în termeni de reuşită (“am înţeles”) sau de eşec (“nu am înţeles”) Obiectiv, subiectiv şi intersubiectiv în interpretarea textelor Interpretarea pune în relaţie un subiect (cititorul, interpretul) şi un obiect (textul citit / interpretat) Ea este deopotrivă subiectivă, depinzând de aptitudinile, cunoştinţele, motivaţia, atitudinile etc celui care o efectuează şi obiectivă, fiind orientată (dirijată, constrânsă etc ) de către textul supus interpretării “Obiectul atenţiei mele nu e în mine; el stă în faţa mea, iar interesul meu major nu este să mi-l apropriez sub înfăţişarea pe care i-o împrumută dorinţa mea (fapt ce m-ar lăsa pe mine însumi captiv capriciului meu), ci să-l las să-şi afirme toate proprietăţile, toate determinările sale particulare [ ] Riscul, dacă obiectul nu e perceput, menţinut, consolidat în diferenţa şi realitatea lui proprie, este ca interpretarea să nu fie, în cel mai bun caz, decât dezvoltarea unei fantasme a interpretului ” Jean Starobinski, Textul şi interpretul, Bucureşti, Ed Univers, , pp - • În ce măsură sensul este determinat de către textul însuşi şi în ce măsură este determinat de către cititor este una dintre întrebările centrale şi unul dintre principalele subiecte de dispută ale hermeneuticii 􀂾 Răspunsul variază în funcţie de text, de necesităţile individuale ale cititorului şi de necesităţile sociale ale colectivităţii din care acesta face parte 􀂾 Anumite tipuri de hermeneutică – de exemplu, cea juridică sau cea religioasă – tind să acorde primatul textului supus interpretării şi să normeze (legifereze, canonizeze) interpretările considerate ca adevărate, juste sau admisibile 􀂾 Hermeneutica literară acordă mai multă libertate cititorului individual sub acest aspect, dar şi aici limitele acestei libertăţi sunt subiect de permanentă dispută 􀂾 Unii cercetători au încercat să arate că obiectivitatea (determinarea sensului de către text) şi subiectivitatea (determinarea sensului de către cititor) se presupun reciproc şi că această relaţie este definitorie pentru critica literară Hermeneutică şi lectură Aspecte generale Proiectul pentru Învăţământul Rural “Reciproca este adevărată: orice slăbiciune, orice insuficienţă din partea subiectului (a cititorului) nu e mai puţin fatală pentru eficacitatea activităţii critice Nu pentru că subiectul care întreabă ar putea fi vreodată cu totul eliminat: totul s-ar pierde o dată cu dispariţia sa Vreau mai ales să reamintesc faptul că energia interogaţiei, inventivitatea desfăşurată în însăşi ancheta restitutivă, trebuie să fie susţinute neslăbit, dacă vrem să menţinem vie relaţia critică Căci tocmai prin energia ţelului nostru personal e chemat obiectul (opera) să-şi afirme prezenţa Ce mai rămâne din critică, dacă întrebarea noastră e timidă, dacă limbajul nostru e stereotip, dacă conceptele noastre sunt nesigure? Obiectul însuşi se banalizează şi se diluează, în lipsa unei solicitări viguroase Profesorii cunosc bine aceste situaţii în care slăbiciunea lecturii atrage după sine slăbiciunea obiectului Observăm că se produce un ecou degradat al textului: parafraza Comentatorul, în acest caz, nu îndrăzneşte să vorbească pentru sine: el nare nimic de spus, îi lipsesc mijloacele ” Jean Starobinski,op cit , p În măsura în care interpretarea e efectuată pentru a fi împărtăşită şi altora, ea capătă totodată o dimensiune intersubiectivă “Confruntarea subiectivităţii cu intersubiectivitatea” este “ceea ce constituie în primul rând conceptul de interpretare” Erwin Hufnagel, loc cit • Dimensiunea intersubiectivă a interpretării este definitorie pentru demersuri hermeneutice specializate, profesionalizate, precum cel al cercetătorului literar, al criticului literar sau al profesorului de literatură 􀂾 Aceştia au rolul de mediatori între textul discutat şi cei cărora li se adresează (cititori, elevi, studenţi etc ) 􀂾 Printr-o astfel de mediere specialistul pune în dialog, cu referire la textul discutat, propria subiectivitate interpretativă cu cea a adresanţilor săi “Fiecare cititor citeşte un text folosind modele de coerenţă bazate pe experienţe de viaţă în general şi în particular pe lecturi anterioare Aceste modele de coerenţă sunt mereu puse sub semnul întrebării şi uneori perturbate de lectura textelor literare Astfel fenomenologia lecturii textelor literare poate fi descrisă ca aplicare primară a unor modele de coerenţă, dezvoltare şi modificare continuă şi în final înlocuire a acestora Rolul criticului-interpret în acest proces nu este de a-l întrerupe, ci de a-l transpune din domeniul subiectivităţii în cel al intersubiectivităţii; altfel spus, de a urma deschiderea textului literar şi de a face din dialogul privitor la text o parte integrantă a vieţii creatoare, prezente şi viitoare, a colectivităţii ” Mario Valdés, De l'interprétation, în Marc Angenot, Jean Bessière; Douwe Fokkema şi Kushner, Eva (ed): Théorie littéraire Problèmes et perspectives, Paris, Presses Universitaires de France, , p Noţiuni înrudite: “explicarea” de text şi “exegeza” • O primă distincţie utilă este cea dintre interpretare şi explicare Diferenţa cea mai vizibilă este că cea de a doua Hermeneutică şi lectură Aspecte generale Proiectul pentru Învăţământul Rural “Explicaţia are ca obiect situaţii hermeneutice particulare, în funcţie de sensuri, texte şi contexte limitate, bine individualizate, în timp ce «interpretarea» [ ] tinde spre general şi total ” Adrian Marino, Critica ideilor literare, Cluj, Ed Dacia, , p noţiune implică în mod obligatoriu o dimensiune intersubiectivă (“explic ceva cuiva”) 􀂾 Termenul de explicaţie fiind mai aproape de zona ştiinţelor exacte (de exemplu, “explicaţie cauzală”), el este cel mai adesea aplicat operaţiilor hermeneutice mai simple (de exemplu, explicarea unor forme gramaticale, a unor relaţii sintactice, a sensului de bază sau contextual al unor cuvinte din text), cu un grad de obiectivitate mai ridicat 􀂾 Explicaţia poate fi astfel considerată corelativul intersubiectiv al comprehensiunii 􀂾 Apropiată ca sens de noţiunea de hermeneutică este cea de exegeză 􀂾 În limbajul curent, “exegeză” desemnează o comentare, o explicare sau o interpretare a unui text (literar, religios, juridic, filozofic etc ) “Foarte înrudită, chiar identică, este şi noţiunea de exegeză (hermeneia) Sensul originar este acelaşi: hermeneutica este o exegeză (= comentare, explicare de sensuri, texte etc ) Practica introduce totuşi încă din Evul mediu o disociaţie, care se păstrează până astăzi: hermeneutica se referă la principiile şi regulile de interpretare, ea este ştiinţa şi metodica interpretării, în timp ce exegeza constituie aplicarea practică a regulilor hermeneutice, interpretarea propriu-zisă, concretă, aplicată pe texte ” Adrian Marino, op cit , pp - Discipline conexe: filologia, teoria receptării (a lecturii), critica literară, didactica literaturii ”Încă din secolul al XVIlea, filologia constituie ştiinţa stabilirii, curăţirii şi interpretării textelor, filologul fiind în acelaşi timp (în terminologie modernă), un autor de «ediţii critice», un editor critic, ştiinţific, de texte, dar şi un analist, un interpret de texte, pe scurt un «hermeneut» ” Adrian Marino, op cit , p • Către polul obiectiv, hermeneutica se apropie cel mai mult de şi uneori se intersectează cu filologia 􀂾 Aceasta se întâmplă în special în cazul textelor vechi, ale căror particularităţi lingvistice creează numeroase dificultăţi de înţelegere pentru cititorul contemporan, sau în cazul textelor nesigure (cu mai multe variante, cu autor sau datare incerte etc ) • Relaţia subiect-obiect în interpretare face obiectul teoriilor receptării sau ale lecturii • După cum vei vedea ( Direcţii în cercetarea receptării / lecturii literare, pp - ), acestea pot fi diferenţiate în raport cu orientarea lor preponderent către polul obiectiv (textul), sau către cel subiectiv (cititorul) • Dimensiunea intersubiectivă a interpretării este explorată în critica literară (vezi Obiectivitate şi subiectivitate, pp - Hermeneutică şi lectură Aspecte generale Proiectul pentru Învăţământul Rural ) şi în didactica literaturii (vezi Două perspective asupra dificultăţii textelor literare, pp - şi Aspecte ale comprehensiunii, pp - ) Hermeneutică şi lectură Aspecte generale Proiectul pentru Învăţământul Rural TEST DE AUTOEVALUARE Alege, dintre cele două sensuri de dicţionar ale termenului “a interpreta”, pe cel care corespunde demersului hermeneutic: A a explica, a lămuri un text, o lege etc B a reda prin mijloace adecvate conţinutul unei opere muzicale, un rol etc (Florin Marcu, Noul dicţionar de neologisme) În care citat din această lecţie apar ambele sensuri ale termenului “a interpreta”? Ce tipuri principale de hermeneutică cunoşti? Cum sunt denumite, metaforic, perspectivele la care se situează, în raport cu textul, interpretarea şi comprehensiunea? În câte moduri este definită înţelegerea / comprehensiunea? Care sunt acelea? Care dintre cele trei tipuri de hermeneutică acordă, în principiu, mai multă libertate interpretativă cititorului? Identifică o întrebare centrală, foarte controversată, a hermeneuticii, menţionată în această lecţie Ce înseamnă “dimensiune intersubiectivă a interpretării”? Care sunt disciplinele literare în care este explorată această dimensiune? Se acordă câte punct pentru fiecare rezolvare corectă; punct din oficiu Hermeneutică şi lectură Aspecte generale Proiectul pentru Învăţământul Rural CONCEPTUL DE “LITERATURĂ” Ce este literatura? “Literatura” a fost şi este un termen polivalent, însumând multiple accepţii semantice Sensurile conceptului s-au modificat în timp şi în spaţiu Acest proces de permanentă redefinire semantică a conceptului are aspecte de diferenţiere în cadrul fiecărei culturi 􀂾 “Prima întrebare pe care trebuie s-o abordăm este, evident, aceea a obiectului cercetării literare Ce e literatura? Ce nu e literatura? Care e natura literaturii? Oricât de simple ar părea aceste întrebări, rareori li se dau răspunsuri clare ” René Wellek, Austin Warren, Teoria literaturii, Bucureşti, Editura pentru Literatură Universală, , p 􀂾 “S-au schimbat oare în decursul istoriei concepţiile despre literatură? Nu e uşor să se răspundă la această întrebare Dacă ne întoarcem destul de mult în trecut, putem răspunde afirmativ; putem ajunge într-o perioadă în care literatura, filozofia şi religia erau nediferenţiate: dintre greci, Eschil şi Hesiod ar putea ilustra acest lucru ” idem, p beletristică – termenul provine din germanul Belletristik, derivat din expresia franceză belles lettres (“litere frumoase”) = “literatură frumoasă”, “literatură artistică” scriere funcţională – scriere orientată spre o finalitate practică determinată (de ex : pentru a instrui, a informa, a convinge etc ) retorică – arta discursurilor, arta de a vorbi, de a convinge prin intermediul cuvintelor Studiul retoricii, cu vechi şi bogate tradiţii, datând încă din Antichitate, a interferat adesea (de ex în Renaştere sau în clasicism), în special prin analizele şi recomandările stilistice (teoria figurilor de stil, de exemplu) cu creaţia literară Epocile şi curentele care au înnoit radical doctrinele literare şi practicile de creaţie (de ex romantismul, cu accentul pe originalitate, pe individualitate creatoare, liberă faţă de orice prescripţii) au respins energic influenţa retoricii asupra literaturii “Să dăm cu ciocanul în teorii, în «poetici» şi în sisteme Să aruncăm jos vechea tencuială care ascunde faţada artei Nu există alte reguli, nici modele; sau, mai bine zis, nu există alte reguli, decât legile generale ale naturii care domină arta în întregul ei, şi legile speciale care, pentru fiecare compoziţie în Un studiu realizat de Robert Escarpit cu mai mulţi colaboratori de la Facultatea de Litere şi Ştiinţe Umaniste şi de la Centrul de Sociologie a Faptelor Literare din Bordeaux la începutul anilor ' inventariază şase sensuri de bază ale termenului, fiecare cu mai multe accepţii: sensul cultural (ştiinţă, erudiţie); sensul instituţional (comunitatea oamenilor de litere, cariera literară, producţia literară); sensul estetic (beletristica, arta cuvântului; expresie intelectuală, valoare durabilă, definire în raport cu celelalte arte sau cu scrierea funcţională, retorică artificială); sensul bibliografic (ansamblul operelor literare universale sau din cadrul unei Hermeneutică şi lectură Aspecte generale Proiectul pentru Învăţământul Rural parte, rezultă din caracteristicile proprii fiecărui subiect” – scria Victor Hugo în Prefaţa din la drama Cromwell Acelaşi scriitor recomanda privitor la retorică şi gramatică: “Cu cât mai mult este dispreţuită retorica, cu atât mai mult se cuvine să fie respectată gramatica” (Prefaţă la volumul Ode şi Balade, ) epoci sau al unui spaţiu geografic); sensul istoric (literatura ca fenomen istoric, ca entitate determinată spaţiotemporal); sensul ştiinţific (ştiinţa literară ca domeniu de cunoaştere şi ca disciplină universitară) Robert Escarpit, Literar şi social, trad de Constantin Crişan, Bucureşti, Ed Univers, , pp - ► Arată care dintre sensurile termenului de “literatură” identificate de către Robert Escarpit este folosit în fiecare dintre enunţurile de mai jos: • Spre deosebire de alte arte, ca de exemplu muzica, pictura sau sculptura, literatura foloseşte un material de creaţie înzestrat cu semnificaţii proprii: limbajul • Predă literatură la Universitatea din Bucureşti • Lucrarea cuprinde o panoramă a literaturii române, de la cele dintâi scrieri până în contemporaneitate • Studiul literaturii nu trebuie să se limiteze la analiza, explicarea şi comentarea textelor beletristice, ci trebuie să ţină cont de condiţiile în care acestea au apărut, de difuzarea şi de receptarea lor în epocă şi în posteritate • În ziua de astăzi a devenit imposibil să parcurgi întreaga literatură de specialitate, chiar şi într-un domeniu de cercetare foarte restrâns • L-am rugat să îmi facă o selecţie a operelor majore din literatura germană ► , , , , , literatură – termenul provine din latinescul litteratura, derivat din littera (“literă”) Ca atare, el şi-a păstrat multă vreme sensul etimologic, fiind aplicabil doar producţiilor culturale scrise şi doar ulterior a fost extins şi la cele orale (de ex : “literatură populară”) În limba latină, litteratura însemna scrierea literelor (alfabetul), învăţământ elementar (scrisul şi cititul), gramatică, filologie şi, prin extensie, cunoaştere sau învăţătură bazate în primul rând pe citit şi pe scris arte liberale – în Antichitate, sintagma desemna ocupaţiile intelectuale, demne de oamenii liberi, de pe urma cărora aceştia nu urmăreau obţinerea unor beneficii practice, personale (spre deosebire, de exemplu, de “artele mecanice”, prin care se produc bunuri materiale) În universităţile medievale “artele liberale” au fost sistematizate în două grupe de discipline: trivium, cuprinzând gramatica, Adrian Marino distinge, la rândul său, şapte “straturi” semantice pe care hermeneutica ideii de literatură le pune în lumină: stratul originar, relevabil prin opoziţiile scris / oral şi sacru / profan; cel cultural (învăţătură, educaţie intelectuală, înnobilare şi “umanizare” a spiritului: gramatică, cultură enciclopedică, “arte liberale”, “studii umaniste”); cel cantitativ (totalitatea scrierilor: scrierea ca act de cultură, cartea, Hermeneutică şi lectură Aspecte generale Proiectul pentru Învăţământul Rural retorica şi dialectica şi quadrivium, cuprinzând disciplinele matematice (aritmetica, astronomia, geometria şi muzica) studii umaniste – studia humanitatis, noţiune preluată din Antichitate şi consacrată de către Umanism, desemnând nu numai un set de discipline ce coincid cu “artele liberale” (sunt menţionate în plus poezia, istoria sau filozofia), ci şi cu un ideal pedagogic, de cultură şi civilizaţie primatul poeziei – punct de vedere potrivit căruia esenţa literaturii se află în poezie Această optică marchează separarea, începând din secolul al XVIII-lea, dintre “literatură” ca act cultural, bazat pe studiu şi pe erudiţie, şi “literatură” ca artă ale cărei surse primare sunt inspiraţia, spontaneitatea, imaginaţia, sensibilitatea “Poetul nu trebuie să scrie cu ceea ce s-a mai scris, ci cu sufletul şi inima sa” (Victor Hugo, Prefaţă la Ode şi Balade, ) republica literelor – expresie cu largă circulaţie începând din sec al XV-lea, desemnând totalitatea scrierilor şi a scriitorilor scriitură – (din fr écriture) text scris sau tipărit, scrierea ca utilizare a limbajului cu diferite finalităţi autoreferinţă – concepţie modernă potrivit căreia esenţa literaturii, în special a poeziei, stă în modul în care textul atrage atenţia asupra lui însuşi şi nu asupra a ceea ce comunică metaliteratură – scrieri (literatură) despre literatură (de ex critica literară, văzută fie ca “ştiinţă”, fie ca “creaţie”) antiliteratură – negare sau subminare, prin luări de poziţie teoretice sau prin practici de creaţie, a înseşi noţiunii de “literatură” sau a caracteristicilor ei fundamentale (artă, frumos, creaţie, ficţiune, diferenţieri de gen etc ) biblioteca, categoriile ce definesc cultura literară); cel specific (creaţie estetică: “literele frumoase” particularizate ulterior ca “literatură frumoasă”, primatul poeziei şi apoi identificarea literaturii cu aceasta, arta de a scrie, de a compune, categoriile specificului literar); cel heteronomic (comunitatea universală sau cea naţională a “republicii literelor”, literatura ca fenomen social, economic sau ideologic); cel ierarhic (literatura superioară / inferioară, subliteratura); cel genetic sau autodestructiv (autogenerare prin cultură sau scriitură, autoreferinţă, metaliteratură, antiliteratură) Adrian Marino, Hermeneutica ideii de literatură, Cluj-Napoca, Ed Dacia, , pp - ► Arată care dintre sensurile termenului inventariate de către Adrian Marino corespund, mai mult sau mai puţin exact, celor identificate de către Robert Escarpit ► la Marino corespunde lui la Escarpit; lui ; lui ; corespondenţa dintre (Marino) şi (Escarpit) este doar parţială: Marino se referă la orice fel de scrieri, pe când Escarpit la texte (scrise sau orale) de un anumit tip (literar sau beletristic, aşa cum este acesta definit la ) instituţia literaturii – literatura ca practică socială, cu propriile ei reguli (norme şi coduri stilistice, convenţii de gen etc ), participanţi (producătorii / scriitorii, beneficiarii / cititorii, intermediarii / editorii, criticii şi istoricii literari, profesorii de literatură etc ) şi angrenaje instituţionale (uniuni de creaţie, cluburi de lectură, Într-o abordare mai economică şi mai limpede compartimentată, Paul Cornea propune un inventar de şase sensuri definitorii: ca sistem sau instituţie; ca totalitate a ce e scris sau tipărit întrun anumit domeniu; Hermeneutică şi lectură Aspecte generale Proiectul pentru Învăţământul Rural saloane literare, premii literare etc ) literaritate – caracteristici textuale şi funcţionale specifice textelor literare poeticitate – caracteristicile structurale şi funcţionale care conferă textelor statutul de poezie ca set aparte de discursuri având marca distinctivă a “literarităţii”; ca reuşită estetică; ca formă degradată a poeticităţii; ca profesie Paul Cornea, Introducere în teoria lecturii, p ► Citeşte versurile următoare din Artă poetică a lui Paul Verlaine şi identifică definiţiile posibile ale termenului “literatură” din cele trei surse citate (Escarpit, Marino şi Cornea) care corespund sensului cu care cuvântul apare la sfârşitul poeziei “Deci, muzică întâi de toate, Astfel Imparele prefer, Mai vagi, mai libere-n eter, Fiind în tot, plutind în toate [ ] Nuanţa eu râvnesc s-o caut, Nuanţă, nicidecum Culoare, Nuanţa doar – îngemănare De vis cu vis, de corn cu flaut! Alungă Poanta ce ucide Şi crudul Spirit, Râs impur, Ce lacrimi scot în ochi de-Azur, Şi izul trivial de blide! Suceşte gâtul elocinţei, Şi bine faci, când cu putere, Astâmperi Rima-n chingi severe, Ea, sclavă a nesocotinţei [ ] Deci, muzică mai mult, mereu, Iar versul tău aripi înalte Să prindă, năzuind spre alte Iubiri şi bolţi de Empireu! Să fie buna aventură Când suflă zgribuliţii zori Prin mină şi prin cimbrişori Tot restul e literatură Paul Verlaine, Art poétique, trad de C D Zeletin ► Escarpit: (“retorică artificială”); Marino: (“antiliteratură”); Cornea: Apariţia conceptului de “literatură” în cultura română În limba română, cuvântul “literatură” este un neologism, împrumutat, cel mai probabil, din franceză (fr littérature, lat litteratura) El începe să fie folosit frecvent abia în secolul al XIX-lea “De vreo douăzeci de ani începu a se auzi în toată România vorba literatură; mai înainte nici înţelesul nu-i era cunoscut Începură a se scrie, a se traduce şi a se tipări câteva cărţi, se distinseră câţiva scriitori, şi astăzi peste tot locul se aude, din gură în gură, expresiile: literatură română, născânda noastră literatură, înaintarea literaturei noastre etc ” Ion Heliade Rădulescu, Chemare pentru un Început de bibliotecă universală [ ] Într-o primă etapă, în perioada paşoptistă şi postpaşoptistă (aprox - ), termenul de “literatură” şi derivatele acestuia (“literar”, “literat”, “literator”) sunt folosite cu un sens destul de imprecis şi de general Hermeneutică şi lectură Aspecte generale Proiectul pentru Învăţământul Rural “Productul mintei şi a învăţăturilor unei naţie să numeşte literatură, şi părţile ei sunt poezia, filozofia, istoria şi ritorica Aceste învăţături să numesc cu drept cuvânt şi umanitate, căci prin ele omul câştigă cugetări de moral, simţiri delicate cei filantropi” Gh Asachi, Despre literatură [ ] ► Cât de riguroasă este definiţia formulată de Asachi la ? ► Definiţia propriu-zisă (“productul mintei şi a învăţăturilor unei naţie”) este mult mai generală decât inventarierea “părţilor” literaturii (potrivit definiţiei, ar aparţine “literaturii” şi studiile din domeniul ştiinţelor exacte, dreptului, studiile economice şi politice etc ) ► Sub ce aspect este această definiţie restrictivă? ► Sub influenţa contextului social-politic şi cultural al vremii, Asachi defineşte literatura din perspectivă naţională (“productul mintei şi a învăţăturilor unei naţie”) ► Care sunt finalităţile pe care le atribuie Asachi literaturii, în accepţia pe care o dă el termenului? ► Educaţia morală (“cugetări de moral”) şi afectivă (“simţiri delicate”, preţuirea şi iubirea semenilor – “cei filantropi”) ► Cărora dintre sensurile termenului inventariate de Escarpit, Marino şi Cornea le corespunde modul lui Asachi de a înţelege “literatura”? ► Escarpit , parţial (prin adoptarea perspectivei naţionale), Marino , Cornea Corespondenţa cea mai exactă se regăseşte în Marino (“studii umaniste”) Scriitorii şi teoreticienii din perioada paşoptistă, în special “deschizătorii de drumuri” ca Gh Asachi şi Ion Heliade Rădulescu, păstrează o concepţie similară despre “literatură” pe tot parcursul activităţii lor “ se ştie de toţi că literatura tratează despre toate; în domeniul ei intră şi proză, şi poezie, şi ştiinţe, şi arte şi măestrii [meserii, n n ], şi cele politice, şi cele sociale, şi legislatură, şi strategică, etc Se ştie iară că literatura derivă de la litere” Ion Heliade Rădulescu, Legea şi fărădelegea [ ] ► La care dintre opoziţiile semnalate în Marino trimite menţiunea finală din citatul de mai sus? ► Scris / oral “Cărţile ce tratează despre ştiinţe, arte şi măiestrii, despre toate ce pot folosi şi fac a înainta societatea, de la cele mai utile până la cele mai frumoase şi Hermeneutică şi lectură Aspecte generale Proiectul pentru Învăţământul Rural mai sublime, acele cărţi, toate la un loc, se numeşte literatura unei limbi, unei naţiuni, şi cu cât acele cărţi vor fi mai multe, mai clare, mai utile, scrise mai cu artă şi cunoştinţă, cu atâta acea literatură este mai amplă şi mai sublimă” Ion Heliade Rădulescu, Literatură - Politică [ ] ► Selectează, din citatul de mai sus, pasajul în care se recunoaşte cel mai bine influenţa concepţiei clasice, moştenite din Antichitate, potrivit căreia rostul literaturii este de “a îmbina plăcutul cu utilul” (“miscere utile dulci”) ► “de la cele mai utile până la cele mai frumoase şi mai sublime” În definirea conceptului de “literatură”, un rol aparte l-a avut învăţământul, în special structurarea programelor de studiu Pentru Asachi, un curs de literatură la Colegiul din Iaşi ar fi urmat să cuprindă: “lingvistica, filologia, retorica şi studiile compunerii în proză, discursuri în deosebite genuri de retorică, stil epistolar, poetica ş c l ” Gheorghe Asachi, Cvestia învăţăturei publice în Moldova, precedată de o ochire istorică asupra şcoalilor [ ] ► Cum se studiază literatura în învăţământul preuniversitar actual? Poţi lua ca reper însuşi numele materiei care include studiul literaturii ► Din perspectivă naţională (a apartenenţei la o anumită cultură) şi în corelaţie cu studiul limbii (“Limba şi literatura română”) Literatură sau poezie? În mod frecvent, în special în epoca modernă, “literatura”, în accepţiunea estetică a termenului, a fost identificată cu “poezia” Ca atare, de multe ori termenul de “poezie” este folosit cu sensul de “scrieri artistice”, indiferent de ce gen (liric, epic sau dramatic), atât în versuri cât şi în proză La această suprapunere terminologică au contribuit: • ideea primatului istoric al poeziei 􀂾 potrivit acestei concepţii, larg răspândită începând din sec al XVIII-lea, limbajul ar fi fost folosit de către oameni, în decursul istoriei umanităţii, mai întâi “poetic” (imagistic, metaforic, intuitiv); totodată, primele creaţii textuale fundamentale ale diverselor culturi (de ordin sacru, juridic, profetic etc ) ar fi fost în versuri; • ideea primatului estetic al poeziei 􀂾 potrivit acestei concepţii, poezia (screierea versificată) este considerată forma cea mai nobilă şi mai reprezentativă a creaţiei literare; • etimologia termenului de “poezie” Hermeneutică şi lectură Aspecte generale Proiectul pentru Învăţământul Rural 􀂾 termenul provine din cuvântul grecesc poiesis, însemnând “creaţie”; ca atare, “poezie” a putut fi folosit pentru a desemna orice utilizare creatoare (artistică, estetică) a limbajului, în versuri sau în proză ► Compară citatele de mai jos, arătând poziţia lui Heliade faţă de concepţia asupra poeziei susţinută de Ienăchiţă Văcărescu “Poetica iaste aceea ce arată a să face stihuri, mai vârtos că aceste stihuri să numescu poetică şi poezie ” Ienăchiţă Văcărescu Observaţii sau băgări-dă-seamă asupra regulelor şi orânduelelor gramaticii rumâneşti [ ] “Nici rima, adică potrivirea sau împerecherea versurilor, nici numărul silabelor nu pot să facă Poezia ” Ion Heliade Rădulescu, Pentru poezie [ ] ► Ienăchiţă Văcărescu defineşte poezia din perspectivă formală, ca versificaţie (meşteşugul de a “face stihuri”) Heliade se raportează polemic la această perspectivă Este semnificativă scrierea cu majusculă a cuvântului “poezie” Cele două puncte de vedere poartă amprenta epocii în care au fost formulate şi a curentelor culturale şi literare dominante la momentul respectiv: iluminismul, cu influenţe neoclasice (sec al XVIII-lea) şi, respectiv, romantismul (sec al XIX-lea) “Literatura tuturor naţiilor s-au început cu poezia, pentru că aceasta este fiica simţirei, ce în inima omului mai timpuriu să dişteaptă de câtu-i giudecata mintei sale” Gh Asachi, Despre literatură [ ] ► Cum argumentează Asachi, în citatul de mai sus, primatul istoric al poeziei? ► Prin ideea că poezia, fiind legată de emoţii, s-a putut dezvolta mai de timpuriu faţă de alte tipuri de scrieri, bazate pe aportul raţiunii (“giudecata mintei”) “Poezie sau ποίησις [“poiesis”, n n ] va să zică facere, creaţie Creatorul a toate, Dumnezeu, este primul şi a-tot-potentul poet Creaţia sau poezia sa este universul întreg Poezia cea mai sublimă şi veră este aceea ce se exprimă prin fapte Dumnezeu prin fapte şi-a exprimat şi îşi exprimă cugetările O parte oarecare din acea putere creatoare s-a dat şi omului şi nu se manifestă decât prin faptele lui Poezia lui Michel-Agel [Michelangelo, n n ] se manifestă prin arhitectură, sculptură şi pictură, a lui Rafael şi a altora prin pictură, a lui Bethowen [Beethoven, n n ] şi altora prin muzică, a lui Moyse [Moise, n n ], Homer şi a altor poeţi prin cuvânt Sunt poeţi a căror putere creatoare se manifestă nu prin vorbe, ci prin fapte [ ] Cel mai mare poet din secolul nostru în arta militară stete Napoleon I [ ] De astă dată lăsăm poezia în genere şi venim la poezia în speţie, la poezia exprimată prin vorbă sau cuvânt; şi aceasta poate prea bine a se exprima şi în proză, fără a fi adică cântată pe oarecare măsură Când însă poetul Hermeneutică şi lectură Aspecte generale Proiectul pentru Învăţământul Rural voieşte a-şi cânta creaţiunile sale, atunci este nevoit a ţinea, ca şi în muzică, o măsură sau un tact, şi iată începutul metricei sau al versificaţiei ” Ion Heliade Rădulescu, Versificaţie [ ] ► Ce sensuri ale termenului de “poezie” diferenţiază Heliade? ► Poezia “în genere”, însemnând creaţie (divină sau umană) “ce se exprimă prin fapte” şi “în speţie”, creaţie “prin vorbă sau cuvânt”, în versuri sau în proză De notat că Heliade argumentează necesitatea versificaţiei prin asocierea cu muzica (texte ce urmează să fie cântate sau recitate) Atât prin origine, cât şi prin structură, poezia versificată a fost asociată multă vreme mai degrabă cu oralitatea decât cu scrisul (vezi Marino ), sustrăgându-se şi în acest fel conceptului tradiţional, umanist, enciclopedic sau filologic de “literatură” şi permiţând ulterior specializarea acestuia cu sensul de “creaţie artistică cu ajutorul cuvintelor” 􀂾 Totodată, sub influenţa ideologieii romantice, se produce o redefinire radicală a noţiunii de “poet” Acesta nu mai este perceput doar din perspectiva exercitării abilităţilor lui scriitoriceşti, ca “autor de versuri” Poetul începe să fie considerat o natură umană aparte: sensibil, imaginativ, visător, contemplativ, înclinat către melancolie şi nostalgie, desprins de existenţa “prozaică” a oamenilor de rând, altruist, idealist, inocent sau chiar naiv El este investit cu roluri deosebit de însemnate între semeni Pentru glorificarea posturii de poet sunt readuse în actualitate atributele sale mitologice, de legiuitor, profet sau erou civilizator “Şi dacă prin poet înţelegem pe omul care are simţul a ce este mare şi frumos, a cărui inimă bate la orice faptă nobilă şi patriotică, la orice cugetare înaltă şi care respinge de la dânsul orice nu este demn şi curat, putem zice că el era cu adevărat poet ” Ion Ghica despre Ion Câmpineanu, în Opere, vol I, Bucureşti, Editura pentru Literatură, , p Pentru un concept specific de “literatură” În a doua jumătate a sec al XIX-lea, conceptul de “literatură” suferă o transformare profundă în cultura română La această redefinire modernă a termenului contribuie decisiv poziţia societăţii ieşene Junimea, în special activitatea de critic literar şi de îndrumător cultural a lui Titu Maiorescu În concepţia lui Maiorescu, “literatura” capătă un sens specializat, de creaţie artistică realizată prin limbaj (cuvinte) Redefinirea propusă de Maiorescu se realizează prin: repoziţionarea “literaturii” în contextul larg al culturii 􀂾 “literatura” nu mai e asociată cu erudiţia, spiritul enciclopedic, disciplinele umaniste sau filologia, devenind o parte componentă a sistemului artelor, alături de muzică, pictură, arhitectură etc ; specificul literaturii derivă, în acest sens, din materialul pe care îl foloseşte: cuvântul; Hermeneutică şi lectură Aspecte generale Proiectul pentru Învăţământul Rural repoziţionarea “literaturii” în contextul valorilor 􀂾 între valorile fundamentale – de exemplu: adevărul, binele şi frumosul – literatura are ca element definitoriu realizarea frumosului; redefinirea finalităţilor literaturii 􀂾 prin realizarea frumosului, literatura are ca finalitate plăcerea estetică, a cărei valoare paradoxală stă în lipsa utilităţii practice (eliberarea de egoism, de presiunea intereselor imediate ale traiului zilnic etc ); redefinirea unghiului de abordare a literaturii 􀂾 considerată ca fiind una dintre arte, literatura trebuie abordată din perspectivă estetică; numai pe baza principiilor estetice generale poate fi judecată valoarea scrierilor literare individuale ► Arată care dintre repoziţionările noţiunii de “literatură” enumerate mai sus este ilustrată de către fiecare dintre următoarele citate din O cercetare critică asupra poeziei române de la de Titu Maiorescu a “Poezia, ca toate artele, este chemată să exprime frumosul; în deosebire de ştiinţă, care se ocupă de adevăr Cea dintâi şi cea mai mare diferenţă între adevăr şi frumos este că adevărul cuprinde numai idei, pe când frumosul cuprinde idei manifestate în formă sensibilă ” Titu Maiorescu, O cercetare critică asupra poeziei române de la , în Opere, vol I, Bucureşti, Ed Minerva, , p b “Este dar o condiţiune elementară a fiecărei lucrări artistice de a avea un material în care sau prin care să-şi realizeze obiectul Astfel, sculptura îşi taie ideea în lemn sau în piatră, pictura şi-o exprimă prin culori, muzica prin sonuri Numai poezia (şi aici vedem prima ei distingere de celelalte arte) nu află în lumea fizică un material gata pentru scopurile ei Căci cuvintele auzite nu sunt material, ci numai organ de comunicare Cine aude silabele unei poezii sanscrite fără a înţelege limba sanscrită, deşi poate primi o idee vagă de ritmul şi de eufonia cuvintelor, totuş nu are impresia proprie a lucrării de artă [ ]” idem c “[ ] Poezia este un product de lux al vieţei intelectuale, une noble inutilité, cum a zis aşa de bine Mme de Staël Ea nu aduce mulţimii nici un folos astfel de palpabil încât să o atragă de la sine din motivul unui interes egoist; ea există pentru noi numai întru cât ne poate atrage şi interesa prin plăcerea estetică ” ibidem, p d “Aceste adevăruri le-am demonstrat pe cât se poate demonstra în materie estetică, atât prin cercetări teoretice, cât şi prin experienţa din exemple Scopul lor nu este şi nu poate fi de a produce poeţi; niciodată estetica nu a creat frumosul, precum niciodată logica nu a creat adevărul Dar scopul lor este de a ne feri de mediocrităţile care, fără nici o chemare interioară, pretind a fi poeţi, şi acest scop îl poate atinge estetica Căci asemenea discipline au două mari foloase: Hermeneutică şi lectură Aspecte generale Proiectul pentru Învăţământul Rural Ele îndeamnă întâi pe acela care are talentul înnăscut, să se perfecţioneze în arta sa, deşteptându-i atenţia asupra multor particularităţi importante, pe care le-ar fi trecut cu vederea Ele contribuie, al doilea, să dea publicului o măsură mai sigură pentru a deosebi adevărul de eroare şi frumosul de urât ” ibidem, pp - ► a – ; b – ; c – ; d – ► Studiul lui Maiorescu este dedicat în particular poeziei, în sens restrâns (scrieri artistice în versuri) Totuşi Maiorescu pare a avea în vedere faptul că principiile pe care le enunţă sunt aplicabile şi celorlalte scrieri cu finalitate estetică Arată în ce fel poate fi interpretată opoziţia poezie – proză, aşa cum este ea formulată în citatul de mai jos, din aceeaşi lucrare maioresciană “Prima condiţiune dar, o condiţiune materială sau mehanică, pentru ca să existe o poezie în genere, fie epică, fie lirică, fie dramatică, este: ca să deştepte prin cuvintele ei imagini sensibile în fantezia auditoriului, şi tocmai prin aceasta poezia se deosebeşte de proză ca un gen aparte, cu propria raţiune de a fi Cuvântul prozaic este chemat a-mi da noţiuni, însă aceste noţiuni sunt abstracte, logice, desmaterializate, şi pot astfel constitui un adevăr şi o ştiinţă, dar niciodată o artă şi o operă frumoasă ” Titu Maiorescu, op cit , p ► “poezie” = scriere estetică, “proză” = scriere ştiinţifică, utilitară “Literatura” ca mod de a folosi limbajul 􀂾 În sec XX câştigă teren concepţiile potrivit cărora scrierile literare sunt văzute ca “fapte de limbă” cu caracteristici aparte, iar “literatura” este echivalată cu un mod distinct de a utiliza cuvintele, limbajul 􀂾 Această tendinţă este susţinută de evoluţia contemporană a creaţiei literare pe de o parte, pe de cealaltă parte de evoluţia mijloacelor de investigare a literaturii 􀂾 Înnoirile radicale ale creaţiei, în special în poezie, în cadrul modernismului şi al avangardelor (futurism, dadaism, constructivism, suprarealism etc ) aduc o libertate fără precedent în exploatarea valenţelor limbajului de către scriitori, astfel încât producţiile literare ale acestora contrastează frapant şi adesea contrariant cu formele de întrebuinţare a limbii în orice alte contexte (în comunicarea curentă, în presă, în textele ştiinţifice, administrative, religioase ş a m d ) 􀂾 Fundamentele studiului literaturii sunt preluate treptat dinspre estetică, disciplină generală, cu caracter filozofic, a frumosului şi a artelor, către ştiinţele limbajului şi ale comunicării, stilistica şi lingvistica 􀂾 O teorie în acest sens a specificului literar schiţează Tudor Vianu în studiul introductiv la Arta prozatorilor români [ ], Dubla intenţie a limbajului şi problema stilului Hermeneutică şi lectură Aspecte generale Proiectul pentru Învăţământul Rural • Vianu distinge două “intenţii” fundamentale în comunicare, una “reflexivă” şi cealaltă “tranzitivă” • Limbajul reflexiv este orientat către polul subiectiv al comunicării, cel tranzitiv către polul obiectiv • Cele două intenţii ale limbajului se află “într-un raport de inversă proporţionalitate” • Cele două intenţii ale limbajului se află însă totodată “într-un raport de cooperare”: niciuna nu o poate disloca de tot pe cealaltă, decât în cazuri extreme • Definitorie pentru creaţia beletristică rămâne însă intenţia reflexivă, pentru că aceasta dă amprenta subiectivităţii, a individualităţii şi a originalităţii proprii operei artistice 􀂾 “Cine vorbeşte, o face pentru a-şi împărtăşi gândurile, sentimentele şi reprezentările, dorinţele sau hotărârile, dar [ ] în acelaşi timp comunicările sale năzuiesc să atingă o sferă anumită a semenilor care întrebuinţează acelaşi sistem de simboluri lingvistice Cine vorbeşte «comunică» şi «se comunică» O face pentru alţii şi o face pentru el În limbaj se eliberează o stare sufletească individuală şi se organizează un raport social Considerat în dubla sa intenţie, se poate spune că faptul lingvistic este în aceeaşi vreme «reflexiv» şi «tranzitiv» ” 􀂾 “Cu cât o manifestare lingvistică este menită să atingă un cerc omenesc mai larg, cu cât creşte valoarea ei «tranzitivă», cu atât scade valoarea ei «reflexivă», cu atât se împuţinează şi păleşte reflexul vieţii interioare care a produs-o ” 􀂾 “Poate că printre faptele lingvistice, numai ecuaţiile matematice şi legile ştiinţifice sunt acelea în care tranzitivitatea domină în chip absolut ” 􀂾 “Desigur, o expresie lingvistică în care puterea de a se transmite este anulată nu poate fi judecată nici în virtutea ei de a reflecta fondul subiectiv al vorbitorului ” 􀂾 “Sunt obscuri autorii care dorind să se exprime cât mai complet şi mai profund nu mai ajung să comunice cu alţii Dimpotrivă, preocuparea scritorului de a se face înţeles, creşterea intenţiei sale de a transmite, îl împinge adeseori către superficialitate şi convenţionalism Expresia literară este pândită astfel de două primejdii, decurgând din natura însăşi a limbajului Cu aceeaşi dreptate se poate spune că expresia literară se organizează pe linia de demarcaţie a celor două intenţii ale limbii Opera literară reprezintă o grupare de fapte lingvistice reflexive prinse în pasta şi purtate de valul expresiilor tranzitive ale limbii ” 􀂾 “Ceea ce vom numi «stilul» unui scriitor va fi ansamblul notaţiilor pe care el le adaugă expresiilor sale tranzitive şi prin care comunicarea sa dobândeşte un fel de a fi subiectiv, împreună cu interesul ei propriu-zis artistic Îmbogăţite cu aceste adaosuri, expresiile limbii ne introduc în intimitatea unei individualităţi, într-o sferă proprie de a resimţi lumea şi viaţa Stilul este aşadar expresia unei individualităţi ” Tudor Vianu, Dubla intenţie a limbajului şi problema stilului, în Arta prozatorilor români, vol I, Bucureşti, Editura pentru Literatură, , pp - Hermeneutică şi lectură Aspecte generale Proiectul pentru Învăţământul Rural ► TEMĂ DE REFLECŢIE Referindu-se la fapte de limbă cu un grad înalt de reflexivitate, Vianu face trimitere la evoluţii contemporane în literatură, invocând cazul poeziei suprarealiste şi fenomenul mai general al “obscurităţii” în literatură Ce opere cunoscute crezi că ar putea exemplifica afirmaţiile cercetătorului, citate în continuare? Din ce epocă provin acestea şi căror orientări aparţin? “De altfel, în mod foarte general se poate spune că obscuritatea în literatură este un efect al desocializării expresiei prin concentrarea exclusivă a vorbitorului către procesul său subiectiv Una din cauzele obscurităţii în literatură este coborârea în adâncimi care îl lipseşte pe vorbitor de puterea de a transmite ” Tudor Vianu, op cit , p Hermeneutică şi lectură Aspecte generale Proiectul pentru Învăţământul Rural TEST DE AUTOEVALUARE Explică pe scurt relaţia dintre creaţia literară şi studiul retoricii în diverse epoci istorice Defineşte sensul instituţional al termenului “literatură”, ilustrându-l printr-un enunţ Care este etimologia termenului “literatură”? Arată care este sensul termenului de “literatură” în sintagma “literatură de specialitate” Dă două exemple de arte liberale şi un exemplu de studii umaniste Când începe să fie folosit termenul de “literatură” în limba română? Care este concepţia despre literatură a lui Asachi şi Heliade Rădulescu? Sub ce aspecte redefineşte Maiorescu noţiunea de “literatură” în cultura română? Ce scriitori sunt “obscuri”, din punctul de vedere al lui Vianu? Se acordă câte punct pentru fiecare rezolvare corectă; punct din oficiu Hermeneutică şi lectură Aspecte generale Proiectul pentru Învăţământul Rural LITERATURA CA FORMĂ DE COMUNICARE STUDIUL RECEPTĂRII / LECTURII LITERARE Factorii constitutivi şi funcţiile comunicării Literatura poate fi privită şi ca o formă de comunicare verbală De regulă, comunicarea este înţeleasă ca transmitere de informaţii, însă ea poate avea forme şi finalităţi dintre cele mai variate ► Dă câte un exemplu de forme de comunicare cu următoarele finalităţi: a influenţarea opiniei auditoriului; b determinarea destinatarului de a acţiona într-un anume fel; c stabilirea unui contact social între partenerii de comunicare; d divertisment; e demonstrarea unei anumite capacităţi a vorbitorului; f exprimarea unei atitudini faţă de interlocutor ► De ex : a pledoaria unui avocat; b o cerere în căsătorie; c conversaţia cu o persoană necunoscută; d istorisirea de bancuri şi anecdote; e răspunsurile unui elev la lecţie; f blestemul, înjurătura Comunicarea literară cuprinde toţi factorii constitutivi care apar în general în comunicare CONTEXT MESAJ TRANSMIŢĂTOR DESTINATAR CONTACT COD Structura comunicării a fost descrisă în diverse moduri Una dintre schemele cele mai cunoscute şi mai des folosite a fost elaborată de către lingvistul Roman Jakobson Fiecăruia dintre aceşti factori constitutivi îi corespunde, în concepţia lui Jakobson, câte una dintre funcţiile fundamentale ale comunicării Roman Jakobson, Lingvistică şi poetică Aprecieri retrospective şi consideraţii de perspectivă, trad Mihai Nasta, în Probleme de stilistică, Bucureşti, Ed Ştiinţifică, , p FUNCŢIA REFERENŢIALĂ FUNCŢIA POETICĂ FUNCŢIA EMOTIVĂ FUNCŢIA CONATIVĂ FUNCŢIA FATICĂ FUNCŢIA METALINGVISTICĂ Hermeneutică şi lectură Aspecte generale Proiectul pentru Învăţământul Rural transmiţător (sau emiţător): cel care se adresează cuiva, care produce / emite / transmite un mesaj funcţia emotivă: evidenţierea stărilor interne ale emiţătorului contact: mediul material de transmitere a mesajului (voce, scris, semnale luminoase etc ) sau legătura psihologică dintre transmiţător şi destinatar funcţia fatică: controlul canalului de comunicare, asigurarea bunei derulări a comunicării cod: sistem de semne şi de reguli de folosire a acestora, cunoscut, total sau parţial, atât de către transmiţător cât şi de către destinatar (limba germană, sistemul Morse etc ) funcţia metalingvistică: asigurarea că partenerii de comunicare deţin şi utilizează corect acelaşi cod mesaj: ceea ce se transmite (un text, o emisie de semnale luminoase, un gest etc ) funcţia poetică: centrarea pe forma mesajului, pe modul în care acesta e structurat context (sau referent): la ce se referă mesajul (un eveniment recent, asamblarea unui aparat, un fenomen natural etc ) funcţia referenţială: transmiterea de informaţii despre ceva anume destinatar (sau receptor): cel căruia i se adresează transmiţătorul, care receptează / căruia îi e destinat un mesaj funcţia conativă (sau persuasivă sau retorică): intenţia de a influenţa receptorul prin intermediul mesajului transmis “Potrivit concepţiei lui Jakobson, cele şase funcţii pe care el le-a definit coexistă practic în orice comunicare Diferită numai de la caz la caz este ierarhia lor de importanţă, stratificarea rezultată constituind un criteriu de clasificare a evenimentelor verbale În această ordine de idei, el subliniază că: «Deşi distingem şase aspecte fundamentale ale limbii, am putea totuşi cu greu să găsim mesaje verbale care să îndeplinească numai o funcţie Diversitatea constă nu în monopolul uneia dintre aceste câteva funcţii, ci în ordinea ierarhică diferită a funcţiilor Structura verbală a unui mesaj depinde, în primul rând, de funcţia predominantă »“ Mihai Dinu, Comunicarea, Bucureşti, Editura Ştiinţifică, , p Aspecte specifice ale comunicării literare Comunicarea literară are însă şi particularităţi distinctive Diferenţierea vine din faptul că, în literatură, comunicarea îndeplineşte funcţii distincte şi îmbracă forme specifice Abaterea de la normele generale ale comunicării este uneori atât de frapantă, încât literatura a putut fi deopotrivă înţeleasă ca o formă de “noncomunicare” ► Particularizează schema generală a comunicării pentru cazul comunicării literare ► Transmiţător autor, scriitor, poet, prozator, romancier, dramaturg Contact carte tipărită, manuscris, text în format electronic, recitare Cod limba în care a fost scris (compus) un text literar Mesaj opera literară, totalitatea semnificaţiilor acesteia Hermeneutică şi lectură Aspecte generale Proiectul pentru Învăţământul Rural Context lumea înfăţişată într-un text literar Destinatar public, cititor, ascultător Caracterul atipic al comunicării literare în raport cu normele generale vizează toţi factorii constitutivi ai comunicării Transmiţătorul (autorul) - poate fi colectiv, ca în cazul creaţiilor populare, mai rar şi în cazul creaţiilor culte; - poate fi necunoscut sau îşi poate ascunde identitatea, fără ca acest lucru să perturbe substanţial receptarea; - autorul îşi poate construi o falsă identitate în interiorul mesajului (de ex , ca narator sau ca eu liric); Contactul - este foarte adesea incert, relaţia psihologică dintre transmiţător (autor) şi destinatar (public) fiind ambiguă (cui se adresează de fapt scriitorul? ce aşteptări are de la cititorii săi? etc ); - operele literare putând avea o existenţă publică îndelungată, contactul devine cu atât mai problematic cu cât creşte distanţa în timp între momentul scrierii şi cel al receptării; Codul - în creaţiile literare, limbajul este folosit în forme specifice, care contrastează frecvent cu uzul general al limbii (de ex : organizarea prozodică, încălcarea deliberată a normelor gramaticale etc ); - în literatură, folosirea limbajului este particularizată în raport cu o serie de factori specifici: gen literar (de ex stilul “înalt” în tragedie şi stilul “jos” în comedie), epocă sau curent literar (de ex expresiile cu valoare sinestezică, de asociere a mai multor senzaţii diferite, în poezia simbolistă, eliminarea structurilor predicative în poezia avangardistă etc ), de autor (de ex funcţiile metaforei în poezia lui Blaga, oralitatea în opera lui Creangă etc ) sau chiar de operă (de ex absenţa metaforei în ciclul La lilieci de Marin Sorescu, amestecul registrelor stilistice şi al formelor lingvistice din epoci diferite în Levantul lui Mircea Cărtărescu etc ); Mesajul - are adesea un grad ridicat de indeterminare (semnificaţiile textului literar sunt interpretate diferit de către cititori diferiţi); - sensul poate fi complet suprimat (de ex în unele scrieri avangardiste); Contextul (referentul) - prin natura lor ficţională, scrierile literare nu se referă la lumea reală, ci la lumi (situaţii, evenimente, personaje etc ) imaginate de către autor; - pentru a-şi construi lumile imaginare, scriitorii fac adesea uz de elemente ale lumii reale (de ex denumiri de locuri geografice, referiri la evenimente istorice etc ); Destinatarul (receptorul) - spre deosebire de majoritatea formelor uzuale de comunicare, scrierile literare se adresează unui public parţial sau chiar total necunoscut; - scriitorii pot construi, în scrierile lor, un destinatar aparent (naratar, real sau fictiv), deşi creaţiile respective se adresează, în fapt, unui public mai larg (de ex în literatura epistolară); - datorită gradului ridicat de indeterminare, destinatarul are adesea un Hermeneutică şi lectură Aspecte generale Proiectul pentru Învăţământul Rural rol extrem de important în clarificarea mesajului, libertatea interpretativă conferită cititorului punându-l pe acesta în poziţia de “partener” al autorului ► Ce particularităţi ale comunicării literare sunt ilustrate prin citatele următoare? a “Ziceţi-mi Ismael În urmă cu câţiva ani – n-are importanţă când anume – rămânând cu punga aproape goală, sau chiar lefter de tot, şi nemaigăsind nimic deosebit care să mă intereseze pe uscat, mi-a venit ideea să mă vântur niţeluş pe mare, pentru a vedea partea apoasă a lumii ” începutul romanului lui Herman Melville, Moby Dick, trad Petre Solomon b “Cântă, zeiţă, mânia ce-aprinse pe-Ahil Peleianul” primul vers din Iliada lui Homer, trad G Murnu c “Vântul e pătrat invers lei util gazometru interstiţiul cheamă hornar pentru esofag ein zwei pentru sept huit dieci temperament scafandrier în portfeuille sistem nervos apoteoză eu bumbac omletă confecţionează clorofilă castrat acul de siguranţă uşa s-a închis în inima cu acetilen îmi e foame îmi e întuneric îmi e dicţionar telefonul cu barbă cochilia desface sonerii almanah strada ” Ilarie Voronca, Hidrofil d “Primăvară O pictură parfumată cu vibrări de violet ” G Bacovia, Nervi de primăvară e “ - Nu mi-ar fi ciudă, încaltea, când ai fi şi tu ceva şi de te miri unde, îmi zice cugetul meu, dar aşa, un boţ cu ochi ce te găseşti, o bucată de humă însufleţită din sat de la noi, şi nu te lasă inima să taci; asurzeşti lumea cu ţărăniile tale! - Nu mă lasă, vezi bine, cugete, căci şi eu sunt om din doi oameni; şi satul Humuleştii, în care m-am trezit, nu-i un sat lăturalnic, mocnit şi lipsit de priveliştea lumii, ca alte sate; şi locurile care încunjură satul nostru încă-s vrednice de amintire ” Ion Creangă, Amintiri din copilărie f “Se curmă la jumătate însă cântul, că în zare Puşcătură se aude, focuri-focuri bate-n mare Şi se-nalţă din tufişuri ce?moroi sau pricolici? Nu, e om ce suie-n aer, atârnat de trei elici! Cu aripe ca un şoarec sburător, de cherestea, Către ceata-nmărmurită iată, mări, că sosea: Leonidas e, bărboiul la genuche îi ajunge, Anteriu poartă pre sine, iminei cu boturi lunge, Brâu dă lefegiu, da-n locul dă jungher şi dă pistoale Are pile, şurubelniţi şi burghie cu spirale ” Mircea Cărtărescu, Levantul Hermeneutică şi lectură Aspecte generale Proiectul pentru Învăţământul Rural g “Din ceas, dedus adâncul acestei calme creste, Intrată prin oglindă în mântuit azur, Tăind pe lunecarea cirezilor agreste, În grupurile apei, un joc secund, mai pur ” Ion Barbu, Din ceas, dedus , prima strofă h “Cică nişte cronicari Duceau lipsă de şalvari Şi-au rugat pe Rapaport Să le dea un paşaport Rapaport cel drăgălaş Juca un carambolaj, Neştiind că-Aristotel Nu văzuse ostropel «Galileu! O, Galileu! Strigă el atunci mereu – Nu mai trage de urechi Ale tale ghete vechi » Galileu scoate-o sinteză Din redingota franceză, Şi exclamă: «Sarafoff, Serveşte-te de cartof!» MORALĂ Pelicanul sau babiţa ” Urmuz, Cronicari Fabulă i “Din şoseaua ce vine de la Cârlibaba, întovărăşind Someşul când în dreapta, când în stânga, până la Cluj şi chiar mai departe, se desprinde un drum alb mai sus de Armadia, trece râul peste podul bătrân de lemn, acoperit cu şindrilă mucegăită, spintecă satul Jidoviţa şi aleargă spre Bistriţa, unde se pierde în cealaltă şosea naţională care coboară din Bucovina prin trecătoarea Bârgăului ” Liviu Rebreanu, începutul romanului Ion j “Iubite amice, În mai multe rânduri am apucat condeiul cu gândul să-ţi spui o istorie; dar mam tot oprit dinaintea temerii că ai obiceiul să arăţi scrisorile mele lui Negruzzi [Iacob Negruzzi, redactor şef al revistei “Convorbiri literare”, n n ]; şi el, ca unul ce se află în capul unei publicaţiuni când pune mâna pe ceva scris şi trămis de tine, îl şi tipăreşte ” Ion Ghica, începutul scrisorii XV Teodoros, din Scrisori către V Alecsandri ► a construirea unei false identităţi a autorului (narator); b distanţa în timp între producerea şi receptarea textului; c violentarea regulilor generale de folosire a limbajului; d particularităţi stilistice ale unui curent literar; e particularităţi ale stilului unui scriitor; f particularităţi stilistice ale unei scrieri; g grad ridicat de indeterminare a mesajului; h absenţa sensului mesajului; i îmbinarea de realitate şi ficţiune; j construirea unui destinatar aparent al mesajului (naratar) Hermeneutică şi lectură Aspecte generale Proiectul pentru Învăţământul Rural Studiul literaturii se focalizează de regulă asupra uneia dintre componentele enumerate ale comunicării literare Astfel rezultă diverse unghiuri de abordare complementare: • focalizare asupra autorului şi a producerii textelor 􀂾 studiul relaţiei dintre viaţa şi opera scriitorilor (biografismul) 􀂾 studiul procesului de producere a scrierilor literare (psihologia creaţiei) 􀂾 reconstituirea semnificaţiilor operei intenţionate de către autor (abordare hermeneutică tradiţională) • focalizare asupra contactului 􀂾 studiul editării, al difuzării şi al circulaţiei textelor literare • focalizare asupra codului 􀂾 studiul modalităţilor de folosire a limbajului (stilistica) • focalizare asupra mesajului 􀂾 analiza structurală a mesajului (formalism, structuralism) • focalizare asupra contextului 􀂾 studiul relaţiei dintre text şi realitate (teoriile imitaţiei, ale reprezentării, ale ficţionalităţii) • focalizare asupra receptorului şi a receptării / lecturii 􀂾 teorii ale receptării 􀂾 studiul empiric al receptării / lecturii Receptare şi lectură Termenii de “receptare” şi de “lectură” sunt adesea folosiţi sinonimic Există însă o serie de particularităţi care conduc la diferenţierea lor semantică, în funcţie de contextul în care apar 􀂾 “Receptare” poate avea un sens mai cuprinzător decât “lectură”, termenul din urmă desemnând doar contactul cu texte scrise, pe când cel dintâi se referă şi la texte transmise oral 􀂾 Lectura vizează prioritar procesul de parcurgere, descifrare şi valorizare a unui text, pe când receptarea vizează prioritar rezultatele acestui proces (semnificaţiile atribuite de către cititor unui text după încheierea lecturii, aprecierile asupra textelor citite, ceea ce rămân, în timp, în conştiinţa cititorilor de pe urma experienţelor de lectură etc ) “Prin urmare, noţiunea de «lectură» privilegiază ceea ce textul conţine, pe când noţiunea de «receptare» - ceea ce subiectul reţine, potrivit personalităţii sale şi circumstanţelor ” Paul Cornea, Introducere în teoria lecturii, p Hermeneutică şi lectură Aspecte generale Proiectul pentru Învăţământul Rural Premise ale studiului receptării / lecturii În ultimele decenii, abordarea literaturii din unghiul receptării / lecturii literare a stârnit un interes tot mai larg Condiţiile care au favorizat interesul pentru cititor şi receptare se întrezăresc în: • conjunctura socialpolitică de la finele anilor ' încoace • evoluţia studiilor literare, ajunse la un moment de impas • mutaţiile survenite în literatură • modificările apărute în componenţa publicului cititor 􀂾 Preocupările pentru cititori şi lectură au fost stimulate de un context de masivă democratizare politică şi emancipare socială în lumea occidentală de după cel de al doilea război mondial “Poziţiile axiologice burgheze tradiţionale ca orientarea autoritară către performanţă, preţuirea recompenselor materiale, mentalităţile de ascensiune socială şi carierism sunt în declin; de asemenea, accentuarea liniştii şi a ordinii etc În locul acestora s-au extins o gândire egalitară înrădăcinată în stilul de viaţă, o nevoie de autonomie individuală, o preţuire a sensibilităţii şi a experienţei personale” Walter Reese, Literarische Rezeption, 􀂾 Unghiurile de abordare dominante până în această etapă (din perspectiva mesajului, a codului, a contextului şi a creaţiei literare) îşi pierd în bună măsură credibilitatea 􀂾 Răsturnarea ierarhiilor valorice îşi lasă apăsat amprenta în domeniul educaţiei (în învăţământ), unde, în detrimentul modelelor autoritare, câştigă teren norme democratice 􀂾 Studiul receptării e stimulat de nevoia de reevaluare a valorilor “oficiale” ale istoriei literare, supuse unei presiuni contestatare crescânde 􀂾 Sunt de menţionat sub acest aspect: succesul literaturii documentare, implicarea publicului în desfăşurarea spectacolului dramatic, intensificarea preocupării pentru reacţia cititorului în roman, perturbările survenite în ierarhizarea tradiţională a diverselor tipuri de literatură, ducând la transgresarea graniţelor dintre nivele, dintre “literatura înaltă”, “literatura de divertisment” şi “literatura de colportaj” 􀂾 Are loc o creştere spectaculoasă şi o diferenţiere tot mai pronunţată a categoriilor de consumatori de literatură ► În România, interesul pentru abordarea literaturii din unghiul receptării / lecturii s-a resimţit mult mai slab şi cu întârziere Cum explici acest lucru? ► Datorită diferenţelor evidente, până în , în ce priveşte situaţia socialpolitică, orientarea educaţiei (a învăţământului); “reevaluarea” valorilor estetice s-a petrecut forţat, independent de cititori, imediat după război (anii ' ), pe baza unor considerente politice şi ideologice, astfel încât, în perioada următoare (începând din anii ' ), se derulează un îndelung proces de revenire la “modelele” consfinţite, din perioada interbelică şi din epoca Hermeneutică şi lectură Aspecte generale Proiectul pentru Învăţământul Rural marilor clasici; în această conjunctură, predomină până în anii ' abordările centrate pe mesaj, care par să prezinte o garanţie pentru păstrarea statutului autonom al literaturii în raport cu presiunile politice ale dictaturii comuniste Direcţii în cercetarea receptării / lecturii literare Numeroasele orientări în studiul receptării / lecturii literare apărute în ultimele decenii pot fi grupate în funcţie de o serie de criterii de referinţă diacronic – privit în succesiune, în desfăşurare temporală sincronic – privit în simultaneitate Paul Cornea distinge următoarele tipuri principale de cititori în studiul receptării / lecturii: • Lectorul “alter ego” – reprezentat de însuşi autorul, în ipostaza celui dintâi cititor al textului pe care îl produce; • Lectorul vizat (destinatarul) – cel căruia îi este adresat nemijlocit un text; • Lectorul prezumtiv – cel pe care autorul şi l-ar dori, fără a-l cunoaşte, ca cititor optim al scrierii sale; • Lectorul virtual (sau implicit, abstract, model) – modul de lectură a unui text solicitat / predeterminat de textul respectiv; • Lectorul înscris – personaj al unei scrieri literare, căruia i se atribuie rolul de cititor • Abordare diacronică sau sincronică 􀂾 Abordarea diacronică investighează modificările în timp ale aşteptărilor / preferinţelor / deprinderilor de lectură ale cititorilor în raport cu evoluţia producţiei literare 􀂾 Tot din perspectivă diacronică pot fi studiate modificările survenite în timp în receptarea unui text, în raport cu evoluţia socială / culturală etc a societăţii din care fac parte cititorii respectivi 􀂾 O formă specială, deseori utilizată, a acestui tip de demers, este cea a studiilor de caz care investighează receptarea critică (de către criticii literari) a unui text sau a operei unui scriitor de-a lungul timpului 􀂾 Abordarea sincronică vizează fie aspecte generale, care nu se modifică în timp, ale receptării, fie aspecte caracteristice pentru un anumit moment istoric • Abordarea centrată pe text şi abordarea centrată pe cititor 􀂾 Cele două abordări diferă în primul rând prin tipul de cititor avut în vedere 􀂾 Bazându-se prioritar pe analiza creaţiilor literare din unghiul reacţiilor şi al mecanismelor de lectură şi de intepretare pe care acestea ar trebui sau ar putea să le suscite, abordările centrate pe text operează cu un lector posibil, ipotetic 􀂾 “Lectorul vizat” al scrierilor literare desemnează de regulă tipuri de cititori avute în vedere de scriitor (în special în cazul scrierilor care se adresează unor categorii definite de public sau vizează forme specifice de lectură – de ex : literatură pentru copii, literatură de divertisment etc ) 􀂾 “Lectorul prezumtiv” (denumit uneori şi lector ideal) şi “lectorul virtual” au adesea caracter normativ (din perspectiva autorului sau a analistului operei) 􀂾 “Lectorul virtual” nu reprezintă o persoană, ci un construct teoretic, vizând strategiile optime de lectură a diverse tipuri de texte “Cititorul Model este un ansamblu de condiţii de succes stabilite în mod textual, care trebuie să fie satisfăcute pentru ca un text să fie deplin actualizat în conţinutul său potenţial ” Umberto Eco, Lector in fabula, trad Marina Spalas, Bucureşti, Ed Univers, , p “Cititorul abstract funcţionează pe de o parte ca imagine a destinatarului presupus şi postulat de opera literară, iar pe de altă parte ca imagine a receptorului ideal, capabil a-i Hermeneutică şi lectură Aspecte generale Proiectul pentru Învăţământul Rural (adesea şi de editor) al textului respectiv sau al unei părţi din el (de ex Fred Vasilescu, cititor şi editor al scrisorilor lui Ladima în Patul lui Procust); • Lectorul real (empiric) – persoană concretă care citeşte Paul Cornea, op cit, pp - concretiza sensul total într-o lectură activă ” Jaap Lintvelt, Punctul de vedere Încercare de tipologie narativă, trad Angela Martin, Bucureşti, Ed Univers, , p 􀂾 Abordările centrate pe cititor au în vedere lectori reali, persoane concrete care au citit anumite opere şi au produs diverse mărturii de lectură (inventarele bibliotecilor personale sau publice, liste de subscripţii pentru achiziţii de cărţi, impresii de lectură consemnate în jurnale intime sau în corespondenţă, opinii literare exprimate public – recenzii, studii etc – consemnări documentare despre preferinţe, comportament de lectură, criterii interpretative şi evaluative, situarea faţă de norme şi uzanţe literare curente etc ) 􀂾 O categorie aparte este reprezentată de receptarea productivă – modul în care lecturile scriitorilor îşi lasă amprenta asupra creaţiei acestora –, domeniu de investigaţie denumit şi studiul influenţelor 􀂾 Forme de receptare productivă sunt şi transpunerile operelor literare în alte limbaje artistice (film, spectacol teatral, arte plastice etc ) 􀂾 Investigarea empirică a receptării / lecturii literare face uz de instrumente concepute şi aplicate special pentru a sonda publicul contemporan şi particularităţile de lectură ale acestuia (de tipul chestionarelor, interviurilor, protocoalelor interpretative, diferenţialului semantic, testelor de asociere liberă şi dirijată etc ) • Investigarea empirică a receptării / lecturii literare poate avea o orientare sociologică sau psihologică 􀂾 Cea dintâi orientare se axează pe studiul preferinţelor şi al comportamentelor de lectură ale unor categorii de cititori definite sub aspect sociologic (statut social, rang, profesie, nivel de educaţie, vârstă, sex, apartenenţa la diverse grupuri sociale etc ) 􀂾 Cea de a doua orientare se axează pe studiul preferinţelor şi al comportamentelor de lectură ale unor cititori individuali sau ale unor categorii de cititori definite sub aspect psihologic (temperament, înclinaţii, aptitudini, afecte, activitate psihică subconştientă etc ) ► Arată care dintre abordările enumerate din studiul receptării / lecturii pot fi utile pentru activitatea didactică în predarea literaturii şi în ce fel ► Abordarea diacronică pentru explicarea fenomenelor evolutive ale literaturii (de ex formarea curentelor literare, a tradiţiilor exegetice etc ) şi pentru studii de caz privind receptarea critică a unor scrieri sau a creaţiei unor autori; abordarea sincronică pentru detectarea tendinţelor generale ale receptării / lecturii literare în societatea contemporană; abordarea centrată pe text pentru detectarea modalităţilor optime de receptare şi a eventualelor dificultăţi de lectură; abordarea centrată pe cititor pentru detectarea particularităţilor clasei sau ale elevilor individuali în receptarea textelor literare (de ex prin testarea preferinţelor şi a deprinderilor de lectură, a nivelului de performanţă în lectura literară etc ) Hermeneutică şi lectură Aspecte generale Proiectul pentru Învăţământul Rural TEST DE AUTOEVALUARE Arată cărora dintre funcţiile comunicării identificate de către Jakobson le corespund comunicarea tranzitivă şi cea reflexivă, discutate de către Tudor Vianu Ce asigură diversitatea funcţională a mesajelor, în perspectiva lui Roman Jakobson? Mulţi scriitori au ales să-şi construiască o identitate literară distinctă, publicându-şi operele sub pseudonim Dă trei exemple din literatura română Ce particularităţi are literatura epistolară în ce priveşte destinatarul textelor respective? Care dintre termenii “receptare” şi “lectură” are un sens mai cuprinzător? Dă trei exemple de transformări în creaţia literară care au stimulat, în ultimele decenii ale secolului XX, orientarea către studiul receptării / lecturii literare Ce tip de cercetare diacronică a receptării are în vedere o categorie specializată de lectori? În ce sens lectorul virtual este un “construct teoretic”? Explică pe scurt Ce înseamnă “receptare productivă”? Se acordă câte punct pentru fiecare rezolvare corectă; punct din oficiu Hermeneutică şi lectură Aspecte generale Proiectul pentru Învăţământul Rural Lucrare de verificare , notată de tutore Arată care sunt deosebirile dintre “înţelegere” (“comprehensiune”) şi “interpretare” (ţi se cere un răspuns scurt de cel mult o pagină) , puncte Prezintă caracteristicile care particularizează utilizarea codului (a limbii) în comunicarea literară (nu e nevoie de teoretizare, ci de exemple practice pe care să le comentezi) , puncte Explică temeiurile suprapunerii semantice dintre “literatură” şi “poezie” (folosirea termenului de “poezie” cu sensul de “literatură”, indiferent de gen sau organizare prozodică) (poţi să dai un răspuns scurt de câteva rânduri, sau unul elaborat cu argumente şi poziţii personale) , puncte Ce teorii literare au în vedere studiul relaţiei dintre text şi realitate? , puncte Explică şi comentează raporturile dintre obiectiv, subiectiv şi intersubiectiv în hermeneutică, cu referire specială la hermeneutica literară (redactează răspunsul pe două pagini) Ai în vedere, atunci când formulezi răspunsurile, sugestiile pe care ţi le oferă resursele suplimentare prezentate la sfârşitul modulului puncte din oficiu punct Hermeneutică şi lectură Aspecte generale Proiectul pentru Învăţământul Rural Răspunsuri la testele de autoevaluare Test de autoevaluare A “Interpreţii interpreţilor” – Platon, Ion Religioasă, literară, juridică “Perspectiva iepurelui” şi “perspectiva vulturului” Două: ca proces şi ca rezultat Hermeneutica literară “În ce măsură sensul este determinat de către textul însuşi şi în ce măsură este determinat de către cititor” Interpretare efectuată pentru a fi împărtăşită şi altora Critica literară, didactica literaturii Test de autoevaluare Interferenţă (Renaştere, clasicism); respingere a retoricii de către scriitori (romantism) Comunitatea oamenilor de litere, cariera literară, producţia literară “Vocaţia lui a fost din capul locului literatura ” Din lat littera Sens bibliografic, scrierile sau tipăriturile dintr-un anumit domeniu Gramatica, retorica Istoria În sec al XIX-lea Concepţie culturală şi filologică (literatura este identificată cu studiile umaniste, cunoaşterea enciclopedică, tehnica scrisului în general) Repoziţionarea “literaturii” în contextul culturii / al valorilor; redefinirea finalităţilor literaturii şi a unghiului de abordare a acesteia Scriitorii care, dorind să se exprime cât mai complet şi mai profund pe ei înşişi, nu mai reuşesc să comunice cu ceilalţi Test de autoevaluare Funcţiei referenţiale (comunicare tranzitivă) şi emotive (comunicare reflexivă) Ordinea ierarhică a funcţiilor în mesaj Tudor Arghezi (Ion N Theodorescu), Ion Barbu (Dan Barbilian), Urmuz (Demetru Dem Demetrescu-Buzău) În literatura epistolară figurează ca prim destinatar cel căruia îi sunt adresate scrisorile, destinatarul vizat de fapt fiind cititorii Receptare (se aplică atât în cazul textelor scrise, cât şi în cel al textelor orale) Succesul literaturii documentare, intensificarea preocupării pentru reacţia cititorului în creaţia de romane, transgresarea graniţelor dintre nivelele literaturii Studiile de caz care investighează receptarea critică a unei opere El nu are existenţă fizică, ci este dedus, ca posibilitate teoretică, din lectura textelor Modul în care lecturile scriitorilor influenţează creaţia acestora; transpunerile operelor literare în alte limbaje artistice (film, spectacol teatral, arte plastice etc ) Sugestii şi recomandări Resurse suplimentare 􀂾 Pentru această unitate, cu caracter preponderent teoretic, menită să te familiarizeze cu principalele concepte şi aspecte generale ale hermeneuticii literare, este recomandabil să încerci pe cont propriu noi aplicaţii, folosind texte din lecturile tale de până acum De exemplu: • Identifică texte literare care să ilustreze motivele interpretării enunţate la exerciţiul de la Când interpretăm? Nevoia de interpretare a textelor, p Hermeneutică şi lectură Aspecte generale Proiectul pentru Învăţământul Rural • Identifică texte literare în care apar şi alte modalităţi de a “provoca” cititorul la reflecţie interpretativă • Selectează texte sau fragmente de text care să ilustreze particularităţile comunicării literare explicate la secţiunea Aspecte specifice ale comunicării literare, pp - 􀂾 Pentru a-ţi îmbogăţi şi nuanţa cunoştinţele dobândite în această unitate poţi apela la recomandările bibliografice de mai jos • Referitor la problemele abordate în secţiunea Hermeneutică, interpretare Noţiuni preliminare poţi găsi informaţii suplimentare în: Paul Cornea, Introducere în teoria lecturii, Iaşi, Polirom, , pp - , - Paul Cornea, Interpretare şi raţionalitate, Iaşi, Polirom, , pp - şi - Adrian Marino, Critica ideilor literare, Cluj-Napoca, Dacia, , pp - Jean Starobinski, Literatura – textul şi interpretul, în Textul şi interpretul, Bucureşti, Univers, , pp - Pentru abordarea filozofică a hermeneuticii poţi consulta Erwin Hufnagel, Introducere în hermeneutică, trad de Thomas Kleininger, Bucureşti, Univers, şi Manfred Riedel, Comprehensiune sau explicare? Despre teoria şi istoria ştiinţelor hermeneutice, trad de Andrei Marga, Cluj-Napoca, Dacia, – ambele lecturi dificile • Referitor la problemele abordate în secţiunea Conceptul de “literatură” poţi găsi informaţii suplimentare în: Paul Cornea, Introducere în teoria lecturii, cap Textele literare, pp - Robert Escarpit ş a , Literar şi social, trad de Constantin Crişan, Bucureşti, Univers, , Definiţia termenului “literatură”, pp - Titu Maiorescu, O cercetare critică asupra poeziei române de la , în Opere, vol I, Editura Minerva, (sau alte ediţii) Adrian Marino, Hermeneutica ideii de literatură, Cluj-Napoca, Dacia, , în special cap IX Model final, pp - Liviu Papadima, Literatură şi comunicare Relaţia autor-cititor în proza paşoptistă şi postpaşoptistă, Iaşi, Polirom, , pp - Tudor Vianu, Dubla intenţie a limbajului şi problema stilului, în Arta prozatorilor români, vol I, Bucureşti, Editura pentru Literatură, (sau alte ediţii) René Wellek, Austin Warren, Teoria literaturii, trad de Rodica Tiniş, Bucureşti, Editura pentru Literatură Universală, , cap Natura literaturii şi Funcţia literaturii, pp - • Referitor la problemele abordate în secţiunea Literatura ca formă de comunicare Studiul receptării / lecturii literare poţi găsi informaţii suplimentare în: Paul Cornea, Introducere în teoria lecturii, cap Lectorul, pp - Roman Jakobson, Lingvistică şi poetică Aprecieri retrospective şi consideraţii de perspectivă, trad Mihai Nasta, în Probleme de stilistică, Bucureşti, Ed Ştiinţifică, , pp - Liviu Papadima, Literatură şi comunicare Relaţia autor-cititor în proza paşoptistă şi postpaşoptistă, pp - Repere şi strategii ale lecturii Proiectul pentru Învăţământul Rural Unitatea de învăţare REPERE ŞI STRATEGII ALE LECTURII Cuprinsul Unităţii de învăţare Competenţe vizate Dificultăţi de lectură / receptare Două perspective asupra dificultăţii textelor literare Operaţii efectuate cu textele literare Aspecte ale comprehensiunii Tipuri de dificultate Sisteme de semnalizare şi orientarea lecturii Tipuri de text, tipuri de abordare Genurile literare ca reper de lectură Titlul Instanţele de comunicare şi perspectiva de enunţare Puncte tari ale textului: incipit şi final Recurenţe, cuvinte-cheie Strategii interpretative Cercul hermeneutic Raportarea la autor, operă, epocă Variabile istorice în interpretarea textelor literare Factori istorici care influenţează receptarea Studiu de caz: variabile istorice în receptarea operei lui I L Caragiale Variabile subiective în lectură / interpretare Profilul cititorului Parametri psihologici în lectura şi interpretarea textelor Valori şi atitudini în interpretarea textelor literare Ce sunt valorile şi atitudinile Interacţiunea valorilor Studiu de caz: Monastirea Argeşului Lucrare de verificare Răspunsuri la testele de autoevaluare Sugestii şi recomandări Resurse suplimentare Competenţe vizate Pe parcursul acestei unităţi, urmează să îţi dezvolţi următoarele competenţe: • explicarea relaţiei dintre noutate, valoare şi orizont de aşteptare • efectuarea de experimente relevante pentru estimarea gradului de dificultate al unor texte în relaţie cu cititorii acestora • identificarea surselor posibile de dificultate în diversele operaţii cu textul • analiza parametrilor comprehensiunii la nivel obiectiv, subiectiv şi intersubiectiv • estimarea tipurilor şi gradelor de dificultate cu ajutorul unei grile analitice • identificarea formelor pe care le poate lua funcţia referenţială în texte literare şi nonliterare • analiza rolului reperelor de gen şi al titlului în modelarea orizontului de aşteptare al lecturii • analiza rolului instanţelor de comunicare şi al perspectivei de enunţare în comprehensiunea textelor lirice Repere şi strategii ale lecturii Proiectul pentru Învăţământul Rural • analiza rolului incipit-ului şi al finalului, al recurenţelor şi al cuvintelorcheie în interpretare • definirea şi utilizarea cercului hermeneutic • identificarea condiţionărilor istorice în receptarea literară • construirea profilului de cititor • analiza interacţiunii valorilor în lectura textelor literare DIFICULTĂŢI DE LECTURĂ / RECEPTARE Două perspective asupra dificultăţii textelor literare În fiecare cultură există o serie de scrieri literare reputate ca fiind “dificile” şi scrieri considerate unanim ca fiind “uşoare” ► Dă câte trei exemple de scrieri “dificile” şi de scrieri “uşoare” din cultura română şi din culturile europene ► De ex : scrieri considerate “dificile” în cultura română: Istoria ieroglifică de D Cantemir, poezia hermetică Joc secund de Ion Barbu, volumul elegii al lui Nichita Stănescu; în culturile europene: Divina comedie de Dante Aligheri, Muntele vrăjit de Thomas Mann, Ulysses de James Joyce; scrieri considerate “uşoare” în cultura română: Pastelurile lui V Alecsandri, poeziile lui G Coşbuc, Cireşarii de Constantin Chiriţă; în culturile europene: Cei trei muşchetari de Alexandre Dumas, Robinson Crusoe de Daniel Defoe, Viţelul de aur de Ilf şi Petrov Cu toate acestea, despre marea majoritate a textelor e greu de decis cu exactitate cât sunt de dificile ► TEMĂ DE REFLECŢIE Estimează, intuitiv, gradul de dificultate al unor scrieri precum: poezii erotice eminesciene (Lacul, Dorinţa, Sara pe deal etc ); compuneri dramatice de Marin Sorescu (A treia ţeapă, Iona etc ); nuvele de Mircea Eliade (La Ţigănci, Nopţi la Serampore etc ); proză comică (schiţe) de I L Caragiale; ciclul de Psalmi ai lui Arghezi Reflectează asupra factorilor care ţi-au putut influenţa estimarea Crezi că toţi cititorii (de ex un adolescent, un pensionar, o persoană cu studii medii etc ) ar face aprecieri similare? 􀂾 Estimarea dificultăţii unui text poate fi făcută din două perspective diferite: • perspectiva “obiectivistă” • perspectiva “subiectivistă” 􀂾 gradul de dificultate este o proprietate intrinsecă a fiecărei opere literare; 􀂾 gradul de dificultate variază în funcţie de înzestrarea cititorului – înclinaţii, abilităţi, competenţe, obişnuinţe etc Repere şi strategii ale lecturii Proiectul pentru Învăţământul Rural 􀂾 Cele două perspective sunt complementare, focalizându-se asupra unor variabile diferite ale aceleiaşi ecuaţii Ceva este greu/uşor pentru cineva Pentru cineva ceva este greu/uşor ► Dă trei exemple de lucruri care pot părea unora uşoare, iar altora dificile ► De ex este uşoară montarea unei roţi de rezervă la un autoturism pentru un mecanic auto, dificilă pentru cineva nefamiliarizat cu maşinile; înotul până la geamandură, pe litoral, este uşor pentru un înotător profesionist, dar dificil, dacă nu imposibil, pentru cineva care nu a învăţat să înoate; rezolvarea unei probleme de matematică poate apărea drept foarte uşoară unui elev cu abilităţi deosebite la această materie şi foarte dificilă unui elev care nu are deloc înclinaţii pentru matematică ► TEMĂ DE REFLECŢIE Identifică, din experienţa proprie, trei lucruri care ţi-au creat dificultăţi şi pe care alţii le rezolvă foarte lejer ► TEMĂ DE REFLECŢIE Acest curs ţi se pare dificil? Dacă da, de ce? Un factor decisiv în estimarea subiectivă a gradului de dificultate în receptare, ca şi în alte activităţi, îl constituie obişnuinţa, familiarizarea subiectului cu tipul de mesaj receptat Creaţii artistice care au părut publicului greu de înţeles (contrariante) la momentul producerii lor au ajuns să fie receptate fără mari dificultăţi de către generaţiile ulterioare ► Dă un exemplu din literatură şi unul din celelalte arte (pictură, sculptură, muzică, arhitectură, cinematografie) de astfel de modificări de receptare survenite în timp ► De ex poeziile lui Eminescu au apărut ca dificile multora dintre cititorii contemporani poetului, datorită înnoirilor de expresie şi de viziune cu care aceştia au trebuit să se confrunte Această reacţie se resimte şi în obiecţiile pe care le formulează Maiorescu în Direcţia nouă în poezia şi proza română [ ] faţă de poeziile de tinereţe ale lui Eminescu, caracterizat încă de la începutul prezentării drept “cu totul osebit în felul său, om al timpului modern, deocamdată blazat în cuget, iubitor de antiteze cam exagerate, reflexiv mai peste marginile iertate” Un exemplu binecunoscut din artele plastice este contrarietatea cu care a fost receptată stilizarea radicală (de ex cubismul: Picasso, Braque ş a ) şi trecerea la pictura nonfigurativă, “abstractă” (de ex Paul Klee, Kandinsky ş a ) în prima jumătate a sec XX 􀂾 Privită dinspre latura obiectivă, o astfel de sincronizare problematică între producţia artistică şi receptare se explică prin gradul de noutate al creaţiilor respective 􀂾 Noutatea unei opere reprezintă decalajul dintre ceea ce “oferă” ea şi obişnuinţele publicului contemporan – mai exact, dacalajul Repere şi strategii ale lecturii Proiectul pentru Învăţământul Rural orizont de aşteptare – noţiune introdusă în studiul literaturii de către Hans Robert Jauss Orizontul de aşteptare se compune din trei elemente esenţiale: “întâi de toate din norme cunoscute sau din poetica imanentă a genului, în al doilea rând din relaţii implicite cu opere literare cunoscute din mediul istoricoliterar respectiv şi în al treilea rând din opoziţia dintre ficţiune şi realitate Cel de al treilea factor implică faptul că cititorul poate recepta o operă nouă atât în orizontul restrâns al aşteptărilor lui literare cât şi în orizontul lărgit al experienţei lui de viaţă” Hans Robert Jauss, Literaturgeschichte als Provokation der Literaturwissenschaft, Frankfurt, Suhrkamp, , pp - dintre orizontul de aşteptare al receptorilor şi cel suscitat de operă 􀂾 Denumit de Jauss distanţă estetică, acest decalaj este considerat de către cercetătorul german un indicator al valorii estetice a operei Cu alte cuvinte, orice operă majoră, de o valoare deosebită, creează iniţial reacţii de neînţelegere şi de respingere din partea publicului şi capătă recunoaştere abia odată cu trecerea timpului şi modificarea corespunzătoare a orizontului de aşteptare al receptorilor 􀂾 O altă implicaţie importantă pentru studiul comunicării literare a noţiunii introduse de către Jauss este aceea că scriitorii pot anticipa orizontul de aşteptare al publicului contemporan lor, încercând să se adapteze lui pentru a avea succes, sau, dimpotrivă, pot să îl violenteze şi să încerce să îl modifice 􀂾 În literatura română, ca şi în alte literaturi, fenomenul teoretizat de Jauss are numeroase ilustrări Chiar şi în cazul “marilor clasici” (Eminescu, Caragiale, Creangă, Slavici), studiul istoric al receptării operei acestora indică faptul că ea s-a impus destul de greu, dând naştere, între contemporani, la numeroase reacţii de adversitate (lui Eminescu i s-au imputat pesimismul, viziunea needucativă asupra existenţei, exagerările, proasta versificare; lui Caragiale, imoralitatea personajelor şi a subiectului unora dintre comedii, viziunea cinică, neînţelegerea realităţilor româneşti, derizoriul prozei scurte comice; lui Creangă, caracterul primitiv al scrierilor; lui Slavici, lipsa de stil etc ) 􀂾 Totuşi, numeroase contraexemple indică faptul că nu există o relaţie matematică între gradul de noutate şi incapacitatea unei receptări adecvate Pemele luminii, de pildă, volumul de debut al lui Blaga, puternic inovativ atât sub aspect tematic cât şi stilistic, s-a bucurat de o receptare favorabilă încă din primele momente 􀂾 Cu atât mai improbabilă este postularea unei echivalenţe între noutate şi valoare Sunt scrieri care şochează din primul moment prin extravaganţa inovativă, fără a primi insă, nici ulterior, girul unei recunoaşteri a valorii – cum s-a întâmplat, de exemplu, cu multe dintre producţiile literare ale mişcărilor de avangardă Fiecăreia dintre cele două perspective (“obiectivistă” şi “subiectivistă”) îi corespunde un mod de investigare adecvat ► Fă următorul experiment: • alege un text literar; • alege un grup de subiecţi dispuşi să colaboreze la experiment; • roagă-i să citească atent textul respectiv; • roagă-i să completeze un chestionar prin care să estimeze gradul de dificultate al textului respectiv; • compară rezultatele Repere şi strategii ale lecturii Proiectul pentru Învăţământul Rural ► Ce precizări suplimentare crezi că sunt necesare la fiecare dintre punctele de mai sus pentru buna reuşită a experimentului? • alegerea textului: este preferabil să alegi un text la care te aştepţi să poată apărea estimări diferite; • alegerea grupului: este bine să ţii seama de numărul subiecţilor (cu cât este mai mare, cu atât relevanţa statistică a rezultatelor creşte) şi de omogenitatea grupului (cu cât aceasta este mai mare, cu atât creşte probabilitatea de a primi răspunsuri uniforme); • lectura: poţi ţine cont şi de timpul alocat acestei sarcini (cu cât timpul este mai mare, cu atât cresc posibilităţile subiecţilor de a explora mai atent şi mai în profunzime textul citit, eventual prin relecturi); • chestionarul: rezultatele obţinute pot avea diferite grade de exactitate şi de nuanţare, în funcţie de grila de evaluare pe care o foloseşti (de ex pe două paliere: uşor / greu; pe trei paliere: uşor / mediu / greu; pe cinci paliere: foarte uşor / uşor / mediu / greu / foarte greu etc ) ► Cărei perspective de abordare corespunde experimentul efectuat şi ce pune el în evidenţă? ► Perspectivei “subiectiviste” Dat fiind că atât textul cât şi sarcina de lucru sunt identitice (constantele experimentului) şi numai subiecţii sunt diferiţi (variabila experimentului), eventualele deosebiri de răspuns pot fi puse pe seama diferenţelor dintre subiecţi Experimentul nu explică însă în ce constau aceste diferenţe Putem presupune, de pildă, că subiecţii estimează diferit gradul de dificultate al textului datorită diferenţelor dintre orizonturile de aşteptare ale fiecăruia, dar nu ne putem da seama sub ce aspect anume ► Descrie un experiment similar (simetric), care să fie orientat din perspectivă “obiectivistă” ► Unui singur subiect (constantă) i se cere să evalueze (constantă) gradul de dificultate al mai multor texte diferite (variabilă) ► Putem combina într-un experiment ambele perspective? ► Putem efectua un experiment mai complex, în care să cerem mai multor subiecţi să evalueze mai multe texte sub aspectul gradului de dificultate În procesarea datelor obţinute, putem folosi ambele perspective (comparând răspunsurile aceluiaşi subiect la totalitatea textelor, pe de o parte, comparând răspunsurile tuturor subiecţilor la acelaşi text, pe de cealaltă parte) Operaţii efectuate cu textele literare “Dificultatea” nu se referă la obiecte, ci la acţiuni ► Dă trei exemple de acţiuni care pot fi considerate, în general, dificile Repere şi strategii ale lecturii Proiectul pentru Învăţământul Rural ► De ex : escalada unui munte foarte înalt (Everest), rezolvarea unei probleme de matematică pe care nu au izbutit-o mulţi matematicieni celebri (teorema lui Fermat), aprinderea focului fără chibrituri sau brichetă etc Şi în cazul textelor literare, o analiză mai nuanţată a chestiunii dificultăţii trebuie să ţină cont de diversele operaţii care pot fi efectuate cu acestea Ecuaţia completă a problemei de care ne ocupăm este: pentru cineva (receptor) este greu/uşor (dificultate) de făcut ceva (operaţie) cu ceva (text) ► Dă câte un exemplu de operaţie dificil de performat cu un text care poate fi considerat uşor şi viceversa ► De ex : rezumarea unui pastel de V Alecsandri; invers, împărţirea în propoziţii a textului Cronicari Fabulă de Urmuz (vezi Aspecte specifice ale comunicării literare, p ) ► Cum poate fi explicată dificultatea rezumării pastelului sub aspectul orizontului de aşteptare? ► Operaţia nu corespunde orizontului de aşteptare suscitat de operă sub aspectul normelor (poeticii) de gen 􀂾 Dificultatea poate fi estimată în raport cu: • a citi un text • a înţelege un text • Dificultatea de a citi un text poate varia, atât pe latura obiectivă cât şi pe cea subiectivă, în raport cu o serie de factori care nu ţin nici de calitatea textului, nici de înzestrarea cititorului 􀂾 Un text poate fi greu de citit din cauza dimensiunilor mari (de ex Fraţii Jderi de Sadoveanu) 􀂾 Dificultăţi de lectură (de parcurgere a textului) pot surveni din cauza lipsei de motivaţie sau de interes din partea cititorului (plictiseală, oboseală, neatenţie etc ) 􀂾 Finalităţile impuse (de ex cititul în scopul redactării unor teme şcolare) pot de asemenea îngreuna actul lecturii 􀂾 Dificultatea de a citi poate fi de asemenea sporită de o serie de factori materiali (ambianţă improprie, lipsă de timp etc ) • Dacă citirea unui text presupune, ca o condiţie obligatorie, cunoaşterea de către lector a limbii în care acesta a fost scris, înţelegerea implică o serie de competenţe suplimentare (vezi Repere şi strategii ale lecturii Proiectul pentru Învăţământul Rural • a explica un text Tipuri de dificultate, p ) 􀂾 În plus, înţelegerea (comprehensiunea) implică problema gradului de adecvare (cât de corect a fost receptat mesajul?), foarte dificilă în cazul multor texte literare, şi a posibilităţilor de a estima această adecvare (cum se poate şti cât de corect a fost receptat mesajul?) • Explicarea este operaţia de facilitare a înţelegerii de către cineva a unui mesaj (text, fragment de text etc – vezi şi pp - ) 􀂾 De regulă, explicarea este făcută de către un expert (în cazul de faţă: criticul literar, profesorul de literatură etc ) Aspecte ale comprehensiunii Înţelegerea (comprehensiunea), ca şi interpretarea, poate fi definită pe trei paliere distincte: obiectiv, subiectiv şi intersubiectiv (vezi Hermeneutică, interpretare Noţiuni preliminare, pp - ) ► Dă două exemple de situaţii de comunicare în care înţelegerea adecvată a mesajului poate fi verificată obiectiv relativ uşor ► De ex : lectura unui manual de instrucţiuni de folosire a unui aparat, urmată de aplicarea instrucţiunilor respective; transmiterea unui ordin, urmată de executarea acestuia ► Pentru a caracteriza polul subiectivităţii depline în receptare, libere de orice constrângeri ale mesajului, transmiţătorului sau contextului, Umberto Eco introduce noţiunea de lectură ca întrebuinţare a textului (Lector in fabula, Univers, , pp - ) În această variantă, textul e folsit ca “stimul imaginativ”, la bunul plac al cititorului Dă două exemple de astfel de “întrebuinţări” posibile ► De ex : lectura Mersului trenurilor pentru a-ţi imagina cum ar putea arăta localităţile ale căror denumiri figurează în acesta; lectura anunţurilor publicitare din ziare ca sursă de amuzament • obiectiv • subiectiv Înţelegerea (comprehensiunea) definită la nivel: 􀂾 particularităţile receptorului sunt neglijabile; 􀂾 mesajul este univoc, lipsit de ambiguităţi; 􀂾 intenţia emiţătorului este clară şi este percepută ca atare de către receptor; 􀂾 finalitatea mesajului este percepută în acelaşi mod de către emiţător şi receptor; 􀂾 adecvarea înţelegerii poate fi verificată prin modul de a acţiona al receptorului ca urmare a receptării mesajului 􀂾 particularităţile mesajului sunt neglijabile; Repere şi strategii ale lecturii Proiectul pentru Învăţământul Rural • intersubiectiv 􀂾 comprehensiunea este marcată psihologic (satisfacţia reuşitei sau frustrarea eşecului); 􀂾 receptorul poate face abstracţie de intenţia emiţătorului; 􀂾 receptorul poate percepe finalitatea mesajului din propria lui perspectivă, independent de cea a emiţătorului; 􀂾 adecvarea înţelegerii nu poate fi verificată prin modul de a acţiona al receptorului ca urmare a receptării mesajului 􀂾 implică o a treia instanţă, care mediază între text şi receptor (criticul, profesorul, clasa de elevi, grupul de prieteni etc ); 􀂾 se manifestă în special pentru mesaje cu un grad ridicat de ambiguitate; 􀂾 receptorul ia act de faptul că are de a face cu un mesaj cu intenţionalitate imprecisă, ambiguă; 􀂾 precizarea finalităţii mesajului implică reacţia personală a receptorilor; 􀂾 adecvarea înţelegerii se stabileşte pe baza unor negocieri de sens între mai mulţi receptori ► Către care palier al înţelegerii se orientează forma de explicare tradiţională a comentariului literar, prin care profesorul sau autorul de manual expune elevilor propria versiune interpretativă a textului studiat? Ce avantaje şi ce dezavantaje decurg de aici? ► Comentariul literar se orientează către palierul obiectiv al înţelegerii, fiind oferit ca model de interpretare adecvată, adesea cu implicaţia că reprezintă singura interpretare admisibilă El poate astfel preveni tendinţele de “întrebuinţare” a textelor, însă este improrpiu faţă de tipul de mesaj (adesea textele literare studiate au un grad ridicat de ambiguitate), inhibă aportul subiectivităţii receptorului şi obstrucţionează negocierea intersubiectivă a sensului mesajului Tipuri de dificultate În lectura textelor literare, cititorii se pot confrunta cu dificultăţi de diverse tipuri Pentru facilitarea înţelegerii şi pentru negocierea intersubiectivă a sensului, este de aceea util ca mediatorul (critic literar şi, în special, profesor) să poată anticipa sursele posibile de contrarietate sau de blocaj Grad de dificultate – estimare sintetică Foarte mică Mică Medie Mare Foarte mare Estimare sintetică a gradului de dificultate al unui text supus lecturii, potrivit grilei recomandate anterior Repere şi strategii ale lecturii Proiectul pentru Învăţământul Rural ► TEMĂ DE REFLECŢIE Utilizează grila de mai sus pentru şase texte contrastante ca gen (liric, epic, dramatic) şi ca distanţă în timp (premodern, modern, contemporan) Tip de Grad de dificultate – estimare analitică dificultate Foarte mică Mică Medie Mare Foarte mare Lexicală Semantică Sintactică Pragmatică Referenţială Textuală Culturală Cognitivă ► Estimează, cu ajutorul grilei analitice propuse, dificultăţile de lectură a textelor sau a fragmentelor de text de mai jos, arătând tipul de dificultate dominant pentru fiecare Pentru edificare, consultă explicaţiile consecutive privind diversele tipuri de dificultăţi a “Doamne şi toţi cereştii, lucru ca acesta cum şi în ce chip a-l suferi aţi putut? Unde ieste cumpăna ceriului cu carea trageţi şi aşedzaţi fundul pământului? O, dreptate sfântă, puneţi îndreptariul şi vedzi strâmbe şi cârjobe lucrurile norocului, ghibul, gâtul flocos, pieptul, botioase genunchele, cătălige picioarele, dinţoasă fălcile, ciute urechile, puchinoşi ochii, suciţi muşchii, întinse vinele, lăboase copitele Cămilei, cu suleaştec trupul, cu albă peliţa, cu negri şi mângâioşi ochii, cu supţiri degeţelele, cu roşioare unghişoarele, cu molceluşe vinişoarele, cu iscusit mijlocelul şi cu grămăgiorul Helgii, ce potrivire, ce alăturare şi ce asemănare are?” Dimitrie Cantemir, Istoria ieroglifică, fragment b “Stă în codru fără slavă mare pasăre bolnavă Naltă stă sub cerul mic şi n-o vindecă nimic, numai rouă dac-ar bea cu cenuşă, scrum de stea Se tot uită-n sus bolnavă la cea stea peste dumbravă ” Lucian Blaga, Stă în codru fără slavă Pentru o estimare analitică, prin care să poată fi recunoscute tipuri de dificultate cu care se confruntă receptorul, este necesară o grilă mai detaliată Repere şi strategii ale lecturii Proiectul pentru Învăţământul Rural c “Noi infuzăm atomului dinamică elastici constructivi plămânii oraşelor vertebre de bronz muşchii schije de platină suntem aorta zilei mâine vor veni alţii sportsmen vom răscoli straturi geologice cu râvnă de metal vibranţi prin latitudini artere de magnet sânge vertigiune incandescenţă respiraţie viaţa ruptă din fuse oţel flexibilă incandescenţă sinteză în vine cetăţi centimetru atmosferic etc , etc ” Stephan Roll, Metaloid d “Fiecare să aibă cal şi să-l călărească Să aibă sabie şi s-o ascută Să aibă coif şi să-l lustruiască Să facă zilnic exerciţii de gimnastică, astfel ca muşchii să nu lâncezească şi să fie elastici Zilnic trei ore să se dueleze în faţa oglinzii, ca muşchii să nu lâncezească şi să fie oţeliţi Să-şi ia un şoim şi să vâneze cu el, în fiecare miercuri şi vineri Luni să se-mbete şi să-şi muştruluiască nevasta şi copiii Sâmbătă seara să-şi viziteze amanta şi să rămână la ea până duminică la prânz Duminica după masă să stea cu mâinile sub cap şi să privească-n tavan Iar la primul meu semn să fie gata Şi acesta e semnul!” Nichita Danilov, Semnul e “Ismaïl este compus din ochi, favoriţi şi rochie şi se găseşte azi cu foarte mare greutate Înainte vreme creştea şi în Grădina Botanică, iar mai târziu, graţie progresului ştiinţei moderne, s-a reuşit să se fabrice unul pe cale chimică, prin syntheză Repere şi strategii ale lecturii Proiectul pentru Învăţământul Rural Ismaïl nu umblă niciodată singur Poate fi găsit însă pe la ora ½ dimineaţa, rătăcind în zigzag pe strada Arionoaiei, însoţit fiind de un viezure de care se află strâns legat cu un otgon de vapor şi pe care în timpul nopţii îl mănâncă crud şi viu, după ce mai întâi i-a rupt urechile şi a stors pe el puţină lămâie ” Urmuz, Ismaïl şi Turnavitu, incipit f “Era spre sfârşitul după-amiezii dar soarele încă mai strălucea pe cer Pe stradă mă întâlnesc cu cineva «Bună ziua» îi spun El mă priveşte şi-mi răspunde: «Bună seara» ” Dino Buzzati, Povestiri de seară, text integral g “În vesperala simfonie tronează liniştea regală¹ Şi parcul rozelor senzaţii cu-ndoliate crizanteme Sonor deşteaptă cascadarea de note vagi în catedrală Orizăntând² în ritmul mistic albumul stinselor poeme ” ¹ Contradicţie numai aparentă În fond liniştea cântă, precum muzica tace (n a ) ² Verb nou, formaţie proprie Se simţea nevoia (n a ) G Topîrceanu, Armonii vesperale, prima strofă h “Nu credeam să-nvăţ a muri vreodată;” M Eminescu, Odă (în metru antic), primul vers Definirea tipurilor de dificultate • Lexicală Cuvinte sau expresii necunoscute 􀂾 Fac parte din această categorie textele cu un număr mare de cuvinte / expresii mai puţin întrebuinţate: neologisme de dată recentă, arhaisme, regionalisme, forme argotice, termeni din limbaje de specialitate, cuvinte rare etc 􀂾 Poate îngreuna înţelegerea textului folosirea unor cuvinte cu alt sens decât cel uzual (învechit, propriu unui anumit limbaj de specialitate etc ), folosirea unor forme derivate sau flexionare neacceptate în sau ieşite din limbajul standard, ortografierea neconformă cu normele actuale etc 􀂾 Un caz extrem îl reprezintă textele scrise într-o limbă inexistentă, inventată de către autor, în care nu mai pot fi recunoscute cuvinte (lexeme) Repere şi strategii ale lecturii Proiectul pentru Învăţământul Rural • Semantică tropi, simboluri, conotaţii, indeterminări semantice 􀂾 Se înscriu în această categorie textele în care este mai anevoios accesul la sensul figurat al unor cuvinte, sintagme, porţiuni de enunţ sau enunţuri (metafore “îndrăzneţe”, lanţuri metaforice, simboluri originale, etc ) 􀂾 De asemenea, dificultăţi de ordin semantic ridică textele cu un grad ridicat de indeterminare sau cu multe “goluri” semantice, care îl obligă pe cititor să deducă sau să îşi imagineze ceea ce nu se spune explicit în text • Sintactică legăturile dintre constituenţi, la nivel de enunţ sau textual 􀂾 Fac parte din această categorie texte în care abundă construcţii sintactice vagi, care se pretează la interpretări diferite (de exemplu, poezia hermetică barbiliană) 􀂾 De asemenea, creează dificultăţi de ordin sintactic texte în care sunt încălcate regulile de bază ale alcătuirii frazelor (de exemplu, lipsa parţială sau totală a predicaţiei în unele texte avangardiste, compuse după metoda dicteului automat, a transcrierii cuvintelor pe măsură ce ele apar spontan în mintea autorului) 􀂾 La nivelul organizării textuale (de sintaxă a textului), se încadrează la acest tip de dificultăţi scrieri în care este neclară sau surprinzătoare dispunerea secvenţelor componente (de exemplu, perturbările frecvente ale ordinii temporale, spaţiale sau cauzale în care sunt relatate evenimentele în proza narativă modernă) • Pragmatică instanţe de comunicare (narator, eu liric), perspectiva de enunţare 􀂾 Fac parte din această categorie în primul rând scrierile în care un rol important revine perspectivei narative (cu naratori necreditabili sau cu mai mulţi naratori care relatează, fiecare, propria versiune asupra evenimentelor etc ) 􀂾 Adesea şi poezia îşi contrariază cititorii datorită unei poziţionări surprinzătoare a “vocii lirice” (cum se întâmplă, de exemplu, în poezia ironică, sau ludică, sau fals confesivă) • Referenţială lumea înfăţişată în text 􀂾 Se înscriu în această categorie texte care violentează logica alcătuirii referentului, cum se întâmplă, de exemplu, în literatura absurdă 􀂾 Astfel de anomalii logice (de exemplu, în construcţia subiectului, a personajelor etc ) îl contrariază adesea pe cititorul neavizat, care bănuieşte că respectivele anomalii se datorează întrebuinţării figurate a limbajului de către scriitor • Textuală tipul de text, reguli de gen 􀂾 Aceste dificultăţi decurg fie din necunoaşterea, de către cititor, a regulilor de gen, ceea ce poate crea false aşteptări (de pildă, ca o tragedie să se încheie cu victoria eroului), fie din confruntarea cu scrieri în care regulile de gen asumate de cititor sunt încălcate sau deturnate de către autor, adesea în mod deliberat, ceea ce poate provoca reacţii de derută la lectură Repere şi strategii ale lecturii Proiectul pentru Învăţământul Rural • Culturală coduri culturale, intertextualităţi 􀂾 De regulă, citim şi înţelegem cu oarecare dificultate scrieri care provin din spaţii culturale care ne sunt puţin sau deloc familiare (de exemplu, din literatura japoneză sau din cea a pieilor roşii etc ) 􀂾 Tot în categoria foarte largă a barierelor de receptare de ordin cultural intră şi intertextualităţile de tot felul Uneori, acestea se oferă unei lecturi “rafinate”, ca bonificaţie suplimentară, alteori însă, cum se întâmplă frecvent în literatura postmodernă, în absenţa detectării lor, textul îşi pierde inteligibilitatea (ca, de pildă, în Levantul şi în alte scrieri ale lui Mircea Cărtărescu) 􀂾 O formă aparte de intertextualitate, care revendică în chip necesar o anume competenţă culturală, este parodia, aceasta neputând fi înţeleasă adecvat dacă cititorul nu cunoaşte şi nu identifică textul, scriitorul sau stilul parodiat • Cognitivă cunoştinţe despre lume, experienţă de viaţă 􀂾 Se înscrie în această categorie lectura textelor în care apare o anumită discrepanţă între modul în care e abordată tematica textului respectiv şi înzestrarea cognitivă a receptorului, ce ştie acesta despre lume şi despre viaţă în general (de exemplu, multe scrieri sunt înţelese superficial sau deformat de către adolescenţi fiindcă aceştia au o experienţă de viaţă proprie vârstei lor) ► a lexical (cuvinte necunoscute, forme derivative, flexionare şi ortografice atipice, sensuri ieşite din uz etc ); b semantic (înţelegerea poeziei depinde în primul rând de interpretarea, metaforică sau simbolică, a unor elemente-cheie din text: boală, pasăre, opoziţia sus-jos etc ); c sintactic (poezia, în special în ultima parte, este compusă în maniera “telegrafică” a înşiruirii unor cuvinte, aparent fără nici o legătură între ele); d pragmatic (înţelegerea poeziei ridică în primul rând o serie de întrebări privind identitatea eului liric care, în mod evident, nu mai poate fi confundat cu poetul, şi a destinatarilor mesajului şi situaţia de comunicare: cine vorbeşte? cui se adresează? cu ce intenţie?); e referenţială (aparent, este vorba despre prezentarea protagonistului scrierii respective, însă cititorul nu îşi poate forma nici o imagine coerentă despre personaj); f textuală (textul îşi revendică orizontul de aşteptare al unei naraţiuni, însă se încheie brusc, fără nici o explicaţie la îndemâna cititorului, după ceea ce părea a fi expoziţiunea); g culturală (poezia, însoţită de note explicative ale autorului, este o parodie la adresa stilului simbolist); h cognitivă (surprinzătoarea asociere între “a învăţa” şi “a muri” solicită, din partea cititorului, o reflecţie asupra experienţei existenţiale a morţii) Repere şi strategii ale lecturii Proiectul pentru Învăţământul Rural TEST DE AUTOEVALUARE La ce se raportează perspectiva obiectivistă şi cea subiectivistă de estimare a dificultăţii unui text? Ce înseamnă “distanţă estetică” în teoria receptării a lui Jauss? Care sunt obiectele de investigaţie ale unui experiment: variabilele sau constantele acestuia? Enumeră trei factori care pot mări dificultatea de a citi un text Cum denumeşte Umberto Eco lectura de maximă subiectivitate? Pe ce bază se stabileşte adecvarea înţelegerii unui mesaj la nivelul intersubiectiv al comprehensiunii? Ce tip de dificultate întâmpină cititorul în lectura unor texte narative cu naratori necreditabili sau complementari (care relatează fiecare propria versiune asupra aceloraşi evenimente)? Ce gen de literatură creează dificultăţi de ordin referenţial? În ce categorie se înscriu dificultăţile de lectură provocate de intertextualitae? Se acordă câte punct pentru fiecare rezolvare corectă; punct din oficiu Repere şi strategii ale lecturii Proiectul pentru Învăţământul Rural SISTEME DE SEMNALIZARE ŞI ORIENTAREA LECTURII Tipuri de text, tipuri de abordare Modul de abordare a unui text depinde în primul rând de tipul de text cu care avem de a face Într-un fel se receptează, de exemplu, un text informativ, la lectura căruia cititorul se concentrează asupra procesării informaţiei primite, altfel un text argumentativ, la care receptorul încearcă în primul rând să urmărească linia de argumentaţie şi validitatea acesteia, altfel un text ludic (de divertisment), la care receptorul se pregăteşte să savureze poanta finală etc La rândul lor, tipurile generale de text pot avea diverse variaţiuni tipologice ► Încadrează în tipurile generale de text menţionate anterior următoarele subtipuri: discurs politic, ştire, pledoarie juridică, banc, anecdotă, memoriu ştiinţific ► Informativ: ştire, memoriu ştiinţific; argumentativ: discurs politic, pledoarie juridică; ludic (de divertisment): banc, anecdotă Dată fiind marea varietate a formelor şi a finalităţilor de comunicare din cadrul oricărei culturi, este dificil de construit o tipologie generală a textelor riguroasă Ideea că textele literare, atât de eterogene, ar putea constitui o categorie bine definită în acest tablou general al tipologiei textuale, a rămas ea însăşi subiect de controversă între teoreticienii literaturii După unii, atribuirea calitatăţii de “literar” sau de “nonliterar”, în sens estetic (vezi Pentru un concept specific de “literatură”), unor texte particulare e o chestiune de convenţie şi de opţiune culturală, depinzând în bună măsură de valoarea şi de utilizarea pe care le-o conferă receptorii Într-adevăr, practica istorică arată că nu se poate trage o graniţă fermă între textele literare şi cele de alte tipuri Istoriile literare scrise în diverse etape, în special din sec al XIX-lea încoace, includ sau exclud, în funcţie de contextul cultural al momentului în care au fost redactate sau de optica autorului, scrieri istoriografice, memorialistică, eseu, corespondenţă privată, oratorie, publicistică etc Din practica de lectură curentă se poate iarăşi observa că în marea varietate a scrierilor considerate “literare” cu greu se poate găsi un numitor comun, care să le diferenţieze de celelalte O povestire de senzaţie, de pildă, pare a avea mai mult în comun cu un reportaj decât cu un rondel; o schiţă comică pare a fi mai apropiată de o anecdotă decât de o tragedie ş a m d Repere şi strategii ale lecturii Proiectul pentru Învăţământul Rural • Între caracteristicile comune celor mai multe dintre textele considerate ca “literare”, se disting în principal următoarele: 􀂾 sunt produse ale imaginaţiei, menite să stârnească receptorului, la rândul său, o activitate imaginativă; 􀂾 folosesc limbajul într-un mod aparte, menit să stârnească receptorului plăcerea estetică Gerard Gènette a numit aceste caracteristici ficţiune şi dicţiune Definitorie (constitutivă) pentru categoria textelor literare este ficţiunea, în vreme ce dicţiunea este opţională Gerard Gènette, Introducere în arhitext Ficţiune şi dicţiune, trad de Ion Pop, Bucureşti, Univers, , pp - Paul Cornea distinge trei tipuri majore de texte sub aspectul relaţiei mesaj-context (referent), decurgând din trei tipuri majore de comportament verbal • referenţial • pseudo- sau transreferenţial • autoreferenţial • Ficţionalitatea vizează, în termenii schemei lui Jakobson, relaţia dintre mesaj şi referent, adică funcţia referenţială a comunicării 􀂾 Ficţiunea poate fi deci înţeleasă ca o suspendare a funcţiei referenţiale a comunicării, a referinţei la lumea reală 􀂾 Această particularitate nu este însă apanajul exclusiv al creaţiilor artistice sau literare (ea se regăseşte, de pildă, în mit, vis, joc, minciună etc ) 􀂾 Totodată, suspendarea referinţei se produce în grade şi în forme diferite Ca atare, în locul opoziţiei simple “ficţional” (nonreferenţial) versus “nonficţional” (referenţial), putem opera cu distincţii mai nuanţate privind realizarea funcţiei referenţiale, atât în textele literare (romane, nuvele, elegii, sonete, comedii etc ) cât şi în cele nonliterare (ştiinţifice, administrative, jurnalistice etc ) Comportamentul verbal referenţial “serveşte prin excelenţă comunicării, producerii (receptării) de texte informative, utilitare, ştiinţifice” Comportamentul pseudo- sau transreferenţial “se caracterizează prin folosirea limbajului în scopuri indirect comunicative, nu spre a transmite (primi) informaţii de tip factual, ci spre a simula prezenţa lor Obiectul nu e realitatea (id est ceea ce asumăm a fi real în existenţa cotidiană), ci o construcţie imaginară, ceva ce nu s-a întâmplat şi nu se întâmplă, dar ar putea să se întâmple, fie în lumea de toate zilele (pseudoreferenţial), fie într-o lume posibilă, cu alte legi şi norme decât a noastră (transreferenţial) ” “Comportamentul autoreferenţial e prin excelenţă narcisic, nu trimite la nici o exterioritate, îşi găseşte preţul în sine însuşi, îşi e obiect şi scop Locutorul nu vrea să transmită un mesaj, iar receptorul (care identifică poziţia enunţării) nu-l aşteaptă De ambele părţi, intenţia e non-funcţională, adesea ludică” Paul Cornea, Introducere în teoria lecturii, pp - Repere şi strategii ale lecturii Proiectul pentru Învăţământul Rural ► Ce tip de comportament verbal relevă textul următor? “Era un mare perete alb – gol, gol, gol, De perete o scară – înaltă, înaltă, înaltă, Şi jos o scrumbie afumată – uscată, uscată, uscată El vine, ţinând în mâinile sale – murdare, murdare, murdare, Un ciocan greu, un cui – ascuţit, ascuţit, ascuţit, Şi-un ghem de sfoară – gros, gros, gros Apoi urcă scara – înaltă, înaltă, înaltă, Şi bate cuiul – ascuţit – toc, toc, toc Sus pe marele perete alb – gol, gol, gol Dă drumul ciocanului – care cade, care cade, care cade, Leagă de cui sfoara – lungă, lungă, lungă, Şi, de capătul ei, scrumbia afumată – uscată, uscată, uscată El coboară scara – înaltă, înaltă, înaltă, O ia cu ciocanul – greu, greu, greu, Şi apoi pleacă – departe, departe, departe Şi de atunci scrumbia afumată – uscată, uscată, uscată, La capătul acelei sfori – lungi, lungi, lungi, Lin se leagănă – mereu, mereu, mereu Am compus această poveste – simplă, simplă, simplă, Ca să se-nfurie oamenii – gravi, gravi, gravi, Şi să se bucure copiii – mici, mici, mici ” Charles Cros, Scrumbia afumată, trad Aura Puran ► Autoreferenţial În lectura literară, atenţia şi interesul cititorului se focalizează, în proporţii şi în combinaţii felurite, fie asupra lumii imaginate (ca de exemplu la parcurgerea majorităţii scrierilor narative şi dramatice), fie asupra modului ingenios de întrebuinţare a limbajului (ca în cazul multora dintre poeziile moderne) Genurile literare ca reper de lectură Indicii de lectură importante furnizează şi apartenenţa textelor la genuri sau subgenuri (specii) literare Încadrarea de către cititor a textului parcurs într-un anumit gen (subgen) declanşează o serie de expectaţii de ordin tematic, structural sau stilistic Repere şi strategii ale lecturii Proiectul pentru Învăţământul Rural ► Arată ce expectaţii poate declanşa recunoaşterea de către cititor a faptului că textul pe care îl parcurge este: a o tragedie; b un sonet; c o schiţă ► a că textul va avea un subiect care se înfăţişeze confruntarea unui personaj remarcabil, probabil din elita socială, cu o situaţie-limită; că eroul va fi înfrânt în final; că textul va fi compus, probabil, din cinci părţi şi că derularea acestora va respecta unitatea de acţiune, de loc şi de timp; că se va folosi un stil “înalt”; b că textul va fi scurt, având o structură prozodică riguroasă (fie două catrene şi două terţine, ca în cazul sonetului italian, fie trei catrene şi un cuplet, ca în cazul sonetului englez); că dacă este compus pe structura sonetului englez, ultimele două versuri vor conţine un fel de concluzie a întregii poezii; c că va avea, probabil, un subiect care să facă trimitere la viaţa de zi cu zi; că acţiunea va fi limitată în timp şi ca amploare (înşiruire de evenimente); că vor participa la acţiune puţine personaje, anunţate încă de la începutul schiţei (probabilitatea de a apărea pe parcurs personaje noi cu rol decisiv în derularea acţiunii este mică, dar nu exclusă – cazul “rezolvăriisurpriză”) Cu cât un gen (subgen) este mai riguros codificat, sub toate aspectele sau numai în anumite privinţe, cu atât expectaţiile pe care le declanşează sunt mai puternice ► Arată care dintre subgenurile menţionate la exerciţiul anterior este mai riguros codificat şi sub ce aspect ► Tragedia, sub toate aspectele; sonetul, sub aspect structural Există subgenuri “proteice”, cu reguli foarte laxe, astfel încât scrierile din categoria respectivă pot îmbrăca, tematic, structural şi stilistic, nenumărate forme Tocmai aceste subgenuri se pretează la o largă varietate de subdiviziuni (tipuri, specii etc ) Exemplul cel mai edificator este romanul ► TEMĂ DE REFLECŢIE Aminteşte-ţi ce tipuri / specii de roman cunoşti În literatura modernă, “puritatea” genurilor (respectarea strictă a unor reguli caracteristice) tinde să dispară Proliferează în schimb o multitudine de tipuri hibride (de ex în teatru: tragicomedia, poemul dramatic, drama lirică, drama epică, farsa tragică, drama comică etc ) Repere şi strategii ale lecturii Proiectul pentru Învăţământul Rural Adesea scriitorii moderni, în intenţia de a deconstrui convenţiile literaturii, preiau, formal, subgenuri tradiţionale cu o codificare riguroasă, încălcând însă sistematic, spre surpriza cititorului, regulile de construcţie prescrise de acestea ► TEMĂ DE REFLECŢIE În ce fel se abate de la regulile de gen textul lui Urmuz Cronicari (vezi Aspecte specifice ale comunicării literare, p ), subintitulat Fabulă? Titlul Întrebaţi cum îşi aleg cărţile pe care le citesc, majoritatea respondenţilor afirmă că se orientează fie după numele autorului fie după titlu Titlul este primul element de ordin textual care determină formarea unui anumit orizont de aşteptare în lectură 􀂾 Funcţia primară a titlului unei scrieri, indiferent de ce tip, este descriptivă: titlul transmite cititorului o serie de informaţii privind conţinutul scrierii respective 􀂾 În special în perioada veche, când cărţile se multiplicau cu mare dificultate, fie în ediţii tipărite, fie sub formă de copii manuscrise, autorii obişnuiau să dea scrierilor lor titluri lungi, detaliate, mai ales în cazul scrierilor erudite ► Identifică în istoria literaturii române de până la trei scrieri cu titluri neobişnuit de ample şi transcrie-le integral ► De ex : Dimitrie Cantemir, Divanul sau Gâlceava înţeleptului cu lumea sau Giudeţul sufletului cu trupul [ ], Ienăchiţă Văcărescu, Observaţii sau băgări dă seamă asupra regulelor şi orânduielelor gramaticii româneşti [ ], Dinicu Golescu, Însemnare a călătoriei mele, Constantin Radovici din Goleşti, făcută în anul , , [ ] 􀂾 Pentru a descrie mai complet şi mai nuanţat conţinutul scrierii lor, autorii au recurs deseori la titluri alternative, compuse cu ajutorul conjuncţiei “sau” ► Arată care dintre exemplele de la exerciţiul precedent ilustrează practica titlurilor alternative şi adaugă două exemple din literatura română din sec al XIX-lea ► D Cantemir; Anton Pann, Culegere de proverburi sau Povestea vorbii [ ], Nicolae Filimon, Ciocoii vechi şi noi sau Ce naşte din pisică şoareci mănâncă [ ] Repere şi strategii ale lecturii Proiectul pentru Învăţământul Rural 􀂾 Practica titlurilor descriptive lungi, analitice sau alternative, a ieşit treptat din uz, astăzi făcându-se recurs la ea fie pentru a semnaliza caracterul livresc al scrierii, fie pentru conotaţii parodice sau ironice ► Dă un exemplu de titlu de volum din literatura română din a doua jumătate a sec XX în care se semnalează caracterul livresc al scrierii respective ► De ex Vasile Voiculescu, Ultimele sonete închipuite ale lui Shakespeare în traducere imagnară de V Voiculescu [ ] 􀂾 Cel mai frecvent, titlurile scrierilor literare se referă la tema, personajul principal şi intriga sau conflictul din textul respectiv ► Dă câte trei exemple de titluri pentru fiecare dintre categoriile menţionate ► De ex : referitor la temă: Mihail Kogălniceanu, Tainele inimei; Duiliu Zamfirescu, Viaţa la ţară; Mihail Sadoveanu, Locul în care nu s-a întâmplat nimic; referitor la personajul principal: Dimitrie Bolintineanu, Manoil; Ioan Slavici, Mara; Liviu Rebreanu, Ion; referitor la intrigă (conflict): Constantin Negruzzi, O alergare de cai; Ion Luca Caragiale, O scrisoare pierdută; Ioan Slavici, Gura satului 􀂾 În literatura modernă, titlurile descriptive sunt tot mai mult concurate de titluri sugestive, care se referă indirect (simbolic, metaforic, metonimic etc ) la conţinutul scrierii ► Dă cinci exemple de titluri sugestive de romane din literatura română a sec XX ► De ex : Camil Petrescu, Patul lui Procust; Hortensia Papadat-Bengescu, Concert din muzică de Bach; Liviu Rebreanu, Adam şi Eva; Nicolae Breban, Animale bolnave; Augustin Buzura, Vocile nopţii Există unele diferenţe între tipologia titlurilor unor scrieri autonome şi cea a volumelor care cuprind mai multe texte distincte (volume de poezie, de proză scurtă etc ) În cel de al doilea caz, titlul poate fi o simplă indicaţie de gen, o sugestie de artă poetică, o referire la o dominantă tematică, reluarea titlului unui text considerat reprezentativ pentru întregul volum etc ► Dă câte un exemplu de titlu de volum pentru fiecare din tipurile menţionate Repere şi strategii ale lecturii Proiectul pentru Învăţământul Rural ► De ex : indicaţie de gen: Mihai Eminescu, Poezii [ ]; artă poetică: Tudor Arghezi, Cuvinte potrivite [ ]; dominantă tematică: Lucian Blaga, Poemele luminii [ ]; text reprezentativ: Nichita Stănescu, Necuvintele [ ] În plus faţă de titlu, contribuie la orientarea aşteptărilor de lectură subtitlurile care sunt inserate frecvent în deschiderea unor volume sau a unor scrieri de mai mici dimensiuni Cel mai adesea, subtitlurile cuprind indicaţii de gen ► TEMĂ DE REFLECŢIE În ce măsură subtitlurile de mai jos fac referire la subgenuri standardizate sau la tipuri de text concepute de către autorii înşişi? • Ioan Budai-Deleanu, Ţiganiada sau Tabăra-ţiganilor Poemation eroicomico- satiric alcătuit în doaosprezece cântece de Leonachi Dianeu Îmbogăţit cu multe însămnări şi luări aminte critece, filozofice, istorice, filologhice şi gramatece, de cătră Mitru Perea ş'alţii mai mulţi, în anul • Dimitrie Bolintineanu, Manoil Roman naţional • Dimitrie Bolintineanu, Elena Roman original de datine politic-filozofic 􀂾 Uneori indicaţiile de gen prevăzute în subtitlu pot duce cititorul pe o pistă falsă, ele semnalând, de fapt, o intenţie parodică sau ironică ► TEMĂ DE REFLECŢIE I L Caragiale foloseşte frecvent, în proza scurtă, subtitluri cu indicaţii de gen parodice sau ironice Citeşte următoarele texte şi analizează în ce măsură ele respectă regulile de gen anticipate în subtitlu: Noaptea Învierii Novelă; Lache şi Mache Nuvelă; Moftul Studiu de mitologie populară; Smărăndiţa Roman modern; Cele trei zeiţe Poemă pedagogică Instanţele de comunicare şi perspectiva de enunţare Orice mesaj, chiar şi cele generate pe cale artificială (de exemplu, mesajele transmise de către computer către utilizator atunci când acesta accesează o anumită comandă) are, în principiu, un emiţător şi un destinatar Am văzut însă că, în cazul mesajelor literare, identitatea emiţătorului cât şi cea a destinatarului sunt adesea incerte, uneori chiar trucate (vezi Aspecte specifice ale comunicării literare, p ) Repere şi strategii ale lecturii Proiectul pentru Învăţământul Rural 􀂾 Este o trăsătură caracteristică a comunicării literare faptul că aceasta permite autorului real să construiască un emiţător fictiv, pe seama căruia să pună mesajul compus de el 􀂾 Această particularitate a determinat unii cercetători să considere comunicarea literară (ficţională) ca producere a unor acte de vorbire “simulate” sau “mimetice”, în sensul în care “o operă literară imită literal (sau redă) o serie de acte de vorbire care, în realitate, nu au altă existenţă Prin aceasta ea îl invită pe cititor să-şi imagineze un vorbitor, o situaţie, un set corespunzător de evenimente ş a m d ” Richard Ohman, Actele de vorbire şi definiţia literaturii, în Poetica americană Orientări actuale, antologie de Mircea Borcilă şi Richard McLain, Cluj-Napoca, Ed Dacia, , p Paradoxul acestui emiţător fictiv constă în faptul că el este construit ca şi cum ar fi produs mesajul respectiv (de exemplu Ismael, eroul-povestitor din Moby Dick de Herman Melville sau Emil Codrescu, autorul jurnalului intim fictiv care constituie romanul Adela de G Ibrăileanu), dar există doar în şi pentru mesajul pe care se presupune că l-ar fi produs Spre deosebire de autorul real, “în carne şi oase”, emiţătorul fictiv (narator, eu liric) este o instanţă intratextuală Depistarea identităţii emiţătorului fictiv şi, mai ales, elucidarea perspectivei de enunţare pe care acesta o adoptă (modul în care el se raportează la ceea ce comunică) au adesea o influenţă decisivă asupra lecturii, atât în plan cognitiv (înţelegerea mesajului) cât şi emoţional şi axiologic (atitudinea lectorului faţă de personaje, evenimente relatate etc ) 􀂾 Analiza instanţelor de comunicare şi a perspectivei de enunţare s-a făcut în special în cadrul naratologiei, disciplină care se ocupă cu investigarea caracteristicilor structurale şi funcţionale ale textelor narative Acest lucru se datorează faptului că individualizarea emiţătorului fictiv este mult mai evidentă şi mult mai larg practicată în naraţiuni, unde naratorul este adesea investit cu o identitate net distinctă de cea a autorului, nemaiputând fi considerat doar un purtător de cuvânt sau un alter ego al acestuia, decât în textele poetice, unde eul liric este de regulă doar o “voce” asimilabilă eului auctorial, sau decât în textele dramatice, în care prezenţa unui emiţător al întregului mesaj se limitează la notaţiile cu rol de indicaţii scenice şi de regie (didascalii) 􀂾 De altminteri, atât poetica romantică, cu accentul pus pe capacitatea poeziei de a exprima nemijlocit trăirile poetului (emoţii, amintiri, revelaţii imaginative etc pe de o parte, sinceritate, confesiune, spontaneitate, inspiraţie etc pe de cealaltă parte), cât şi cea modernistă, în special în varianta “poeziei pure”, tinzând spre impersonalizarea, spre obiectivarea actului creator, orientat către limbaj ca material de creaţie şi nu ca instrument de comunicare, contravin, ambele, dedublării instanţei Repere şi strategii ale lecturii Proiectul pentru Învăţământul Rural emitente între un emiţător extratextual şi unul intratextual, intens exploatate de poeticile moderne ale naraţiunii (pentru arte poetice, vezi şi Repere estetice în interpretare Arte poetice, pp - ) 􀂾 Deşi instanţele de comunicare şi perspectiva de enunţare au o importanţă mult mai mare în lectura prozei narative (v Comunicarea în roman, pp - ), ele pot juca un rol determinant şi în cazul interpretării unor texte poetice ► TEMĂ DE REFLECŢIE Reciteşte poezia Semnul de Nichita Danilov de la Tipuri de dificultate, p Precizează: a emiţătorul intratextual (cine vorbeşte? – de exemplu: poetul însuşi; un comandant de oşti; un preot / predicator; Dumnezeu etc ); b destinatarul intratextual (cui se adresează vorbitorul? – de exemplu: cititorilor; unei armate; unei comunităţi religioase; unor oameni, indiferent de ce fel; tuturor oamenilor etc ); c situaţia de comunicare (în ce împrejurări are loc comunicarea? – de exemplu: înaintea unei bătălii; într-o situaţie specială, de criză; independent de nişte condiţii imediate; este valabilă pentru o stare de lucruri din trecut; vizează o situaţie din prezent; are un caracter atemporal etc ); d canalul de comunicare (cum este transmis mesajul? – de exemplu: în scris; oral; prin adresare directă; prin intermediul mijloacelor de comunicare în masă etc ); e tipul de act de comunicare (ce fel de mesaj se transmite şi în ce scop? – de exemplu: o poezie; un ordin militar; un discurs persuasiv; o poruncă divină etc ) În ce măsură precizarea acestor elemente te poate ajuta la înţelegerea sensului poeziei? O distincţie utilă în privinţa instanţelor de comunicare şi a perspectivei de enunţare în poezie este cea dintre lirica eului, a măştilor şi a rolurilor, preluată de Tudor Vianu de la Wilhelm Scherer şi aplicată la studiul poeziei eminesciene Atitudinea şi formele eului în lirica lui Eminescu, în Tudor Vianu, Studii de literatură română, Bucureşti, Ed Didactică şi Pedagogică, , pp - “Poezia lirică trece drept acea formă a creaţiei literare, în care poetul, vorbind în numele său, exprimă viziunile, sentimentele şi aspiraţiile sale cele mai intime Îndrumarea psihologică a poeticii la sfârşitul veacului trecut a nuanţat şi a îmbogăţit această definiţie tradiţională Îi datorăm astfel lui Wilhelm Scherer observaţia că poetul liric nu vorbeşte totdeauna în numele său şi nici n-are nevoie s-o facă Cunoscutul istoric şi teoretician al poeziei distinge în a sa Poetică, o lucrare postumă apărută abia în , alături de lirica debitată la persoana întâi, o poezie în care poetul exprimă sentimentele sale de sub o mască străină şi o poezie în care poetul, asimilându-se cu un personaj felurit, aşa cum face totdeauna creatorul de caractere dramatice şi epice, exprimă sentimente care nu sunt propriu-zis ale sale, deşi energia generală a sufletului său le susţine şi pe acestea Alături de o lirică personală stă deci o lirică mascată şi o lirică a rolurilor ” “Eul liricii mascate este mai îndrăzneţ, mai viu colorat, mai radical în judecăţile şi simţirile sale ” “Astfel, dacă eul liricii mascate este un eu mai îndrăzneţ, dezlănţuit, lirica rolurilor pune în mişcare un eu care se joacă şi care experimentează posibilităţi dintre cele mai îndepărtate ale sale Repere şi strategii ale lecturii Proiectul pentru Învăţământul Rural Poetul care îşi asumă o mască eterogenă o face pentru a manifesta mai răspicat sentimentele lui cele mai profunde, cele care aderă la partea cea mai intimă a propriei naturi Poetul rolurilor intră într-o individualitate străină făcând descoperiri neaşteptate în sine însuşi, reactivând laturi nedezvoltate şi excentrice ale naturii sale ” op cit , pp - ► În care dintre cele trei tipuri poate fi încadrată poezia Semnul? ► În lirica rolurilor 􀂾 Distincţia propusă de Scherer şi preluată de Vianu are o fundamentare psihologică şi porneşte de la premisa că poezia, identificată cu lirismul, e în mod esenţial o formă de exprimare a individualităţii poetului 􀂾 Adoptând o perspectivă comunicaţională şi o definiţie mai puţin restrictivă a poeziei, putem conchide că avem de a face cu o lirică a rolurilor sau a măştilor atunci când textul respectiv simulează un act de comunicare autonom sau cvasiautonom în raport cu convenţiile comunicării poetice 􀂾 Gradul de autonomie depinde nu numai de instanţa emiţătoare (eul liric), ci şi de ceilalţi parametri ai comunicării (individualizarea destinatarului, a tipului de mesaj, a codului, a canalului, a contextului) ► Analizează gradul de autonomie comunicaţională al monologului Floricăi din Zburătorul lui Ion Heliade Rădulescu potrivit parametrilor enunţaţi Cărui tip de lirism îi corespunde? ► Emiţător: Florica; destinatar: mama fetei; tip de mesaj: confesiune către o persoană apropiată; cod: limbaj simplu, asemeni vorbirii populare; canal: oralitate; context (referent): primele trăiri erotice ale unei adolescente din lumea satului Lirică a rolurilor 􀂾 În cazul liricii măştilor (comunicare cvasiautonomă, la care numai o parte dintre parametri se abat de la convenţiile comunicării poetice), efectul scontat e de potenţare a expresivităţii, adesea în forme retorice, în vreme ce lirica rolurilor mizează pe un efect de autenticitate ► În ce măsură limbajul folosit în poezia Semnul concură la realizarea efectului de autenticitate? ► Exprimarea clară, concisă şi la obiect este proprie actului verbal al emiterii unui ordin sau al transmiterii unei porunci şi se abate în mod vădit de la aşteptările cititorului privind modul de folosire a limbajului într-un text poetic Lipsesc complet figurile de stil, în special metaforele Interpretarea metaforică, de care cititorul simte nevoia pentru a da un sens poeziei, poate fi demarată numai pornind de la o ipoteză privind actul de comunicare pe care îl simulează poezia (dacă este vorba despre un ordin militar, atunci ; dacă este vorba despre o poruncă divină, atunci etc ) Repere şi strategii ale lecturii Proiectul pentru Învăţământul Rural ► TEMĂ DE REFLECŢIE Citeşte poezia Rugăciunea unui dac de Mihai Eminescu şi arată în care tip de lirică poate fi încadrată, folosind argumente de ordin psihologic şi comunicaţional ► TEMĂ DE REFLECŢIE Citeşte fragmentul critic de mai jos şi arată care este punctul de vedere al lui N Manolescu referitor la poezia lui Coşbuc, folosindu-te de explicaţiile precedente “Lirismul, în genere, poate fi expresia directă a emoţiei ori disimularea ei printr-o mască sau printr-un personaj dramatizat: dar în toate cele trei cazuri avem de-a face cu subiectivitatea poetului în căutarea limbajului potrivit Dionis este Eminescu, aşa cum tot Eminescu este îndrăgostitul nefericit ce se plânge în Pe lângă plopii fără soţ Hyperion este poetul purtând o mască iar Cătălin poetul negativ obiectivat într-un personaj Lamentaţia Ioanei d'Arc pe rug din balada lui Radu Stanca este lamentaţia poetului însuşi ce se simte existenţial frustrat Până şi în baladele atât de epice ale lui Ştefan Aug Doinaş regăsim pe poet: fie prin parabola ce-i metaforizează reflecţia sau morala, fie prin modul foarte particular de a contempla lumea tradus în sugestivitatea limbajului La G Coşbuc însă tocmai această subiectivitate lirică este absentă, înlocuită de subiectivitatea personajului pus în scenă În La oglindă se exprimă copila instinctiv cochetă, în Pe lângă boi femeia cuprinsă de remuşcări, în cutare Gazel sau în Rea de plată, flăcăul, şi aşa mai departe În spatele lor ghicim, desigur, pe poet Numai că nicăieri poetul nu profită de personajele respective spre a se dezvălui indirect pe sine: în fond, el încearcă să se transpună în fiinţa lor Cu alte cuvinte, interpretează nişte roluri Hyperion fiind o postură a lui Eminescu, fata ori flăcăul rămân independenţi de Coşbuc: în felul în care personajul dramatic rămâne independent de actor G Coşbuc e un actor, un interpret, intrând în pielea unor personaje spre a le reproduce comportamentul şi vorbirea Intenţia lui este de a realiza o suprapunere, o fidelitate, de a crea iluzia autenticităţii prin simularea desăvârşită ” Nicolae Manolescu, [Poezia interpretării], în George Coşbuc interpretat de , antologie de Maria Cordoneanu, Bucureşti, Ed Eminescu, , p Puncte tari ale textului: incipit şi final Anumite porţiuni ale textului au un rol precumpănitor în influenţarea proceselor interpretative Între acestea se cuvin menţionate în primul rând incipitul şi finalul 􀂾 Marcarea “graniţelor” textului – a începutului şi a sfârşitului acestuia – constituie una dintre practicile esenţiale ale comunicării verbale, scrise şi orale 􀂾 Titlul, ale cărui funcţii interpretative au fost discutate anterior, are totodată menirea de a marca punctul de începere a textului propriu-zis Repere şi strategii ale lecturii Proiectul pentru Învăţământul Rural 􀂾 Încheierea textului propriu-zis este marcată frecvent prin jaloane implicite (de exemplu, prin inserarea numelui autorului, atunci când aceasta nu precede titlul, a cuprinsului, atunci când acesta nu e pus în deschidere, a unei vignete atunci când textul e însoţit de ilustraţii, a casetei tehnice la cărţile tipărite etc ) sau explicite (de exemplu, menţiunea “sfârşit”) ►Care dintre tipurile de comunicare ficţională orală şi-a construit un repertoriu propriu de formule de deschidere şi de încheiere a textului? Ce funcţie au acestea? ► Basmul Formulele iniţiale şi finale ale basmului, cu caracter stereotip (“A fost odată ca niciodată ”, “Şi-am încălecat pe o şa şi v-am spus povestea aşa” etc ) marchează ieşirea din lumea cotidiană şi intrarea în lumea ficţională şi, respectiv, revenirea în aceasta din urmă după încheierea actului povestirii Incipitul oferă chei de lectură (expectaţii, ipoteze de lectură) sub diferite aspecte: 􀂾 tematic: privitor la tema sau subiectul operei 􀂾 structural: privitor la compoziţie sau la perspectiva de comunicare 􀂾 tipologic: privitor la convenţiile de gen 􀂾 stilistic: privitor la tonul scrierii sau la dominantele expresive 􀂾 axiologic: privitor la atitudinea faţă de subiectul abordat ►În Catastihul amorului, scriere anonimă publicată în împreună cu romanul La gura sobei, figurează, între altele, o secţiune despre Arta de a începe un roman – un succint dar dens “studiu” parodic despre tehnica incipiturilor romaneşti Pornindu-se de la premisa că arta romancierilor se bazează pe procedee (“procederi”) clasificabile, sunt inventariate mai multe “stiluri” de incipit care ilustrează, fiecare, un anumit tip de roman Arată cărui tip de roman ar corespunde fiecare dintre exemplele de incipit de mai jos Compară răspunsurile tale cu denumirea dată de către autorul anonim fiecărui “stil” “Într-o râzândă dimineaţă din luna mai o jună copilă străbătea Puntea-Regală, cu un pas repede, şi trecea prin grădina Tuillerilor, care se deschide pe chei Îmbletul său elegant fără afectaţiune, arăta o origine aristocratică, deoarece chipul său, cu cochetărie încadrat într-o pălărie de mătase cenuşie, trăda o vie agitaţiune interioară etc ” “Ludovic XIV revocase edictul de la Nantes Protestanţii izbiţi de această nouă măsură se expatriau cu grămada, ca să scape de violenţa morală ce li se impunea Grav minut, în care soarele marelui rege, declinând la orizont, era învăluit de ceaţa intoleranţei şi a fanatismului Repere şi strategii ale lecturii Proiectul pentru Învăţământul Rural Această gravă măsură fu pentru Francia una din cauzele cele mai dureroase de slăbiciune şi de ruşine, căci era un sânge generos acel sânge al nobilelor familii cari alergau să-şi caute scăpare în exilul de bună voie Printre aceste familii, era una etc ” “Nemărginitele câmpii ale Soloniei, formez unul din peisajele cele mai întristătoare ce a putut cineva întâlni, străbătând lumea Ele nu sunt decât pustii, bălării, brazi Mai cu seamă în împrejurimile Salbrisului, natura are un aspect foarte pitoresc O mică gîrliţă, Saudre, udă ca cu părere de rău acest colţ de pământ, şi se simte în neputinţă a-l fertiliza În împrejurimile dar ale acestui orăşel, trecătorul vedea încă, acu cinci ani, un castel ruinat în care locuia contele de etc ” “În acea zi, mi-era urât Ţi-este urât ţie, scumpul meu lectore? nu este aşa că nu citindu-mă? Aşa dar, urâtul este o boală în contra căriia singurul remediu este locomoţiunea Mi-aprinsei dar o ţigară Fumezi dumneata? O! frumoasa mea lectrice, nu roşi! Pe dumneata nu voi avea indiscreţiunea să te întreb asemenea lucruri După ce aprinsei ţigara, mă coborâi şi mă aruncai în stradă O, viziune! încântare! Tocmai în această [zi], acea stradă era străbătută de o pereche de botine cari etc ” “ - Nu, Doamnă, nu; îţi repet că această căsătorie este cu neputinţă Eu sunt nestrămutabile în otărârea mea - Fiia dumitale va muri din aceasta, domnule - Atât mai rău Aşa vorbea soţiei sale bătrânul baron Baronul bătrân nobile, curios etc ” “Uraganul deslănţat sufla cu furie Arborii trosneau cu un zgomot de schelete izbite unele de altele Norii negri ca funinginea făceau mai posomorât întunericul chiar Deodată un fulger albicios tăie norul şi la lumina lui se zări pe vârful unei stânce o fantasmă albicioasă al cării ” “O palidă lumină veghia lângă patul agonizândei O jună copilă singură, pierdută, rătăcită, în cămăruţa friguroasă etc ” ► : “stilul burghez” – roman de moravuri; “stilul historic” – roman istoric; “stilul geografic” – romanul colectivităţii locale (a satului, a oraşului etc ); “stilul humoristic” – romanul satiric / umoristic; “stilul brusc” – romanul de acţiune (preeminenţa dialogului este caracteristică, de pildă, romanului de mistere); “stilul fantastic” – romanul senzaţional, de aventuri etc ; “stilul sfâşietor” – romanul sentimental, melodramatic ► Ce fel de indicii de lectură sunt puse în evidenţă în incipiturile iluistrative din La gura sobei? Repere şi strategii ale lecturii Proiectul pentru Învăţământul Rural ► Tematice ( , , , , ), silistice (toate), structurale ( ), axiologice ( , ) ► TEMĂ DE REFLECŢIE Compară incipiturile reproduse mai jos din diverse naraţiuni literare cu incipiturile ilustrative din La gura sobei, urmărind eventualele similitudini tipologice a “Într-o seară de iarnă sau de primăvară, zeu nu ţi-oi şti spune, pentru că nu sunt astronom, dar ştiu că era în mart, era adunată o mică societate alcătuită de tineri şi de dame asemine tinere; este de prisos să spun că era şi frumuşele Această societate era în Iaşi, într-o uliţă al căria nume nu ţi l-oi spune, fiindcă eu însumi nu-l cunosc [ ] Cum îţi spuneam, societatea noastră se afla într-o uliţă fără nume Ea se alcătuia din cinci tinere dame şi demuazele, de vro trei bărbaţi însuraţi şi de vro patru tineri, sau holtei, cum se zice la ţară Prin un fenomen neobicinuit în pocita capitalia noastră, societatea aceasta era singură în felul ei Bărbaţii nu era zulari şi nu vedea în fieştecare tânăr pre minotaurisatorul lor, cum zice d de Balzac, adecă, româneşte, pre împodobitorul capului lor Tinerii asemenea nu aveau pretenţia, ca Don Juan, să găsească în fieştecare femeie sau fată de izbândă a duhului, a frumuseţii şi a manierelor lor Declaraţiile nu zbura în dreapta şi în stânga, chipul cel mai nesmintit de a se face nesuferit tutulor femeilor Damele era îmbunătăţite – cât se poate; însă nu era prude – plaga societăţii noastre Dacă eşti get-beget moldovan, dacă nu eşti neologist, dacă nu eşti abonat la nici o foaie românească, negreşit că cu un aer oţerit mi-i întreba ce-i prudă? Şi eu, cu tot respectul ce trebuie să aibă un scriitor pentru un public aşa de învăţat ca al nostru, ţi-oi răspunde [ ]” M Kogălniceanu, Iluzii pierdute Un întăi amor b “Din şoseaua ce vine de la Cârlibaba, întovărăşind Someşul când în dreapta, când în stânga, până la Cluj şi chiar mai departe, se desprinde un drum alb mai sus de Armadia, trece râul peste podul bătrân de lemn, acoperit cu şindrilă mucegăită, spintecă satul Jidoviţa şi aleargă spre Bistriţa, unde se pierde în cealaltă şosea naţională care coboară din Bucovina prin trecătoarea Bârgăului ” Liviu Rebreanu, Ion c “ – O oră aproape şi nu mai vine; şi trebuie să joc negreşit astăzi, căci îmi spune inima că voi câştiga, şi niciodată n-am avut mai mare trebuinţă de bani O sută de galbeni, şi sunt omul cel mai fericit Cu toate acestea, dacă el nu va veni, nu pot face nimic, toate proiectele mele se năruiec; [ ] Un râs zgomotos urmă acestor cuvinte pe care le zicea, când repede, când încet, un tânăr de douăzeci şi opt de ani, răsturnat pe un pat, într-o poziţie leneşă, îmbrăcat într-un costum bizar ” Radu Ionescu, Don Juanii din Bucureşti, începutul propriu-zis al romanului (III Doi amici) d “De la adormirea bătrânului Ştefan-Voievod, părintele Moldovei, trecuseră şaptezeci şi doi de ani Urgii felurite se abătuseră asupra ţării: foametea şi ciuma se dovedeau tot aşa de cumplite cât şi războaiele pentru stăpânirea ţării Ca şi cu un veac mai nainte, se perindaseră feciori legiuiţi ori copii din flori ai Domniei, care râvneau să ia puterea, stârnind tăieri, pustiiri şi pojaruri, cu ajutor de la munteni, leşi ori tătari, şi gloabele le plăteau bieţii Repere şi strategii ale lecturii Proiectul pentru Învăţământul Rural pământeni Aceştia de mult scorniseră vorba potrivită pentru asemenea împrejurări despre schimbarea Domnilor şi bucuria nebunilor [ ] Cătră sfârşitul primăverii anului , la hanul lui Goraşcu, poreclit Haramin, se găsea, ca într-o zi de sărbătoare ca aceea a Rusaliilor, adunare de oameni în trecere ” M Sadoveanu, Nicoară Potcoavă e “De-abia se înserase, uliţele erau însă pustii Din când în când şi foarte rar se auzea pe pod duruitul unei caleşte, în care era vreun boier ce se ducea la o partidă de cărţi, sau un fiacru ce trecea ca săgeata, şi lăsa să se zărească nişte bonete femeieşti Niciun pedestru nu era pe uliţi, afară de fanaragiii care strigau regulat raita pentru că la septembrie, nimeni nu s-ar fi riscat a merge pe jos singur pe uliţi, după ce înnopta [ ] O caleaşcă trecu în fuga cailor pe uliţa mare, apucă uliţa Sf Ilie şi făcând la stânga luă la deal pe lângă zidul Sf Spiridon, ţi tot suindu-se până la mahalaua Sărăriei, stătu la portiţa unei căsuţe cu două ferestre, cu perdele verzi Din trăsură se coborî un tânăr elegant coconaş, al cărui costum era după moda curţii ” [ ] Chipul său era, de nu frumos, dar plăcut Lavater din cea dintâi vedere l-ar fi judecat după fruntea lui strâmtă, buzele groase, şi sprâncenele ridicate cu disproporţie deasupra ochilor; dar şi nefiind cineva fizionomist putea, fără a se greşi, să-l boteze de nătărău, după căutătura cea speriată şi neclintirea figurii sale ” C Negruzzi, Zoe ► Între exemplul (“stilul historic”) şi exemplul (“stilul brusc”) din Arta de a începe un roman există un contrast vădit Acelaşi tip de contrast apare şi între exemplele c (Don Juanii din Bucureşti) şi d (Nicoară Potcoavă) În ce constă acesta? ► “Stilul brusc” corespunde procedeului de demarare a acţiunii in medias res, fără nici o prezentare prealabilă a protagoniştilor şi a împrejurărilor acţiunii “Stilul historic”, dimpotrivă, preferă incipiturile care plasează acţiunea într-un anumit context, de regulă, făcându-se referiri la conjunctura istorică anterioară subiectului narat Semnul distinctiv al acestei tehnici este folosirea mai mult ca perfectului (“Ludovic XIV revocase”, “trecuseră şaptezeci şi doi de ani”) Un alt punct privilegiat al textului, sub aspect hermeneutic, este finalul Dacă în linearitatea textului finalul reprezintă un punct terminus, în actul lecturii el marchează momentul de demarare a unui proces distinct, acela al interpretării textului din perspectiva întregului “Explicitarea încheierii a fost şi este intens folosită în literatură, deoarece reprezintă un puternic stimul • Este practic imposibil de alcătuit o tipologie generală a finalurilor pentru imensa varietate a textelor literare • Se pot însă stabili o serie de repere, în funcţie de modul în care finalul interacţionează semantic cu restul textului sau cu texte înrudite, de condiţionările formale pe care textul le poate impune şi Repere şi strategii ale lecturii Proiectul pentru Învăţământul Rural interpretativ: apariţia cuvântului «sfârşit» închide ansamblul de enunţuri; prin aceasta însă e pus în mişcare procesul de căutare a sensului global ori e activat cel de definitivare a ipotezelor emise pe parcurs ” Paul Cornea, Introducere în teoria lecturii, pp - de provocările interpretative pe care finalul le lansează cititorului 􀂾 Sub aspectul predictibilităţii, există finaluri previzibile sau, dimpotrivă, surprinzătoare 􀂾 Uneori, caracterul previzibil al finalului este determinat de convenţii de gen 􀂾 În funcţie de aportul imaginativ pe care îl solicită cititorului, putem avea de a face cu finaluri deschise sau închise ► Compară următoarele două poezii sub aspectul predictibilităţii finalului a Există sau nu o relaţie intertextuală între cele două poezii? Dacă da, de ce tip? b Care dintre ele are un final mai surprinzător? c Ce semnificaţie dă poeziei respective acest final? Mihai Eminescu Lacul Lacul codrilor albastru Nuferi galbeni îl încarcă; Tresărind în cercuri albe El cutremură o barcă Şi eu trec de-a lung de maluri, Parc-ascult şi parc-aştept Ea din trestii să răsară Şi să-mi cadă lin pe piept; Să sărim în luntrea mică, Îngânaţi de glas de ape, Şi să scap din mână cârma Şi lopeţile să-mi scape; Să plutim cuprinşi de farmec Sub lumina blândei lune – Vântu-n trestii lin foşnească, Unduioasa apă sune! Dar nu vine Singuratic În zadar suspin şi sufăr Lângă lacul cel albastru Încărcat cu flori de nufăr Tudor Arghezi Melancolie Am luat ceasul de-ntâlnire Când se turbură-n fund lacul Şi-n perdeaua lui subţire Îşi petrece steaua acul Câtă vreme n-a venit M-am uitat cu dor în zare Orele şi-au împletit Firul lor cu firul mare Repere şi strategii ale lecturii Proiectul pentru Învăţământul Rural Şi acum c-o văd venind Pe poteca solitară, De departe, simt un jind Şi-aş voi să mi se pară ► a Compararea atentă a celor două texte face foarte probabilă ipoteza că Arghezi a scris Melancolie oarecum în replică la poezia eminesciană b Finalul poeziei Lacul este previzibil, datorită în primul rând faptului că recunoaştem în textul eminescian motivul poetic romantic al aşteptării (zadarnice a) iubitei În Melancolie surpriza este dublă: nu numai că iubita soseşte la întâlnire, ci şi că apariţia ei stârneşte regret c Finalul îl contrariază pe cititor în primul rând sub aspect psihologic: de ce perspectiva împlinirii dorinţei naşte brusc nemulţumire? De modul în care va răspunde la această întrebare depinde în cea mai mare măsură semnificaţia atribuită poeziei de către cititor Ea poate fi interpetată, de pildă, ca o meditaţie asupra naturii paradoxale a sufletului omenesc, ca opţiune a poetului pentru irealitatea visării faţă de realitatea iubirii etc ► Ce convenţii formale de gen măresc previzibilitatea finalului în sonetul citat mai jos, din Ultimele sonete închipuite ale lui Shakespeare în traducere imaginară de V Voiculescu? V Voiculescu CCXXVIII Nimica nu atinge iubirea mea curată Mânii, trădări, zavistii ce-n zâmbete se-ascund, Ca umbrele pe-o undă nu lasă nici o pată Nu tulburi apa dacă nu e noroi la fund Doar pura-ţi frumuseţe în mine se-nfiripă, Ca-ntr-un cleştar răsfrântă de mii şi mii de ori Mi-e de ajuns în treacăt să te privesc o clipă Şi,-ntors din nou în beznă, mă umplu de splendori Din ritmul ei vremelnic deodată dezrobită, Iluminatei inimi alt orizont se naşte, Cu-nalte constelaţii de dragoste Orbită, Dă înapoi durerea şi nu mă mai cunoaşte Atunci, în creatorul vârtej al poeziei Răpindu-te în mine, luăm pasul veşniciei ► Structura sonetului de tip elizabetan, alcătuit din trei catrene şi un distih final, cel mai adesea funcţinând ca o “concluzie” a întregii poezii ► Dar în poezia Plouă de G Bacovia? G Bacovia Plouă Da, plouă cum n-am mai văzut Şi grele tălăngi adormite, Cum sună sub şuri învechite! Cum sună în sufletu-mi mut! Da, plouă şi sună umil Ca tot ce-i iubire şi ură – Cu-o muzică tristă, de gură, Pe-aproape s-aude-un copil Repere şi strategii ale lecturii Proiectul pentru Învăţământul Rural Oh, plânsul tălăngii când plouă! Şi ce enervare pe gând! Ce zi primitivă de tină! O bolnavă fată vecină Răcneşte în ploaie râzând Oh, plânsul tălăngii când plouă! Oh, plânsul tălăngii când plouă! Ce basme tălăngile spun! Ce lume-aşa goală de vise! Şi cum să nu plângi în abise Da, cum să nu mori şi nebun Oh, plânsul tălăngii când plouă! ► Prezenţa leitmotivului, inserat ca vers independent, invariabil, după fiecare strofă ► TEMĂ DE REFLECŢIE Citeşte celebra poezie Corbul a lui Edgar Allan Pöe, urmârind tensiunea produsă între stranietatea temei pe de o parte şi previzibilitatea refrenului poetic “nevermore” (“niciodată”) pe de cealaltă parte În ce măsură este anulată această tensiune în finalul poeziei? ► Dă alte două exemple de specii literare cu condiţionări stricte, formale sau de conţinut, ale finalului ► De exemplu rondelul, al cărui ultim vers îl reia obligatoriu pe primul şi fabula, încheiată de regulă printr-o “morală” care elucidează tâlcul alegoriei animaliere ► TEMĂ DE REFLECŢIE Comentează succint efectul produs de ultimul vers din poezia Pământul de Lucian Blaga Lucian Blaga Pământul Pe spate ne-am întins în iarbă: tu şi eu Văzduh topit ca ceara-n arşiţa de soare curgea de-a lungul peste mirişti ca un râu Tăcere-apăsătoare stăpânea pământul Şi-o întrebare mi-a căzut în suflet până-n fund N-avea să-mi spună nimic pământul? Tot pământu-acesta neîndurător de larg şi-ucigător de mut, nimic? Ca să-l aud mai bine mi-am lipit de glii urechea – îndoielnic şi supus – şi de sub glii ţi-am auzit a inimei bătaie zgomotoasă Pământul răspundea Despre finaluri deschise se vorbeşte în special în cazul textelor narative şi dramatice care dau impresia că lasă acţiunea neîncheiată sau care lasă în suspensie ipotezele centrale de interpretare a textului, conturate pe parcursul lecturii Repere şi strategii ale lecturii Proiectul pentru Învăţământul Rural ► TEMĂ DE REFLECŢIE Comentează finalul schiţei Inspecţiune, de I L Caragiale, despre enigmatica sinucidere a unui contabil cu excelentă reputaţie de corectitudine “Şi pornesc iară toţi trei La Morgă se pregătesc servanţii a-l preda pe Anghelache să-l ducă acasă, fiindcă i s-a stabilit complet identitatea şi l-a reclamat familia Camarazii s-au apropiat de masa pe care stă camaradul lor - De ce? de ce, nene Anghelache? a întrebat plângând ca un prost cel mai tânăr Dar, nenea Anghelache, cuminte, n-a vrut să răspunză ” I L Caragiale, Inspecţiune Recurenţe, cuvinte-cheie Recurenţele de diverse tipuri (repetiţii, paralelisme, simetrii etc ) pot avea adesea un rol major în definirea viziunii autorului asupra lumii înfăţişate ► Identifică recurenţele din poezia Decor de G Bacovia şi indică rolul lor pentru semnificaţia textului G Bacovia Decor Copacii albi, copacii negri Stau goi în parcul solitar: Decor de doliu, funerar Copacii albi, copacii negri În parc regretele plâng iar Cu pene albe, pene negre O pasăre cu glas amar Străbate parcul secular Cu pene albe, pene negre În parc fantomele apar Şi frunze albe, frunze negre; Copacii albi, copacii negri Şi pene albe, pene negre Decor de doliu, funerar În parc ninsoarea cade rar ► Repetarea unor versuri, a unor cuvinte, a unor structuri sintactice (de exemplu, propoziţii eliptice de predicat), de punctuaţie (punctele de suspensie la finalul fiecărui vers izolat sau dispuse simetric la sfârşitul versului al treilea în prima şi a doua strofă) şi prozodice (versul-refren, cu mici variaţiuni sintactice şi semantice) Toate acestea întăresc impresia de dematerializare şi stilizare a peisajului În irealitatea (“decor”) şi lipsa de culoare (alb-negru) a prezentului senzorial se insinuează spectrele trecutului (“regretele plâng iar”, “fantomele apar”), acoperite şi ele încet de zăpadă (“În parc ninsoarea cade rar ”) Repere şi strategii ale lecturii Proiectul pentru Învăţământul Rural Identificarea cuvintelor-cheie în textele citite corespunde unor practici de lectură larg răspândite, ce depăşesc sfera lecturii literare 􀂾 Cititorii obişnuiesc să caute cuvinte-cheie în lectura informativă, pentru a-şi da seama mai rapid de tema textului parcurs, de ideile principale exprimate în acesta 􀂾 Cuvintele-cheie pot aduce un aport decisiv în structurarea şi procesarea informaţiei “Cuvintele-cheie reprezintă locuri de coagulare semantică în lungul lanţului verbal Ele joacă rolul unor centre de control tematic către care converg ori de la care pleacă fluxuri de semnificaţie ” Paul Cornea, Introducere în teoria lecturii, p 􀂾 În lectura literară, cuvintele-cheie pot avea o încărcătură semantică deosebită (de exemplu, simbolurile sau metaforele centrale), orientând întregul parcurs interpretativ ► TEMĂ DE REFLECŢIE Reciteşte poezia Stă în codru, fără slavă de Lucian Blaga (p ) Selectează cuvintele-cheie şi explică semnificaţia lor în poezie STRATEGII INTERPRETATIVE Cercul hermeneutic “Schleiermacher [ ] este cel care a descris pentru prima dată în mod clar ceea ce de atunci s-a numit «cercul» înţelegerii «Detaliul nu poate fi înţeles decât prin întreg; deci orice explicaţie de detaliu presupune înţelegerea întregului »“ René Wellek, Istoria criticii literare moderne, vol II, Bucureşti, Editura Univers, , p 􀂾 Ca procese cu o puternică implicare subiectivă, atât înţelegerea cât şi interpretarea sunt greu de explicat şi de analizat în termeni exacţi, riguroşi 􀂾 Deşi strategiile interpretative pot varia de la individ la individ şi de la situaţie la situaţie, pot fi totuşi identificaţi o serie de parametri generali de desfăşurare a acestora 􀂾 În actul interpretării, o importanţă deosebită revine relaţiei dintre parte şi întreg Modul în care înţelegem şi interpretăm un text în totalitatea sa depinde, fireşte, de interpretarea secvenţelor care îl compun (cuvinte, enunţuri, paragrafe, capitole etc ) Totodată însă, interpretarea acestor secvenţe este influenţată de perspectiva interpretativă a cititorului asupra ansamblurilor mai largi în care ele se integrează, în ultimă instanţă, asupra întregului text 􀂾 Acest parcurs de permanentă relaţionare între detaliu şi ansamblu a fost denumit cerc hermeneutic El este analizat încă din primele studii moderne de hermeneutică 􀂾 Relaţionarea dintre parte şi întreg capătă aspecte diferite în cazul lecturii, ca proces de parcurgere şi înţelegere treptată a unui text, şi în cel al Repere şi strategii ale lecturii Proiectul pentru Învăţământul Rural receptării, ca rezultantă finală a acestui proces Această diferenţă poate fi mai lesne percepută comparând lectura primă a unui text şi relectura acestuia Cea dintâi corespunde practicii curente a cititorului obişnuit, cea de a doua este apanajul cititorului expert (critic literar, profesor de literatură etc ) 􀂾 În cazul lecturii prime, cercul hermeneutic funcţionează pe baza aşteptărilor cititorului, care îi permit acestuia să lanseze ipoteze interpretative pe care le confirmă, reajustează sau respinge apoi, pe măsură ce avansează în citirea textului 􀂾 În special în cazul textelor moderne, în care se folosesc frecvent procedee de contrariere a cititorului, ipotezele interpretative iau forma unor întrebări ţinute în suspensie de către cititor în aşteptarea unui răspuns pe care ar urma să-l dea secvenţele următoare ale textului ► TEMĂ DE REFLECŢIE Progresia interpretativă în citirea unui text poate fi conştientizată prin experimentul unei lecturi secvenţiale Citeşte textul de mai jos al poeziei Umbrei mele i-e frică de Ana Blandiana acoperindu-l la început cu o foaie albă de hârtie şi descoperind apoi câte un singur vers La fiecare nou pas, gândeşte-te ce este neclar sau contrariant în ce ai citit până la momentul respectiv, cum crezi că se vor rezolva aceste neclarităţi, ce va urma Acordă atenţie în special etapelor care indică finalul unei secvenţe mai largi (de exemplu, propoziţie sau frază) Un astfel de exerciţiu poate fi făcut şi în grup, discutând cu ceilalţi la fiecare etapă Repere şi strategii ale lecturii Proiectul pentru Învăţământul Rural Ana Blandiana Umbrei mele i-e frică Umbrei mele i-e frică De umbrele arborilor Mai mult decât Mi-e frică mie de arbori – Arborii nu îndrăznesc Să m-atace, Dar în spatele meu Se-aude mereu O-ncăierare sălbatecă De umbre Umbrei mele i-e frică De umbrele păsărilor Mai mult decât Mi-e frică mie de păsări – Păsările trec deasupra mea Şi nu mă ating, Dar umbra mea se chirceşte, Se rostogoleşte rănită De ciocul lunecat al unei umbre Umbra mea este lipsită de-apărare Ea nu are rădăcini Ca umbrele arborilor Şi nu ştie Ca umbrele păsărilor să zboare Ea a fost adusă pe pământ Să mă urmeze Ca întuneric sângerând Să se prefacă în noapte în cele din urmă Şi eu să nu ştiu de când Înaintez fără umbră, Cântând Repere şi strategii ale lecturii Proiectul pentru Învăţământul Rural Raportarea la autor, operă, epocă 􀂾 Înţelegerea şi interpretarea textelor sunt influenţate nu numai de factori intratextuali, ca cei discutaţi anterior ( – ), ci şi de elemente care nu se regăsesc nemijlocit în text 􀂾 Unul dintre cele mai controversate repere hermeneutice este intenţia auctorială 􀂾 Aceasta poate fi dedusă fie din textul supus lecturii, fie din informaţii adiacente (mărturii ale autorului formulate cu diverse prilejuri, în scrieri confesive, interviuri, scrisori, jurnale intime etc ) 􀂾 Celei dintâi abordări i s-a imputat faptul că intenţia auctorială nefiind exprimată explicit în text, ea însăşi este o rezultantă şi nu un punct de pornire a interpretării textului de către cititor “Dacă intenţia autorului ar putea fi cunoscută şi cercetată atât de uşor de către cititor, am putea alege de fiecare dată dintre diversele interpretări pe cea corectă Însă din păcate ne putem apropia de intenţia auctorială doar prin interpretări ale textului ” T K Seung, Semiotics and Thematics in Interpretation, New York, Columbia University Press, , p 􀂾 Celei de a doua abordări i s-a reproşat faptul că ignoră distanţa dintre proiectul auctorial şi realizarea acestuia Această distanţă este cu atât mai importantă cu cât actul creaţiei scapă de sub controlul raţional al creatorului, ceea ce se întâmplă frecvent în literatura modernă Această tendinţă este dusă la extrem, de exemplu, în practicile de creaţie avangardiste (tehnica dicteului automat, prin care poetul “transcrie” cuvintele aşa cum îi vin în minte, debarasându-se de orice efort de structurare a textului, tehnicile de creaţie prin hazard etc ) 􀂾 Un alt demers interpretativ folosit frecvent de către specialiştii în literatură este situarea unui text în contextul mai larg al operei autorului respectiv În această direcţie merg, de exemplu, studiile în care sunt cercetate motivele poetice, simbolurile sau metaforele dominante în opera unui scriitor 􀂾 O perspectivă interpretativă încă şi mai largă o aduce situarea unui text în contextul epocii în care a fost creat 􀂾 O astfel de abordare este folosită cu precădere în studiul filologic al textelor literare din perioade mai îndepărtate, pentru a stabili sensul cu care cuvinte sau expresii folosite de către autor erau folosite la vremea respectivă 􀂾 Interpretarea filologică pune adesea în evidenţă fenomene de expresivitate involuntară, datorată evoluţiei limbii între momentul scrierii şi cel al lecturii textului Repere şi strategii ale lecturii Proiectul pentru Învăţământul Rural TEST DE AUTOEVALUARE Dă două exemple referitoare la relaţia dintre receptare a textelor şi tipul de text receptat Dă trei exemple de tipuri de texte “de graniţă”, pe care istoriile literare nu le includ totdeauna în domeniul lor de investigare Defineşte pe scurt noţiunile de “ficţiune” şi “dicţiune” în studiul literaturii Este ficţiunea apanajul exclusiv al scrierilor literare? Defineşte succint comportamentul verbal pseudo- sau transreferenţial Ce înseamnă “instanţă de comunicare intratextuală”? Care sunt cele trei tipuri de lirică identificate de Tudor Vianu, referitor la instanţele de comunicare şi perspectiva de enunţare din poezie? Ce tipuri de chei de lectură poate furniza incipit-ul unui roman? Explică ce înseamnă un “final deschis” Se acordă câte punct pentru fiecare rezolvare corectă; punct din oficiu Repere şi strategii ale lecturii Proiectul pentru Învăţământul Rural VARIABILE ISTORICE ÎN INTERPRETAREA TEXTELOR LITERARE Factori istorici care influenţează receptarea Ca şi creaţia, receptarea literară este influenţată, în forme şi în grade diverse, de contextul istoric în care ea se produce 􀂾 S-a vorbit, în acest sens, despre un “spirit al veacului” – sau saeculum, în formularea istoricului latin Tacitus – care îşi pune amprenta atât asupra producţiei literare cât şi asupra lecturii, a interpretării şi valorizării textelor citite “Există, cu alte cuvinte, un spirit al veacului sau ceea ce numea Tacit un saeculum, adică o totalitate de condiţii configuratoare a vieţii omenirii Spiritul evului mediu, de pildă, se manifestă sub două forme: credinţa religioasă care-i determină întreaga activitate sufletească (literatura, arta, filozofia etc ) şi provoacă în domeniul politic cruciadele, adică expansiunea Occidentului spre Orient; iar, pe de altă parte, în domeniul social, forma specifică a feudalităţii, de origine germanică sau nu, în orice caz expresie a individualismului social, după cum stilul ogival este o expresie a misticismului ” E Lovinescu, Istoria literaturii române contemporane, vol VI, Mutaţia valorilor estetice Concluzii, în Scrieri, vol V, ed de Eugen Simion, Bucureşti, Ed Minerva, pp - Asupra receptării literare a operelor din trecut acţionează o serie de variabile istorice, aflate la rândul lor în permanentă interacţiune • Evoluţia producţiei literare în ansamblu (apariţia unor noi scriitori de mare prestigiu, a unor curente şi orientări literare noi, a unor inovaţii în domeniul tehnicilor de compoziţie, al procedeelor literare, a unor stiluri şi teme noi etc ) între momentul creaţiei şi cel al receptării unui anumit text, produce modificări substanţiale în orizontul de aşteptare al cititorilor • Receptarea poate fi influenţată, în timp, de modificările survenite în climatul cultural (apariţia unor teorii filozofice şi ştiinţifice sau a unor ideologii influente, modificări survenite în mentalităţi şi în atitudini etc ) • De asemenea, receptarea literară se modifică în raport cu dinamica socială a publicului cititor (nevoile de lectură ale acestuia, practicile de lectură dominante, posibilităţile de acces la operele literare ale trecutului etc ) • Şi modificările social-politice pot juca un rol important în receptarea operelor literare, în special atunci când este vorba de instrumentarea unor mecanisme politice menite să controleze şi să orienteze perspectiva asupra trecutului (dirijism cultural, cenzură etc ) • Receptarea expertă (a criticilor şi istoricilor literari, a profesorilor de literatură) fluctuează şi în raport cu evoluţia metodologiei de abordare a textului literar (apariţia unor noi orientări de teorie şi de critică literară, a unor noi tehnici de analiză etc ) Repere şi strategii ale lecturii Proiectul pentru Învăţământul Rural ► La care dintre variabilele istorice ale receptării literare pot fi raportate ideile formulate de T S Eliot în citatul următor? “Nici un poet, nici un artist de nici un fel nu poate fi pe deplin înţeles singur Semnificaţia sa, felul în care este apreciat, stau în raportarea la poeţii şi artiştii din trecut Nu poate fi valorificat singur; pentru comparare şi deosebire trebuie aşezat printre cei care nu mai sunt Consider că acest principiu ţine şi de critica estetică, nu numai de cea istorică Imperativul adaptării, al participării, nu se îndreaptă numai spre el; când se naşte o nouă operă de artă, acest fapt se repercutează totodată asupra tuturor operelor de artă care au precedat-o Monumentele existente alcătuiesc laolaltă o ordine ideală, care prin introducerea unei opere de artă noi (cu adevărat noi) este modificată Înainte ca noua operă să fi luat naştere, ordinea existentă era desăvârşită; pentru ca ordinea să se menţină şi după naşterea noului, este nevoie ca întreaga ordine existentă să fie schimbată, fie cât de puţin; iar în acest fel relaţiile, proporţiile, valorile fiecărei opere de artă faţă de întreg sunt revizuite; în aceasta constă împletirea între vechi şi nou Oricine a acceptat ideea acestei ordini, a formei literaturii engleze, europene, va admite că nu este absurd ca trecutul să fie modificat de prezent, după cum prezentul este îndrumat de trecut Iar poetul care e conştient de aceasta, va fi conştient de marile sale dificultăţi şi răspunderi ” T S Eliot, Tradiţie şi talent personal, în Pater, Chestertorn, Eliot, Eseuri literare, Bucureşti, Editura pentru Literatură Universală, , p ► Influenţarea receptării de către evoluţia producţiei literare ► Ce regimuri politice din secolul XX au exercitat un control sever asupra receptării operelor trecutului şi au aplicat mecanisme instituţionale de dirijare a acesteia potrivit unor cerinţe ideologice? ► Regimurile totalitare (nazism, fascism, comunism etc ) ► Dă două exemple de orientări metodologice în critica literară care au influenţat receptarea expertă (vezi şi Aspecte specifice ale comunicării literare, p ) ► De exemplu biografismul (explicarea operei prin recursul la informaţii privind viaţa autorului); structuralismul (analiza operei din perspectiva structurii ei, eludarea judecăţii de valoare) Studiu de caz: variabile istorice în receptarea operei lui I L Caragiale 􀂾 Studierea variabilelor istorice în receptarea unui text sau a unui ansamblu de texte (opera integrală a unui scriitor, scrierile din cadrul unei grupări literare etc ) vizează identificarea acelor componente ale receptării care nu mai ţin doar de opţiunile personale ale criticului ci poartă însemnele unui anumit context istoric Repere şi strategii ale lecturii Proiectul pentru Învăţământul Rural 􀂾 Componentele de acest tip au de regulă un caracter mai general (de exemplu: afilierea textului sau a operei la un anumit curent, identificarea ideologiei dominante, explicarea viziunii caracteristice etc ), care îşi pune însă amprenta asupra interpretărilor şi aprecierilor valorice de detaliu ► Ce elemente comune recunoşti în modul de a recepta opera lui Caragiale ilustrat prin citatele următoare? Caragiale “a avut nenorocul să nu atace teme durabile, el a vrut să ne zugrăvească mai mult românul decât omul, şi nu tipul etern al românului, ci românul rău civilizat de la sfârşitul secolului al XIX-lea, românul dintr-o anumită condiţie socială ” Pompiliu Eliade, recenzie la O noapte furtunoasă, în Causeries littéraires, III, “ Eroii lui Caragiale sunt reprezentativi, dar numai pentru o epocă mărginită; ei sunt tipici În închegarea lor intră ceva şi din sufletul omenesc din toate vremile, dar intră totodată şi prea multe lucruri legate de nişte împrejurări restrânse, ce tind să dispară cu desăvârşire Primenirea aceasta repede a moravurilor noastre surpă mereu însemnătatea comediilor lui Caragiale Limba chiar în care sunt scrise este închegarea unei limbi desfigurate, dintrun moment dat şi în anumite pături sociale [ ] În cincizeci de ani nu va rămânea nici cea mai mică urmă din atmosfera morală a operei lui Caragiale; amintirea republicii din Ploieşti sau a gărzii civice se va fi risipit de mult Într-o sută de ani fiecare rând din Scrisoarea pierdută va trebui însoţit de o pagină de lămuriri ” Eugen Lovinescu, Caragiale (II), “Convorbiri critice”, “Caragiale este cel mai mare creator de viaţă din întreaga noastră literatură Şi, într-un sens, este singurul creator, pentru că numai el singur în toată literatura română «face concurenţă stării civile» [ ] Dar acest fel de creaţie nu ne satisface numai plăcerea estetică Prin această putere de creaţie, artistul merge în sensul omului de ştiinţă Arta mare lămureşte şi ea, scoţând şi separând esenţialul de accidental, punând o ordine în ceea ce e haotic şi încâlcit în realitatea lucrurilor şi stabilind între aparenţe o legătură cauzală Din acest punct de vedere, Caragiale este cel mai mare istoric al epocii dintre - Un istoric complect, care arată, care critică şi care explică” G Ibrăileanu, Caragiale Când a împlinit şaizeci de ani [ ], în Note si impresii, “Caragiale manifestă o pasiune a observaţiei, pentru care nu se poate găsi nici un alt exemplu asemănător Întinsa şi variata lui experienţă s-a revărsat în întregime în opera sa Nu va fi posibil să se scrie istoria socială a veacului nostru al XIX-lea fără o continuă referinţă la opera lui Caragiale [ ] Caragiale este un observator lucid şi exact, dar materialul observaţiilor sale nu rămâne niciodată în stare de pulbere infinitesimală, ci se adună în viziunile unor caractere tipice Realismul tipic este formula lui artistică ” Tudor Vianu, I L Caragiale, în Şerban Cioculescu, Vladimir Streinu, Tudor Vianu, Istoria literaturii române moderne, ► Opera caragialiană este văzută în relaţie cu epoca în care a trăit autorul şi interpretată în termenii unei estetici realiste, a “reflectării” realităţii (“să ne zugrăvească [ ] românul rău civilizat de la sfârşitul secolului al XIX-lea”, eroi Repere şi strategii ale lecturii Proiectul pentru Învăţământul Rural “reprezentativi, dar numai pentru o epocă mărginită”, “tipici”, “lucruri legate de nişte împrejurări restrânse”, “creator de viaţă”, “concurenţă stării civile”, “artistul merge în sensul omului de ştiinţă”, “cel mai mare istoric al epocii dintre - ”, “pasiune a observaţiei”, referinţă pentru “istoria socială a veacului al XIX-lea”, “realism tipic”) ► Care sunt deosebirile frapante în punctele de vedere exprimate în citatele anterioare, sub aspectul judecăţilor de valoare formulate în ele? ► Pentru Pompiliu Eliade şi pentru E Lovinescu, ancorarea operei lui Caragiale în realităţile româneşti ale vremii în care a trăit autorul constituie un argument pentru a prezice lipsa de durabilitate a creaţiilor respective Dimpotrivă, pentru Ibrăileanu şi pentru Vianu, calitatea de martor avizat şi comprehensiv al epocii sale îi conferă lui Caragiale un statut de excelenţă estetică ► TEMĂ DE REFLECŢIE De ce crezi că previziunile lui Pompiliu Eliade şi E Lovinescu s-au dovedit, în cele din urmă, false? 􀂾 Până la cel de al doilea război mondial, receptarea operei lui Caragiale a fost făcută predominant din perspectiva unei estetici realiste, scriitorul fiind situat pe un moment de vârf al evoluţiei filonului comediografic inaugurat de către paşoptişti şi ilustrat în principal de teatrul lui Alecsandri Totodată, Caragiale a fost perceput în primul rând ca un autor dramatic, celelalte scrieri ale sale (momentele şi schiţele, nuvelele, povestirile, textele jurnalistice etc ) ocupând poziţii periferice în ansamblul operei ► Ce tip de influenţe ale contextului istoric recunoşti în receptarea operei lui Caragiale ilustrată prin citatul următor? “Locul special al lui Caragiale, desemnat adesea prin caracterizarea de punct maxim al realismului critic, se justifică prin caracterul sistematic al satirei, care pătrunde în esenţa sistemului şi atrage toate observaţiile în jurul fenomenului central – împăcarea de la bază, echivalenţa şi complicitatea progresivă a celor două «partide istorice», consecinţă a compromisului dintre clasele exploatatoare ” Silvian Iosifescu, Momentul Caragiale, Editura pentru Literatură, ► Influenţe de ordin politic În perioda de după război, până către mijlocul anilor ' , receptarea lui Caragiale a fost subordonată comandamentelor ideologice ale regimului comunist, Caragiale fiind interpretat ca un critic vehement al capitalismului, chiar cu preţul unor evidente răstălmăciri – Caragiale nu se referă la împăcarea şi complicitatea dintre “partidele istorice”, în Scrisoarea pierdută, de pildă, fiind vorba de două grupări din cadrul aceluiaşi partid, iar exploatarea nu este decât cel mult o temă accidentală în opera scriitorului Repere şi strategii ale lecturii Proiectul pentru Învăţământul Rural 􀂾 Ca şi în cazul multor alţi scriitori români afirmaţi înainte de cel de al doilea război mondial, în perioada stalinistă opera caragialiană este supusă unor revizuiri care conduc către o receptare trunchiată şi distorsionată, aservită politic ► TEMĂ DE REFLECŢIE Compară grupajul de patru citate critice discutate anterior cu următorul extras: “Nimic mai eronat decât a pretinde că marele scriitor a fost un «creator de oameni», că eroii lui «fac concurenţă stării civile» [ ] El porneşte în opera sa, e în afară de orice îndoială, de la această societate, dar nu le reproduce, nu le oglindeşte, nu le copiază în sensul realismului fotografic, şi nici măcar nu le reflectă în sensul realismului tradiţional Caragiale creează o viziune a acestor realităţi, captând sugestia lor cea mai adâncă O viziune caricaturală, grotescă, voit schematică şi mecanică, absurdă, fantastică ” Valeriu Cristea, Satiră şi viziune, în Alianţe literare, 􀂾 Către sfârşitul anilor ' şi în deceniul următor se produce o modificare spectaculoasă în receptarea operei caragialiene Noua paradigmă interpretativă desprinde opera lui Caragiale de epoca trăită de autor şi de coordonatele esteticii realiste ► Indică ce termeni de caracterizare globală a viziunii exprimate în opera caragialiană din fragmentul critic al lui Valeriu Cristea se distanţează net de estetica realismului ► Viziune “grotescă, voit schematică şi mecanică, absurdă, fantastică” ► Ce repoziţionare a operei caragialiene în contextul istoriei literare româneşti propune Al Călinescu în următorul pasaj? “Opera [lui Caragiale] joacă, în cadrul literaturii române, un rol de placă turnantă: ea asigură operaţia de substituire dialectică între două epoci literare şi marchează intrarea în «vârsta modernă» a literaturii noastre ” Al Calinescu, Caragiale sau vârsta modernă a literaturii, ► Caragiale nu mai este privit doar ca cel care a dus tendinţele manifestate în literatura română pe parcursul secolului al XIX-lea la un punct culminant (în domeniul comediografiei), ci şi ca un deschizător de drumuri, fiindu-i atribuită poziţia de “placă turnantă” în cadrul beletristicii autohtone 􀂾 Desprins de predecesori, Caragiale este perceput, în deceniile şapte şi opt, drept un “precursor” al unor tendinţe manifestate în literatura universală în secolul XX, subsumate noţiunii de “literatură a absurdului”, şi cooptat în compania unor scriitori precum Jarry, Kafka, Pirandello, Sartre, Adamov, Beckett, Camus, Dürrenmatt, Urmuz ş a Se insistă, în studiile de la sfârşitul anilor ' şi din anii ' , în special asupra posibilelor filiaţii dintre scrierile lui Caragiale şi teatrul lui Eugène Ionesco Repere şi strategii ale lecturii Proiectul pentru Învăţământul Rural 􀂾 În această perioadă, câştigă mult în interesul şi în aprecierea criticii proza scurtă caragialiană În special în acest sector al operei, critica identifică elemente care să probeze inovaţia formală, stilistică şi structurală, a creaţiei caragialiene şi acţiunea de remodelare a canoanelor estetice “Modernitatea” operei caragialiene vizează, sub acest aspect, utilizarea parodiei, a pastişei şi a citatului ironic ca modalităţi de subminare a convenţiilor literare şi dinamitarea ierarhiilor de gen tradiţionale 􀂾 Şi sub aspect tematic, opera caragialiană este privită printr-o grilă “modernă”: personajele văzute ca “măşti”, “păpuşi”, “marionete”, “mecanisme” golite de orice substanţă psihologică, incapabile de comunicare şi de relaţionare cu ceilalţi, acţiunile lipsite de finalitate, care revin implacabil la punctul de pornire, limbajul stereotip, vid de sens etc 􀂾 Paradigma interpretativă prin care este modernizată receptarea scrierilor caragialiene a fost sprijinită de metodologia analitică oferită de orientările structuraliste pe de o parte, de ideile filozofice ale existenţialismului, având puncte de contact cu literatura absurdului, pe de cealaltă parte VARIABILE SUBIECTIVE ÎN LECTURĂ / INTERPRETARE Profilul cititorului Au existat şi există o mare varietate de cititori şi de moduri de lectură, fapt care explică în bună măsură şi diversitatea interpretărilor şi a evaluărilor textelor literare 􀂾 Varietatea cititorilor şi a modurilor de lectură poate fi explorată în direcţia unor eforturi de sistematizare tipologică Se pot astfel identifica o serie de profiluri de cititor 􀂾 Principalele aspecte avute în vedere în identificarea profilurilor de cititor sunt: • date generice (vârstă, sex, nivel de instruire, aptitudini speciale); • date caracteriologice, de temperament, comportamentale; • hobby-uri, pasiuni; • motivaţii ale lecturii; • preferinţe (în ce priveşte dimensiunile textelor de lectură, genurile etc ); • criteriile după care sunt alese cărţile pentru lectură (autor, titlu, copertă, editură, ţară, epocă etc ); Repere şi strategii ale lecturii Proiectul pentru Învăţământul Rural • factori care influenţează decizia în alegerea cărţilor (informaţii din massmedia, sfaturile unor persoane apropiate sau pe care le consideră credibile etc ); • “calendarul” lecturii (timpul alocat, constanţa etc ); • derularea lecturii (atentă / superficială, continuă / discontinuă, omogenă / eterogenă, distantă / empatică, holistică / analitică, autonomă / conectivă etc ); • deprinderile fizice de lectură (poziţie, ambient etc ) ► În ce domenii şi cu ce scopuri sunt utilizate astfel de investigaţii? ► Politici culturale (de exemplu, în vederea investigării deprinderilor de lectură ale unei populaţii, a promovării publice a interesului pentru lectură); editare (de exemplu, pentru identificarea tendinţelor de pe piaţa de carte, pentru definirea grupurilor-ţintă vizate de anumite publicaţii); biblioteconomie (de exemplu, pentru sondarea intereselor, motivaţiilor şi deprinderilor cititorilor care se adresează bibliotecilor în vederea extinderii numărului de vizitatori sau a îmbunătăţirii serviciilor din bibliotecă); didactica literaturii (de exemplu, în vederea recomandărilor de lectură extraşcolară) ► Ce metode sunt folosite pentru colectarea datelor? ► Interviul, ancheta, sondajul ► TEMĂ DE REFLECŢIE Construieşte un chestionar cu întrebări deschise pe baza aspectelor de investigaţie enumerate Completează răspunsurile Aplică chestionarul cel puţin încă unei persoane Compară răspunsurile Redactează câte o caracterizare succintă a profilului de cititor al fiecărui respondent Parametri psihologici în lectura şi interpretarea textelor Există de asemenea o serie de parametri individuali, psihologici, care dau notă personală lecturii şi interpretării scrierilor literare 􀂾 Dintre aceştia pot fi amintiţi: • competenţa lingvistică a cititorului (capacitatea de a înţelege corect şi nuanţat sensurile de bază şi contextuale ale cuvintelor, familiaritatea cu diverse figuri de stil şi strategiile interpretative pe care acestea le solicită, capacitatea de a sesiza elementele de coeziune şi coerenţă textuală etc ); • competenţă literară (familiaritatea cu diversele genuri literare şi cu regulile acestora, capacitatea de a realiza conexiuni intertextuale etc ); • competenţă culturală (capacitatea de a activa cunoştinţe din diverse domenii ale cunoaşterii etc ); Repere şi strategii ale lecturii Proiectul pentru Învăţământul Rural • înzestrare imaginativă (capacitatea sau înclinaţia de a extinde sensurile explicit enunţate în text şi de a completa golurile semantice ale textului cu ajutorul imaginaţiei); • înzestrare asociativă (capacitatea sau înclinaţia de a îmbogăţi textul cu sensuri suplimentare derivate pe cale asociativă); • înzestrare senzorială (capacitatea sau înclinaţia de a transpune cuvintele în impresii senzoriale); • înzestrare empatică (capacitatea sau înclinaţia de identificare empatică cu elemente de conţinut ale textului, în special cu personajele); • înzestrare emoţională (capacitatea sau înclinaţia de implicare afectivă în lumea textului); • înzestrare proiectivă (capacitatea sau înclinaţia de a proiecta în lumea textului conţinuturi psihice personale, cel mai adesea neconştientizate, precum dorinţe, spaime etc ); • opinii, credinţe şi atitudini personale 􀂾 Aportul concret al acestor factori în receptarea literară a fost mai puţin studiat, fiind considerat a avea un caracter particular, în funcţie de individualitate fiecărui cititor în parte 􀂾 Atenţia s-a îndreptat către variabilele psihologice ale receptării în special în cazurile în care acestea puteau fi luate drept suport pentru teorii estetice • Teoriile estetice care au pus accentul pe imaginaţie au favorizat această aptitudine atât în planul creaţiei cât şi în cel al receptării • Teoriile emoţionale (ca de exemplu teoria aristotelică a catharsis-ului în tragedie, purificarea emoţiilor spectatorului prin amestecul de milă şi spaimă pe care acesta le resimte pentru soarta eroului) au scos în prim plan implicarea afectivă a receptorului • Teoriile care au dat prioritate manifestării sensibile a frumosului estetic (ca, de exemplu, cele vizând rolul imaginilor plastice în poezie) au făcut apel la înzestrarea senzorială a cititorului ► TEMĂ DE REFLECŢIE Care crezi că sunt parametrii psihologici care prevalează în modul tău de receptare a textelor literare? VALORI ŞI ATITUDINI ÎN INTERPRETAREA TEXTELOR LITERARE Ce sunt valorile şi atitudinile Valorile sunt înrădăcinate în nevoile, dorinţele şi aspiraţiile oamenilor 􀂾 Ele nu se confundă însă cu obiectele nemijlocite ale nevoilor, dorinţelor şi aspiraţiilor individuale, ale fiecărui ins în parte Valorile au un caracter de generalitate, desemnând ceea ce este considerat ca dezirabil, demn de a face obiectul dorinţelor omeneşti Repere şi strategii ale lecturii Proiectul pentru Învăţământul Rural “O valoare nu este dată decât pentru o dorinţă, fie ea oricât de individuală, dar în momentul în care o cuprinde, conştiinţa postulează în valoare obiectul posibil al unei multiplicităţi de dorinţe identice, al totalităţii dorinţelor identice Ceea ce mi se arată mie ca bun sau frumos poate apărea la fel oricărui exemplar uman; este nevoie numai ca dorinţa corelativă să se trezească Nimeni nu afirmă în valorile pe care le cuprinde obiectul unic al unei dorinţe care nu poate fi împărtăşită cu nimeni Nu suntem niciodată cu totul solitari în actele noastre valorificatoare În zarea oricărei valori se lămureşte putinţa unei solidarizări umane ” Tudor Vianu, Introducere în teoria valorilor, Bucureşti, Editura Albatros, , pp - “Cine descoperă o valoare o cuprinde neapărat nu numai ca obiect actual al dorinţei sale, dar şi ca obiectul virtual al tuturor dorinţelor de acelaşi fel Nimeni, apreciind utilitatea sau frumuseţea unor lucruri, adică cuprinzând în nişte bunuri valoarea lor economică sau estetică, n-are conştiinţa că acele lucruri sunt bune sau frumoase numai pentru el Dimpotrivă, oricine cuprinde o valoare afirmă în ea obiectul posibil al tuturor conştiinţelor deziderative, instrumentate în acelaşi fel cu a lui De aici nevoia obştească, aşa de bine cunoscută de orice observator al conştiinţei, de a revela valorile cuprinse de noi şi acelora care nu le-au cuprins încă, de a le propaga şi chiar de a le impune ” op cit , pp - Principalele valori sunt de ordin biologic (sănătate, hrană, confort), moral (binele, virtutea), economic (productivitate, prosperitate), juridic (dreptate, legalitate), politic (libertate, echitate), estetic (frumosul, sublimul, graţiosul), teoretic (adevărul, cunoaşterea), religios (sacrul, credinţa), afectiv (dragostea, prietenia) etc 􀂾 Atât repertoriul valorilor cât şi ierarhizarea acestora sub aspectul importanţei sunt determinate cultural, variind de la o colectivitate la alta (naţiune, comunitate lingvistică, grup social etc ) 􀂾 Valorile sunt incorporate în bunuri materiale (o maşină, o casă) sau spirituale (o poezie, un text legislativ), naturale (o pădure, o specie biologică) sau omeneşti (o persoană, o instituţie), desemnând calităţile pentru care acestea sunt considerate dezirabile “Bunurile sunt obiecte, date ale experienţei concrete, cu ajutorul cărora se satisfac unele necesităţi ale persoanei fizice sau morale Valorile sunt însă categorii ideale, prin subsumare la care datele brute ale existenţei se transformă în bunuri ” Tudor Vianu, Estetica, Bucureşti, Editura pentru Literatură, , p Repere şi strategii ale lecturii Proiectul pentru Învăţământul Rural Atitudinea – un concept important al psihologiei sociale – “califică dispoziţia internă a individului faţă de un element al lumii sociale (grup social, probleme ale societăţii etc ), orientând conduita în prezenţa, reală sau simbolică, a acestui element [ ] Majoritatea autorilor concep atitudinea ca pe o structură integrativă tridimensională având un caracter în acelaşi timp cognitiv (judecăţi, credinţe, cunoştinţe), afectiv (sentimente favorabile sau defavorabile) şi conativ (tendinţa de acţiune) ” Roland Doron, Françoise Parot, Dicţionar de psihologie, Bucureşti, Humanitas, , p ► TEMĂ DE REFLECŢIE Citeşte recomandările privind valori şi atitudini din programele de liceu pentru Limba şi literatura română Arată care dintre acestea sunt aplicabile în studiul literaturii Indică modalităţi de cultivare a valorilor şi atitudinilor recomandate, fie prin analiza integrală a programei pentru un an de studiu liceal, fie prin propuneri de strategii didactice adecvate VALORI ŞI ATITUDINI • Cultivarea plăcerii de a citi, a gustului estetic în domeniul literaturii • Stimularea gândirii autonome, reflexive şi critice prin lectura textelor • Formarea unor reprezentări culturale privind evoluţia şi valorile literaturii române • Cultivarea unei atitudini pozitive faţă de comunicare şi a încrederii în propriile abilităţi de vorbitor şi ascultător • Abordarea flexibilă şi tolerantă a opiniilor şi argumentelor celorlalţi • Cultivarea unei atitudini pozitive faţă de limba maternă şi recunoaşterea rolului acesteia pentru dezvoltarea personală şi îmbogăţirea orizontului cultural • Dezvoltarea interesului faţă de comunicarea interculturală 􀂾 Cel mai adesea valorile interacţionează Acelaşi bun poate fi dorit pentru mai multe calităţi, de ordin diferit; de exemplu un automobil poate fi ales pentru valoarea lui economică (costul), practică (calităţile tehnice), biologică (securitatea şoferului), estetică (aspectul), poate chiar şi morală (riscul redus de a-i pune în pericol pe ceilalţi participanţi în trafic) 􀂾 Scrierile literare sunt judecate şi apreciate din perspectiva valorii lor estetice, ca valoare supraordonată, specifică şi definitorie Aceasta asigură autonomia creaţiei estetice în raport cu alte producţii culturale (tratate ştiinţifice, coduri legislative, programe politice, eseuri filozofice, scrieri jurnalistice etc ) În acelaşi timp însă, în cadrul textelor literare interacţionează valori de diverse tipuri Interacţiunea acestor valori heteronome influenţează procesul de interpretare şi, în ultimă instanţă, de valorizare estetică a textelor respective Repere şi strategii ale lecturii Proiectul pentru Învăţământul Rural 􀂾 Interacţiunea valorilor în textele literare poate apărea nu numai ca o convergenţă, ci şi ca un conflict de valori Intriga scrierilor narative este adesea construită pe o astfel de situaţie conflictuală, în care protagonistul este nevoit să aleagă între valori diferite ► Dă un exemplu de naraţiune din literatura română în care intriga este construită pe un conflict valoric ► De exemplu alegerea pe care trebuie să o facă Ion din romanul omonim al lui Rebreanu între dragoste şi dorinţa de înavuţire Interacţiunea valorilor Studiu de caz: Monastirea Argeşului ► Citeşte cu atenţie textul baladei MONASTIREA ARGEŞULUI I Pe Argeş în gios, Pe un mal frumos, Negru Vodă trece Cu tovarăşi zece: Nouă meşteri mari, Calfe şi zidari Şi Manole, zece, Care-i şi întrece Merg cu toţi pe cale Să aleagă-n vale Loc de monastire Şi de pomenire Iată, cum mergea Că-n drum agiungea Pe-un biet ciobănaş Din fluier doinaş, Şi cum îl videa, Domnul îi zicea: „Mândru ciobănaş Din fluier doinaş! Pe Argeş în sus Cu turma te-ai dus, Pe Argeş în gios Cu turma ai fost Nu cumva-ai văzut Pe unde-ai trecut Un zid părăsit Şi neisprăvit La loc de grindiş La verde-aluniş? — Ba, doamne-am văzut Pe unde-am trecut Un zid părăsit Şi neisprăvit Cânii cum îl văd, La el se răpăd Şi latră-n pustiu Şi urlă-a morţiu ” Cât îl auzea Domnu-nveselea Şi curând pleca, Spre zid apuca Cu nouă zidari, Nouă meşteri mari Şi Manoli, zece, Care-i şi întrece „Iată zidul meu! Aici aleg eu Loc de monastire Şi de pomenire Deci voi, meşteri mari, Calfe şi zidari Curând vă siliţi Lucrul de-l porniţi Ca să-mi rădicaţi Aici să-mi duraţi Monastire-naltă Cum n-a mai fost altă, Că v-oi da averi V-oi face boieri, Iar de nu, apoi V-oi zidi pe voi, V-oi zidi de vii Chiar în temelii!” II Meşterii grăbea, Sferile-ntindea, Locul măsura, Şanţuri largi săpa Şi mereu lucra, Zidul rădica, Dar orice lucra, Noaptea se surpa! A doua zi iar, A treia zi iar, A patra zi iar Lucra în zadar! Domnul se mira Ş-apoi îi mustra, Ş-apoi se-ncrunta Şi-i ameninţa Să-i puie de vii Chiar în temelii! Meşterii cei mari, Calfe şi zidari, Tremura lucrând, Lucra tremurând Zi lungă de vară Zioa pân-în seară; Iar Manoli sta, Nici că mai lucra, Ci mi se culca Şi un vis visa, Apoi se scula Ş-astfel cuvânta: „Nouă meşteri mari, Calfe şi zidari! Ştiţi ce am visat De când m-am culcat? O şoaptă de sus Aievea mi-a spus Că orice-am lucra Noaptea s-a surpa Pân-om hotărî În zid de-a zidi Cea-ntâi soţioară, Cea-ntâi sorioară Care s-a ivi Mâni în ziori de zi Aducând bucate La soţ ori la frate Deci dacă vroiţi Ca să isprăviţi Sfânta monastire Pentru pomenire, Noi să ne-apucăm Cu toţi să giurăm Şi să ne legăm Taina s-o păstrăm: Ş-orice soţioară, Orice sorioară Mâni în ziori de zi Întâi s-a ivi, Pe ea s-o jertfim În zid s-o zidim! III Iată-n ziori de zi Manea se trezi, Ş-apoi se sui Repere şi strategii ale lecturii Proiectul pentru Învăţământul Rural Pe gard de nuiele Şi mai sus, pe schele, Şi-n câmp se uita, Drumul cerceta Când, vai! ce zărea? Cine că venea? Soţioara lui, Floarea câmpului! Ea s-apropia Şi îi aducea Prânz de mâncătură, Vin de băutură Cât el o zărea, Inima-i sărea, În genunchi cădea Şi plângând zicea: „Dă, Doamne, pe lume O ploaie cu spume, Să facă pâraie, Să curgă şiroaie, Apele să crească, Mândra să-mi oprească, S-o oprească-n vale S-o-ntoarcă din cale!” Domnul se-ndura, Ruga-i asculta, Norii aduna, Ceriu-ntuneca Şi curgea deodată Ploaie spumegată Ce face pâraie Ce îmflă şiroaie Dar oricât cădea Mândra n-o oprea, Ci ca tot venea, Şi s-apropia Manea mi-o videa, Inima-i plângea, Şi iar se-nchina, Şi iar se ruga: „Suflă, Doamne,-un vânt Suflă-l pe pământ, Brazii să-i despoaie, Paltini să îndoaie, Munţii să răstoarne, Mândra să-mi întoarne, Să mi-o-ntoarne-n cale, S-o ducă de vale!” Domnul se-ndura, Ruga-i asculta Şi sufla un vânt Un vânt pre pământ Paltini că-ndoia, Brazi că despoia Munţii răsturna Iară pe Ana Nici c-o înturna! Ea mereu venea, Pe drum şovăia Şi s-apropia Şi amar de ea Iată c-agiungea! IV Meşterii cei mari Calfe şi zidari, Mult înveselea Dacă o videa, Iar Manea turba, Mândra-şi săruta, În braţe-o lua, Pe schele-o urca, Pe zid o punea Şi glumind zicea: „Stai, mândruţa mea, Nu te spăria Că vrem să glumim Şi să te zidim!” Ana se-ncredea Şi vesel râdea Iar Manea ofta Şi se apuca Zidul de zidit, Visul de-mplinit Zidul se suia Şi o cuprindea Pân’ la gleznişoare Pân’ la pulpişoare, Iar ea, vai de ea! Nici că mai râdea Ci mereu zicea: „Manoli, Manoli, Meştere Manoli! Agiungă-ţi de şagă Că nu-i bună, dragă Manoli, Manoli, Meştere Manoli! Zidul rău mă strânge, Trupuşoru-mi frânge!” Iar Manea tăcea Şi mereu zidea, Zidul se suia Şi o cuprindea Pân’ la gleznişoare, Pân’ la pulpişoare, Pân’ la costişoare, Pân’ la ţâţişoare Dar ea, vai de ea, Tot mereu plângea Şi mereu zicea: „Manoli, Manoli, Meştere Manoli! Zidul rău mă strânge, Ţâţişoara-mi frânge, Copilaşu-mi plânge!” Manole turba Şi mereu lucra, Zidul se suia Şi o cuprindea Pân’ la costişoare, Pân’ la ţâţişoare, Pân’ la buzişoare, Pân’ la ochişori, Încât, vai de ea! Nu se mai videa, Ci se auzea Din zid că zicea: „Manoli, Manoli, Meştere Manoli! Zidul rău mă strânge, Viaţa mi se stinge!” V Pe Argeş în gios, Pe un mal frumos, Negru-Vodă vine Ca să se închine La cea monastire, Falnică zidire, Monastire naltă Cum n-a mai fost altă Domnul o privea Şi se-nveselea Şi astfel grăia: „Voi, meşteri zidari, Zece meşteri mari Spuneţi-mi cu drept Cu mâna la pept De-aveţi meşterie Ca să-mi faceţi mie Altă monastire Pentru pomenire Mult mai luminoasă Şi mult mai frumoasă?” Iar cei meşteri mari, Calfe şi zidari, Cum sta pe grindiş, Sus pe coperiş, Vesel se mândrea Ş-apoi răspundea: „Ca noi, meşteri mari, Calfe şi zidari, Alţii nici că sunt Pe acest pământ! Află că noi ştim Oricând să zidim Altă monastire Pentru pomenire Mult mai luminoasă Şi mult mai frumoasă!” Domnu-i asculta Şi pe gânduri sta, Apoi poroncea Schelele să strice, Scări să le rădice, Iar pe cei zidari, Zece meşteri mari, Să mi-i părăsească Ca să putrezească Colo pe grindiş Sus pe coperiş Meşterii gândea Şi ei îşi făcea Aripi zburătoare De şindrili uşoare Apoi le-ntindea Şi-n văzduh sărea, Dar pe loc cădea, Şi unde pica Trupu-şi despica Iar bietul Manoli, Meşterul Manoli, Când se încerca De-a se arunca, Iată c-auzea Din zid că ieşea Un glas năduşit, Un glas mult iubit Care greu gemea Şi mereu zicea: „Manoli, Manoli, Meştere Manoli! Zidul rău mă strânge, Ţâţişoara-mi frânge, Copilaşu-mi plânge, Viaţa mi se stinge!” Cum o auzea, Manea se pierdea, Ochii-i se-nvelea, Lumea se-ntorcea, Norii se-nvârtea, Şi de pe grindiş, De pe coperiş, Mort bietul cădea! Iar unde cădea, Ce se mai făcea? O fântână lină, Cu apă puţină, Cu apă sărată Cu lacrimi udată! Repere şi strategii ale lecturii Proiectul pentru Învăţământul Rural ► Ce tipuri de valori interacţionează în subiectul baladei Monastirea Argeşului? Identifică secvenţele din subiectul baladei în care intră în joc valorile respective ► Religioase (destinaţia clădirii ce urmează să fie construită, alegerea locului pentru construcţie, visul lui Manole), estetice (dorinţa de a realiza o creaţie fără precedent), morale (loialitatea meşterilor faţă de Manole, respectarea jurământului, uciderea Anei), biologice (ameninţarea cu moartea, abandonarea meşterilor pe acoperişul mănăstirii), afective (dragostea lui Manole faţă de Ana, îndârjirea Anei de a ajunge cu mâncarea la Manole, ataşamentul Anei faţă de copil), juridice (autoritatea domnitorului faţă de meşteri) etc ► Este visul care îi inspiră lui Manole soluţia sacrificiului compatibil cu etica creştină? ► Deşi este prezentat ca insuflat de către Dumnezeu, visul lui Manole contrazice etica creştină, atât cea veterotestamentară (“să nu ucizi”) cât şi cea neotestamentară (“iubeşte-ţi aproapele”) ► TEMĂ DE REFLECŢIE Decizia lui Manole de a recurge la sacrificiu uman pentru a putea duce la bun sfârşit construcţia începută poate fi interpretată în diverse chipuri, în raport cu valorile cărora cititorul le acordă prioritate Arată care dintre următoarele variante ţi se pare cea mai adecvată, argumentând cu trimiteri la text: • teamă de moarte; • conştiinţa predestinării, a unei misiuni încredinţate de către Divinitate; • orgoliul; • năzuinţa creatoare; • firea superstiţioasă a meşterului ► Ce variantă interpretativă, dintre cele enumerate la exerciţiul anterior, lasă să se întrevadă următoarele comentarii critice? “Aceste versuri [lamentaţiile lui Manole la zidirea Anei] oglindesc acea sublimă resignare în voia destinului, care face să amuţească sentimentele cele mai intime de soţ şi de părinte şi care, în vederea imensului sacrificiu, aduce aminte de eroii antici urmăriţi de urgia neîmpăcată a zeilor ” Lazăr Şăineanu, Legenda Meşterului Manole [ ], în Meşterul Manole, antologie de Maria Cordoneanu, Bucureşti, Editura Eminescu, , p “E vorba aici de opera unor zidari vestiţi şi, în special, a meşterului arhitect Acesta e un erou, un supra-om Se află în contact cu divinitatea şi cu anumite genii – aproape el însuşi geniu Iar pe de altă parte, soţia arhitectului, alt personaj superior – concretizare a devotamentului fără margini faţă de soţ şi a dragostei de mamă, care, fiind sacrificată, nu plânge moartea ei, ci jalea despărţirii de copilul iubit şi soarta lui Aceste personaje Repere şi strategii ale lecturii Proiectul pentru Învăţământul Rural se proiectează pe fondul sumbru al unui dureros conflict – dintre om şi destin – ce se rezolvă cu împăcarea, printr-o eroică resemnare a omului, ce consimte la jertfă ” P Caraman, Consideraţii critice asupra genezei şi răspândirii baladei Meşterului Manole în Balcani [ ], în Meşterul Manole, ed cit , p ► Conştiinţa predestinării ► TEMĂ DE REFLECŢIE Cum apreciezi comportamentul Anei? Alege una dintre variantele de mai jos sau formulează o opinie proprie Argumentează-ţi răspunsul • devotament insuflat de dragostea pentru soţ; • supunere faţă de voinţa bărbatului, potrivit normelor de comportament din societăţile tradiţionale ► Conflictele de valori din Monastirea Argeşului au fost intuite încă de la primele receptări critice ale baladei Ce aspecte de acest tip sesizează V Alecsandri în comentariul, reprodus în continuare, la varianta pe care o publică în culegerea sa de Poezii populare ale românilor? “«Dar orice lucra / Noaptea se surpa » Superstiţiile poporului în privirea zidirilor sunt multe Aşa, el crede că o zidire nu poate avea trăinicie dacă nu se îndeplinesc oarecare datine mistice, precum de pildă îngroparea umbrei unui om în temelie Petrarii au obicei a fura umbra cuiva, adică a-i lua măsura umbrei cu o trestie şi a zidi apoi acea trestie în talpa zidirei Omul cu umbra furată moare până în de zile şi devine stafie nevăzută şi geniul întăritor a casii Fiind însă că acest obicei a produs adeseori nenorociri, spăriind mintea celor cu umbrile furate, şi aducându-i astfel la boale grele, zidarii au fost siliţi a-şi schimba datina Când dar este a se rădica vreo casă nouă, până a nu se aşeza cea întâi peatră a temeliei, se face aghiazmă cu care se stropesc şanţurile Apoi se taie doi miei de se face masă mare pentru zidari, carii după ce ospătează în sănătatea stăpânului casei şi întru zidirea zidurilor, îngroapă cruciş capetele mieilor în două colţuri a casii, iar în celelalte două unghiuri, ei zidesc două oale roşii pline cu apă nencepută [ ] «Pe ea s-o jertfim / Şi-n zid s-o zidim » Nenorocita este menită a-şi pierde viaţa pentru mântuirea zidirei şi a se face stafia bisericei Vezi nota precedentă ” V Alecsandri, Poezii populare ale românilor, Bucureşti, Editura Minerva, , pp - ► Aspectul superstiţios al subiectului baladei (chiar dacă referirile lui Alecsandri sunt la practici ulterioare celor ale sacrificiului uman) şi cruzimea istoriei relatate ► Receptarea critică a baladei în secolul XX a încercat să găsească strategii interpetative care să eludeze sau să depăşească tensiunile produse în text de conflictul valorilor Arată ce fel de perspective hermeneutice sunt adoptate în comentariile reproduse în continuare: Repere şi strategii ale lecturii Proiectul pentru Învăţământul Rural “Este fără importanţă că legenda se regăseşte la popoarele înconjurătoare, mai ales că cu greu s-ar putea dovedi de unde a pornit Ea na devenit mit decât la noi şi prin mit se înţelege o ficţiune hermetică, un simbol al unei idei generale O astfel de ridicare la valoare de mit este proprie literaturii române [ ] De astă dată avem de a face cu un mit estetic şi ca atare a fost dezvoltat El simbolizează condiţiile creaţiunii umane, incorporarea suferinţei individuale în opera de artă În moartea meşterului şi în indiferenţa voievodului pentru fiinţa lui concretă, s-a putut vedea un simbol al obiectivităţii absolute a creaţiei Multitudinea primeşte opera ca fenomenalitate independentă şi ignorează pe artist ” G Călinescu, Istoria literaturii române de la origini până în prezent [ ], în Meşterul Manole, ed cit , pp - “Copilul meşterului, prin simplul fapt că devine orfan în urma jertfirei mamei, e omologat zeilor şi eroilor «copii-orfani» (Dionysos, Hermes, Kullervo etc ) şi soarta lui încetează de a mai aparţine omenescului, ea fiind integrată categoriei mitice [ ] «Orfanul» din mit retrăieşte clipa (întotdeauna aceeaşi) a începuturilor El e singur, e unic; prin el, sau contemporan lui, iau naştere lumile El creşte nemijlocit în inima elementelor: apă, ploaie, vânt Este, am putea spune, o repetire a momentului mitic iniţial, când întreaga omenire creştea în sânul elementelor cosmice De sceea apariţia unui asemenea «orfan» este, într-un anumit sens, o regresiune în cosmogonie şi antropogonie [ ] [ ] Pentru că, aşa cum vom vedea îndată, balada Meşterului Manole este ea însăşi un produs folcloric de tip cosmogonic, deoarece jertfa zidirii este o imitaţie omenească a actului primordial al creaţiei Lumilor ” Mircea Eliade, Comentarii la legenda Meşterului Manole [ ], în Meşterul Manole, ed cit , pp - ► Interpretare simbolică şi mitică ► TEMĂ DE REFLECŢIE Interpretarea simbolică dă un surplus de coerenţă textului De exemplu, în comentariul călinescian, în care Manole este văzut ca o întrupare simbolică a condiţiei generale a artistului, valorile estetice (creaţia aducătoare de suferinţă şi de sacrificiu) estompează sau chiar pun între paranteze celelalte valori concurente invocate în text, obţinându-se astfel o interpretare coerentă (Manole o sacrifică pe Ana pentru că arta cere suferinţă, domnitorul îl sacrifică pe Manole pentru că artistul nu contează ca om ci doar prin ceea ce creează etc ) Se poate susţine însă că o atare strategie hermeneutică constituie un demers reducţionist, care lasă deoparte elemente relevante ale textului şi sărăceşte potenţialul de semnificaţii al acestuia? 􀂾 Deşi interpretarea mitică şi cea simbolică sunt convergente în ce priveşte modul de a depăşi conflictele valorice ale subiectului baladei, mutând semnificaţia textului în alt plan, între cele două strategii hermeneutice există diferenţe notabile În vreme ce interpretarea mitică pune în evidenţă o ordine prestabilită a existenţei, care lasă în urmă trăirile la Repere şi strategii ale lecturii Proiectul pentru Învăţământul Rural scară omenească, pentru a urca naraţiunea înspre un scenariu cosmic, interpretarea simbolică, dimpotrivă, reliefează aspectele psihologice ale baladei “Acţiunea se desfăşoară nu în baza unor motivări magice, ci relevând conflicte sufleteşti Nu se mai îndeplineşte cu resemnare un rit a cărui fatalitate este nediscutabilă, ci se zbuciumă meşterul între dorinţa de a înfăptui o operă măreaţă şi sacrificarea soţiei iubite În acest zbucium, piedicile pe care le cere să-i fie scoase în cale apar ca nişte probe ale dragostei lui, iar învingerea lor ca o dovadă a devotamentului ei Prin ele cântecul [versiunea arhaică a motivului jertfirii, n n ] face saltul de la forma străveche, de ilustrare a credinţei superstiţioase, la forma eroică ” Mihai Pop, Pavel Ruxăndoiu, Folclor literar românesc, Bucureşti, Editura didactică şi pedagogică, , p Repere şi strategii ale lecturii Proiectul pentru Învăţământul Rural TEST DE AUTOEVALUARE Cum defineşte E Lovinescu “spiritul veacului”? Ce anume vizează studierea variabilelor istorice ale receptării? Care sunt caracteristicile receptării operei lui I L Caragiale în anii ' şi începutul anilor ' ? Ce orientări din cadrul studiilor literare şi din filozofie au sprijinit paradigma receptării operei lui I L Caragiale din anii ' şi ' ? Enunţă trei aspecte relevante pentru determinarea profilului cititorului Prin ce anume au valorile un caracter de generalitate? Explică succint heteronomia operelor literare Ce tendinţe pot fi observate în receptarea baladei Monastirea Argeşului în secolul XX? Cum este interpretată balada Monastirea Argeşului din perspectivă simbolică? Se acordă câte punct pentru fiecare rezolvare corectă; punct din oficiu Repere şi strategii ale lecturii Proiectul pentru Învăţământul Rural Lucrare de verificare , notată de tutore Care sunt componentele orizontului de aşteptare? (scrie un răspuns scurt pe o jumătate de pagină sau, cel mult, o pagină) , puncte Arată în ce constă importanţa finalului de text pentru interpretare, (scrie răspunsul pe o pagină) , puncte Comentează pe scurt semnificaţia titlului de volum Flori de mucigai de Tudor Arghezi (redactează un răspuns scurt de cel mult ½ pag) , puncte Explică afirmaţia lui T S Eliot că “trecutul este modificat de prezent”, (poţi să dai un răspuns scurt, pe o jumătate de pagină, sau unul mai elaborat şi argumentat pe - pagini) , puncte Numeşte, explică şi exemplifică principalele tipuri de dificultăţi întâmpinate de către cititor în lectura textelor literare puncte Ai în vedere în elaborarea răspunsurilor sugestiile bibliografice pe care ţi le oferim la resurse suplimentare din oficiu punct Repere şi strategii ale lecturii Proiectul pentru Învăţământul Rural Răspunsuri la testele de autoevaluare Test de autoevaluare Dificultatea văzută ca proprietate intrinsecă a operei literare sau ca variabilă dependentă de înzestrarea cititorului Decalajul dintre orizontul de aşteptare al receptorilor şi cel suscitat de operă Variabilele Dimensiunile textului, lipsa de motivaţie a cititorului, finalităţile impuse lecturii Întrebuinţare a textului Pe baza negocierilor de sens între mai mulţi receptori Pragmatică Literatura absurdă Culturale Test de autoevaluare Text informativ – lectură orientată către procesarea informaţiei; text argumentativ – lectură orientată către urmărirea liniei de argumentaţie şi a validităţii argumentelor Memorialistică, eseu, oratorie Ficţiune – produse ale imaginaţiei, menite să stârnească activitatea imaginativă a receptorului; dicţiune – folosirea limbajului într-un mod aparte, pentru a produce receptorului plăcere estetică Ficţiunea se regăseşte şi în alte activităţi şi procese psihice (mit, joc, vis, minciună etc ) Producerea de mesaje în care sunt prezentate construcţii imaginare, fie pornind de la lumea de toate zilele (de ex literatura realistă), fie inventând lumi posibile (de ex literatura fantastică) Emiţător sau receptor fictiv, a cărui existenţă e definită în limitele textului în care el apare Lirica eului, a măştilor şi a rolurilor Tematice, structurale, tipologice, stilistice, axiologice Finalul deschis lasă acţiunea neîncheiată sau ipotezele de interpretare nerezolvate Test de autoevaluare Totalitate de condiţii configuratoare a vieţii omenirii Identificarea componentelor de receptare determinate de un anumit context istoric, dincolo de opţiunile individuale ale receptorilor Opera lui Caragiale este receptată ca o critică vehementă a epocii în care a trăit autorul, făcută în consonanţă cu ideologia comunistă Structuralismul, filozofia existenţialistă Motivaţii de lectură; preferinţe de lectură; criterii de alegere a cărţilor Prin faptul că ele indică ceea ce e considerat dezirabil, demn de a fi dorit de către toţi oamenii În operele literare interacţionează şi valori de alt tip decât cele estetice (morale, teoretice, religioase, afective etc ) De a eluda sau de a depăşi tensiunile produse în text de către conflictele de valori prin interpretare simbolică, mitică etc În interpretarea simbolică, balada devine o reprezentare figurată a condiţiei creatorului Repere şi strategii ale lecturii Proiectul pentru Învăţământul Rural Sugestii şi recomandări Resurse suplimentare 􀂾 Pentru această unitate este recomandabil să extinzi şi să aprofundezi pe cont propriu tipurile de aplicaţii propuse în curs Poţi alege două sau trei dintre următoarele exerciţii: • Aplică chestionarul de estimare analitică a gradului de dificultate la - subiecţi, folosind texte diferite ca gen, structură şi epocă de provenienţă Analizează comparativ rezultatele Discută-le cu subiecţii investigaţiei şi, în măsura posibilităţilor, cu experţi în studiul literaturii • Analizează valoarea de reper interpretativ a elementelor prezentate în Sisteme de semnalizare şi orientarea lecturii (tip de text, titlu, instanţe de comunicare şi perspectivă de enunţare, incipit, final, recurenţe, cuvintecheie) în texte studiate la cursurile de literatură sau alese din lecturile tale personale • Compară texte din epoci diferite şi de facturi diferite sub aspectul relevanţei intenţiei auctoriale • Alcătuieşte un dosar critic al operei unui autor român (de ex : Creangă, Macedonski, Bacovia, Arghezi, Nichita Stănescu etc ), observând variabilele istorice ale receptării • Alege, pe baza aplicării chestionarului de profil de cititor, câte trei texte literare pe care le-ai recomanda pentru lectură fiecăruia dintre subiecţii interogaţi • Analizează impactul conflictelor de valori în interpretarea unui text la alegere 􀂾 Pentru a-ţi îmbogăţi şi nuanţa cunoştinţele dobândite în această unitate poţi apela la recomandările bibliografice de mai jos • Referitor la problemele abordate în secţiunea Sisteme de semnalizare şi orientarea lecturii poţi găsi informaţii suplimentare în: Paul Cornea, Introducere în teoria lecturii, Iaşi, Polirom, , pp - Tudor Vianu, Atitudinea şi formele eului în lirica lui Eminescu, în Studii de literatură română, Bucureşti, Ed Didactică şi Pedagogică, , pp - • Referitor la problemele abordate în secţiunea Strategii interpretative poţi găsi informaţii suplimentare în: Paul Cornea, Introducere în teoria lecturii, pp - Paul Cornea, Interpretare şi raţionalitate, Iaşi, Polirom , pp - • Referitor la studiul de caz din secţiunea Variabile istorice în interpretarea textelor literare poţi găsi informaţii suplimentare în: Liviu Papadima, Numărătoarea steagurilor, în Caragiale, fireşte, Editura Fundaţiei Culturale Române, Bucureşti, , pp - • Referitor la problemele abordate în secţiunea Variabile subiective în lectură / interpretare poţi găsi informaţii suplimentare în: Liviu Papadima, Consilier de lectură, în Alina Pamfil şi Monica Onojescu (coord ), Lectura Repere actuale, Cluj-Napoca, Casa Cărţii de Ştiinţă, , pp - • Referitor la studiul de caz din secţiunea Valori şi atitudini în interpretarea textelor literare poţi găsi informaţii suplimentare în: Meşterul Manole, antologie de Maria Cordoneanu, Bucureşti, Editura Eminescu, Repere structurale şi estetice în interpetare Utilizarea textelor critice Proiectul pentru Învăţământul Rural Unitatea de învăţare REPERE STRUCTURALE ŞI ESTETICE ÎN INTERPETARE UTILIZAREA TEXTELOR CRITICE Cuprinsul Unităţii de învăţare Competenţe vizate Repere structurale în interpretare Romanul Un gen proteic O evoluţie controversată Tentative de sistematizare tipologică Comunicarea în roman: naratorul şi perspectiva narativă Repere estetice în interpretare Arte poetice Arte poetice şi concepţii despre poezie Poezia ca expresie (Eminescu) Poezie versus realitate Natura paradoxală a poeziei (Arghezi) Puterea şi tirania cuvintelor Utilizarea textelor critice Critica literară şi disciplinele înrudite Obiectivele criticii literare Funcţiile criticii literare Tipuri de critică şi de texte critice Obiectivitate şi subiectivitate Lectura textelor de critică literară Lucrare de verificare Răspunsuri la testele de autoevaluare Sugestii şi recomandări Resurse suplimentare Bibliografie generală Competenţe vizate Pe parcursul acestei unităţi, urmează să îţi dezvolţi următoarele competenţe: • explicarea termenului de “roman” • explicarea şi ilustrarea principalelor etape evolutive ale genului • diferenţierea principalelor tipuri de naraţiune din roman • aplicarea cunoştinţelor privind perspectiva narativă la analiza romanelor • definirea noţiunii de “artă poetică” • relaţionarea artelor poetice cu orientări teoretice privind literatura • analiza aspectelor de conţinut şi de expresie ale artelor poetice • compararea diferitelor arte poetice sub aspectul concepţiilor exprimate în ele • definirea criticii literare • explicarea relaţiilor criticii literare cu disciplinele înrudite • analiza obiectivelor şi a funcţiilor criticii literare • diferenţierea diverselor tipuri de critică literară • utilizarea adecvată a textelor critice Repere structurale şi estetice în interpetare Utilizarea textelor critice Proiectul pentru Învăţământul Rural REPERE STRUCTURALE ÎN INTERPRETARE ROMANUL Un gen proteic Împrumutat în limba noastră din franceză, termenul de “roman” are origine latină El provine din “romanic(us)”, care a dat, în franceza medievală, “romanz”, atestat în sec al XII-lea, desemnând scrieri în versuri sau în proză redactate în “lingua romana”, limba vorbită la acel moment, spre deosebire de textele erudite, scrise în latină În unele limbi europene, atât romanice cât şi germanice, termenul corespunzător are altă provenienţă De exemplu “novela” în spaniolă şi “novel” în engleză, derivate din italianul “novella”, desemnând scrieri cu caracter senzaţional, de regulă inspirate din actualitate, termen din care a provenit, în limba română, “nuvelă” În limba engleză circulă, în paralel cu “novel”, termenul “romance”, utilizat cu referire la povestirile cavalereşti medievale sau desemnând naraţiuni în proză, cu personaje imaginare şi evenimente eroice, aventuroase sau misteriose, sau pur şi simplu o istorie amoroasă Şi în limba română, în secolul al XIX-lea a circulat, alături de “roman”, termenul “romanţ”, fără a exista o distincţie semantică netă între cele două variante Astăzi “romanţ” mai este folosit doar ironic, pejorativ ► Explică sensul cuvântului “romanţ” din următorul citat: “Turme de oi sunt mulţime, însă încă n-am găsit / Un păstor ca în idile, un cioban de pizmuit / Şi nu ştiu cum în vechime atâţi mari biruitori / Părăsea avere, slavă, şi trăia între păstori / Dar adeseori poeţii lucrurile zugrăvesc, / Ne precum sunt în fiinţă, ci cum şi le-nchipuiesc / Şi acei ce fericita neavereau lăudat / Ale ei dulceţi şi bunuri nu crez să le fi gustat / Nimfele le văz desculţe; îmbrăcate-n piei de oi, / Păstoriţele, pe viscol, pe furtune şi pe ploi, / De a lor ticăloşie ocolite ca d-un lanţ, / Îţi ridică toată pofta de a face vrun romanţ ” Gr Alexandrescu, Epistolă D I C ► Relaţie amoroasă, poveste de dragoste Distincţia terminologică între “romance” şi “novel” poate contribui la o mai bună definire 􀂾 “Distincţia aceasta, intuită de mulţi, a fost preluată şi adâncită de Northrope Frye Pentru Frye, deşi «formele prozei ficţionale sunt mixte, asemenea formelor rasiale şi nu separabile ca sexele», există totuşi o deosebire principială majoră între «romance», ale cărui convenţii ţin mai mult de baladă şi de basm, şi «novel», Repere structurale şi estetice în interpetare Utilizarea textelor critice Proiectul pentru Învăţământul Rural ale caracteristicilor moderne ale romanului La ea se referă, de exemplu, Northrope Frye în Anatomia criticii, trad de Domnica Sterian şi Mihai Spăriosu, Buxcureşti, Ed Univers, , pp - înrudit mai degrabă cu comedia de moravuri «Romance»-ul nu creează oameni în carne şi oase, ci figuri stilizate care reprezintă arhetipuri psihologice şi se mişcă într-un decor nedeterminat, un fel de «vacuo idealizat prin reverie» «Novel»-ul înfăţişează indivizi cu stare civilă, personaje care poartă măşti sociale (personale), trăind într-un mediu real, conturat cu pregnanţă «Romance»-ul, mult mai vechi decât «novel»-ul, a apărut ca un produs întârziat al mitologiei clasice şi a reînviat în epoca romantică datorită tendinţei «spre un feudalism arhaic sau al libidoului idealizat» În schimb, parodia romanescului şi a idealurilor sale a devenit o temă importantă în romanul cu caracter burghez mai pronunţat ” Paul Cornea, Constituirea unui gen Între “romance” şi “novel”: romanul românesc în secolul al XIX-lea, în Regula jocului, Bucureşti, Ed Eminescu, , pp - Datorită evoluţiei sale spectaculoase şi a numeroaselor modificări de conţinut şi de structură care s-au succedat de-a lungul timpului, “romanul” este un subgen greu de definit Caracteristicile general acceptate sunt: • scriere epică în proză; • de dimensiuni mari; • cu un grad mare de complexitate (în planul subiectului, al personajelor, al situaţiilor înfăţişate etc ) Aceste caracteristici nu sunt însă suficiente pentru a distinge riguros romanul de alte subgenuri narative: mitul, legenda, saga, nuvela, povestirea etc 􀂾 Caracterul proteic al romanului a fost intuit şi în cultura română încă din primele decenii în care acest subgen a început să fie abordat de către scriitori şi să devină familiar publicului cititor “Romanţul poate lua toate formele, ne poate spune tot, ne poate descrie tot Faptele mari ale istoriei, simţimentele puternice ale sufletului, obiceiurile vieţei, romanţul coprinde tot, exprimă tot Unul caută dezvoltarea vieţei în studiul faptelor istorice, altul în analiza inimei omeneşti, cel din urmă în observarea obiceiurilor Aceste trei forme se completează una pe alta şi formează istoria întreagă a societăţii ” Radu Ionescu, Don Juanii din Bucureşti, în Scrieri alese, Bucureşti, Ed Minerva, , pp - Fiind un subgen literar care şi-a câştigat rapid o foarte largă audienţă, romanul modern (începând din sec al XVIII-lea “A te întreba ce este romanul este mai degrabă a-ţi pune următoarea întrebare: «ce anume percepe cititorul ca roman?» decât «cum îşi concepe scriitorul opera?» Este aici vorba despre o poetică retrospectivă, situată în aval, la nivelul lecturii, despre efectul produs într-o mai mare măsură decât despre o poetică a creaţiei (presupunând că pleonasmul ar fi admis) În mod paradoxal, se pare că opera romanescă este determinată de condiţiile de Repere structurale şi estetice în interpetare Utilizarea textelor critice Proiectul pentru Învăţământul Rural în culturile occidentale şi din sec al XIX-lea în cultura română) a evoluat în interdependenţă strânsă cu reacţiile şi aşteptările cititorilor săi El poate fi definit ca un ansamblu de convenţii, variabile în timp în raport cu orizontul de aşteptare al lecturii receptare sau, după o expresie luată din Jauss de «orizontul său de aşteptare generică» Astfel, emiţătorul se află într-o situaţie ambiguă Are deplina libertate să-şi construiască opera cum vrea (spre deosebire de dramaturgul clasic, de exemplu, care trebuie să urmeze preceptele anticilor dacă nu vrea să fie defăimat de docţi) Dar pe de altă parte, dacă nu intenţionează să-şi îndepărteze de bunăvoie publicul printro sfidare avant-gardistă, romancierul trebuie să se înscrie în codul cultural al potenţialilor săi cititori Confirmarea nu se situează în amonte, în respectarea sau refuzul regulilor prestabilite, ci în aval, în succesul sau insuccesul la cititori ” Bernard Valette, Romanul Introducere în metodele şi tehnicile moderne de analiză literară, trad de Gabriela Abăluţă, Bucureşti, Ed Cartea Românească, , pp - O evoluţie controversată Istoria romanului a avut un traseu sinuos, spre configurarea acestui gen convergând influenţe culturale foarte diferite, astfel încât nu se poate afirma o continuitate între diversele etape succesive decât cel mult în perioada modernă În istoria europeană a romanului se disting următoarele etape: Antichitate 􀂾 “Romanul grec” cuprinde scrieri redactate către sfârşitul Antichităţii greco-latine, în perioada elenistică (sec I î Chr – sec al III-lea d Chr ) 􀂾 Acestea sunt naraţiuni pline de peripeţii palpitante, construite de regulă pe următoarea schemă: doi tineri se îndrăgostesc, dar sunt despărţiţi de un eveniment neprevăzut, trecând fiecare prin numeroase aventuri, până ce în final reuşesc să se regăsească 􀂾 Mulţi cercetători consideră că nu avem încă de a face cu romane propriu-zise, ci mai degrabă cu înlănţuiri de naraţiuni independente (asemănătoare, de pildă, cu de nopţi), chiar dacă ele urmăresc, în special, soarta celor două personaje principale 􀂾 Tot ca nişte nuvele extinse pot fi considerate scrierile parodice de la sfârşitul Antichităţii latine Măgarul de aur de Apuleius şi Satyricon de Petronius Evul mediu 􀂾 Scrierile narative de amploare din această perioadă, care se substituie epopeii antice, sunt romanele cavalereşti, cântecele de gestă, naraţiunile eroice 􀂾 Amestecul de neverosimil şi de realitate, de invenţie şi de relatare factuală, face ca astfel de scrieri să fie apropiate de basm, legendă, mit sau baladă Renaşterea şi barocul 􀂾 În secolele al XVI-lea şi al XVII-lea, epica europeană îşi diversifică tematica, tiparele compoziţionale şi registrele stilistice Repere structurale şi estetice în interpetare Utilizarea textelor critice Proiectul pentru Învăţământul Rural 􀂾 Sunt scrise în această perioadă romane cavalereşti care continuă tradiţia medievală, romane picareşti în care eroul, un aventurier isteţ, trece prin diverse peripeţii în medii sociale variate, romane pastorale etc 􀂾 Un punct de referinţă în istoria romanului este considerată apariţia, între - , lui Don Quijote de Cervantes, scriere care aduce în prim-plan, prin personajul ei principal, incompatibilitatea dintre lumea idealizată, fabuloasă, a epicii medievale şi lumea reală, a existenţei de zi cu zi Secolul al XVIII-lea 􀂾 Romanul îşi defineşte statutul ca fiind un gen literar al mentalităţii şi al viziunii despre lume burgheze 􀂾 Sub influenţa ideilor iluministe, apare acum romanul filozofic (Jean Jaques Rousseau: Noua Héloiză, Diderot: Jaques fatalistul etc ) 􀂾 Decisivă pentru evoluţia ulterioară a genului pe plan european este considerată producţia romanescă din Anglia secolului al XVIII-lea 􀂾 Apar acum numeroase romane care scrutează, din unghiuri diferite şi cu tehnici narative tot mai elaborate, multiplele faţete ale existenţei individului în lumea în care e nevoit să trăiască: romanul “robinsoniadelor” (Defoe), romanul sentimental în formă epistolară (Richardson), romanul realismului comic (Fielding), al idilei familiale (Goldsmith), romanul umoristic (Sterne) etc 􀂾 La sfârşitul secolului al XVIII-lea, prin Anii de ucenicie ai lui Wilhelm Meister de Goethe, se configurează tipul Bildungromanului (romanul formării) Secolul al XIX-lea 􀂾 Proza narativă de la sfârşitul secolului al XVIII-lea şi din prima parte a secolului al XIX-lea readuce în actualitate, dintr-o perspectivă romantică, interesul pentru mit, simbol, legendă, fantastic, în special în literatura germană (Novalis, Tieck, E T A Hoffmann etc ) 􀂾 Se inaugurează, tot sub influenţa sensibilităţii romantice, romanul istoric (Walter Scott, Victor Hugo, Manzoni ş a ) 􀂾 În secolul al XIX-lea romanul îşi dobândeşte prestigiul şi o largă audienţă prin opera marilor realişti (Balzac, Stendhal, Flaubert, Jane Austin, Charles Dickens, Thackeray, George Eliot, Thomas Hardy, Tolstoi, Dostoievski) 􀂾 Prin opera acestora, romanul descoperă noi resurse de investigare a existenţei umane: critica socială, studiul moravurilor, al caracterelor sau al psihologiei abisale, al dilemelor existenţiale etc 􀂾 În a doua jumătate a secolului al XIX-lea, prin Zola şi prin curentul naturalist, romanul tinde să fie conceput ca un instrument de prospectare a realităţii apropiat de cercetarea ştiinţifică (biologie, sociologie etc ) 􀂾 În această perioadă câştigă o largă popularitate diverse formule de succes precum: romanul de mistere, romanul sentimental, de aventuri, ştiinţifico-fantastic etc 􀂾 Datorită popularităţii genului, se practică pe scară largă romanul foileton, publicat în fascicole în periodice Repere structurale şi estetice în interpetare Utilizarea textelor critice Proiectul pentru Învăţământul Rural Secolul XX 􀂾 Romanul îşi impune categoric supremaţia între genurile literare 􀂾 Totodată, regulile constitutive ale genului devin extrem de laxe 􀂾 Marii autori ai secolului XX (Proust, Virginia Woolf, James Joyce, Franz Kafka, Thomas Mann, William Faulkner ş a ) subminează, în diverse forme (subordonarea naraţiunii capriciilor memoriei involuntare sau “fluxului conştiinţei”, devierea în absurd a realităţii, inocularea unor semnificaţii simbolice sau parabolice în relatare, proliferarea punctelor de vedere divergente, adesea vădit distorsionante, asupra subiectului povestirii, destrămarea compoziţiei etc ) convenţiile de bază ale romanului realist (coerenţa acţiunii şi a personajului, reprezentarea inteligibilă a lumii narate, echilibrul compoziţional) 􀂾 Către o deconstrucţie radicală a acestor convenţii a tins noul roman francez, cu caracter experimental, din deceniul şapte (Allain Robbe-Grillet, Nathalie Sarraute, Michel Butor ş a ) 􀂾 Romanul are o tot mai largă circulaţie internaţională, ducând către o globalizare a genului (de exemplu, impactul deosebit pe care l-au avut romanul latino-american, prin autori ca Julio Cortázar, Ernesto Sabbato, Gabriel García Marquez, Mario Vargas Llosa ş a , romanul japonez etc ) În cultura română, romanul s-a împământenit ca urmare a influenţelor externe, la mijlocul secolului al XIX-lea Evoluţia lui a fost destul de înceată până după primul război mondial, când se petrece nu numai o explozie cantitativă a producţiei romaneşti, ci şi un remarcabil salt calitativ 􀂾 Încercările de a deriva apariţia romanului dintr-o tradiţie culturală autohtonă, a scrierilor cronicăreşti (de exemplu în lucrarea lui Anton Cosma, Geneza romanului românesc, Bucureşti, Ed Eminescu, ) nu sunt convingătoare 􀂾 Ca produs “de import”, romanul s-a adaptat destul de greu, într-o primă etapă, condiţiilor sociale şi culturale româneşti, fapt care explică, într-o oarecare măsură, puţinătatea scrierilor notabile de acest gen până în perioada interbelică 􀂾 Fenomenul nu a putut scăpa observaţiei criticii literare Un articol din al lui Nicolae Iorga, De ce nu avem roman?, deschide seria unor dezbateri purtate pe tema evoluţiei încete a romanului autohton în presa culturală românească timp de patru decenii ► TEMĂ DE REFLECŢIE Citeşte studiul menţionat al lui Paul Cornea, Constituirea unui gen Între “romance” şi “novel”: romanul românesc în secolul al XIX-lea, identificând factorii care au influenţat evoluţia romanului românesc în secolul al XIX-lea Repere structurale şi estetice în interpetare Utilizarea textelor critice Proiectul pentru Învăţământul Rural Tentative de sistematizare tipologică Romanul este subgenul literar cu cea mai bogată varietate tipologică Pe parcursul evoluţiei sale istorice atât de sinuoase s-au conturat nenumărate tipuri de roman Încercările de sistematizare a acestei varietăţi debordante au dus inevitabil la rezultate diferite, în funcţie de criteriile adoptate de fiecare dată ► Arată care sunt tipurile de roman identificate de Radu Ionescu în fragmentul citat anterior, p ► Roman istoric, roman psihologic (setimental ?), roman de moravuri ► TEMĂ DE REFLECŢIE Compară încercările de sistematizare tipologică de mai jos, relevând asemănările şi deosebirile A Mircea Anghelescu ş a , Dicţionar de termeni literari, Bucureşti, Ed Academiei R S R , : • după situarea în timp a acţiunii (roman istoric, contemporan, de anticipaţie etc ); • după cadrul social sau geografic (roman urban, rural, regional etc ); • după forma de organizare (roman epistolar, jurnal, cronică etc ); • după substanţa epică (roman de întâmplări, de figuri, frescă etc ) B Günther şi Irmgard Sceikle (eds ), Metzler Literatur Lexikon, Stuttgart, J B Metzlersche Verlagsbuchhandlung, : • după materia epică şi personaje (roman de aventuri, cavaleresc, haiducesc, picaresc, poliţist, despre artişti, despre ţărani, al spaţiului natal, sătesc, al marilor oraşe, familial, de călătorii, de navigaţie, al vestului sălbatic, de anticipaţie, istoric etc ); • după tema sau problemele abordate (roman de dragoste, al căsniciei, cu teză, de epocă, decadent, despre stat, al educaţiei, al dezvoltării, al formării, psihologic, social, etc ); • după procedeele narative (la persoana I, la persoana a III-a, epistolar, în foileton, jurnal intim etc ); • după atitudinea narativă de bază, modul de exprimare şi obiectivele avute în vedere (roman religios, elevat, didactic, satiric, comic, umoristic, sentimental, idealist, fantastic, filozofic, politic etc ); • după destinatar (roman cu cheie, pentru adolescente, pentru femei etc ); • după niveluri de ierarhizare valorică (roman maculatură, trivial, de colportaj, de divertisment etc ) “Subclasele acestui tip de scrieri sunt o puzderie – romanul sentimental, cronica de scandal, romanul de moravuri, biografic, istoric, epistolar, alegoric, pastoral, romanul oriental; roman à clef (oameni adevăraţi Repere structurale şi estetice în interpetare Utilizarea textelor critice Proiectul pentru Învăţământul Rural prezentaţi cu nume fictive), conte (de obicei o poveste filozofică) şi mai apoi Bildungsroman (formarea unui tânăr sau a unei tinere) Inutil să mai spunem, aceste «tipuri» se combină adesea O altă caracteristică şi probabil o trăsătură esenţială a prozei narative este că fiecare tip notabil atrage după sine parodierea materialelor şi metodelor sale [ ] Cel mai bun mod de a descoperi pe cont propriu relevanţa trainică a unor astfel de clasificări şi tendinţa lor de a stârni parodierea este să inspectezi tipurile de naraţiune disponibile într-o prăvălie sau într-o mică librărie ” Wallace Martin, Recent Theories of Narrative, Ithaca and London, Cornell University Press, , p Comunicarea în roman: naratorul şi perspectiva narativă Cercetătorii romanului, ca principal subgen epic, au conturat diverse scheme tipologice abstracte, cu un caracter mai riguros, pornind de la analiza actului narării Criteriile avute în vedere într-o atare abordare sunt: • cine povesteşte (narează) în roman? • care este relaţia povestitorului (naratorului) cu acţiunea? • ce perspectivă adoptă povestitorul (naratorul) în povestire (narare)? Franz K Stanzel distinge trei tipuri narative de roman, în funcţie de situaţia de comunicare de bază proprie fiecăruia (Theorie des Erzählens, Vandenboeck & Ruprecht in Göttingen, ): • naraţiunea la persoana I (“Ich- Roman”) 􀂾 Naratorul face parte din lumea narată, astfel încât “a trăit el însuşi sau împreună cu celelalte personaje sau a urmărit ceea ce s-a întâmplat sau a aflat întâmplările narate nemijlocit de la protagoniştii acestora ” 􀂾 În romanul la persoana I, naratorul îşi asumă o identitate concretă, chiar dacă aceasta este fictivă 􀂾 Povestirea are cel mai adesea caracter de mărturie, astfel încât naratorul povesteşte doar ceea ce a putut afla prin participarea sa la evenimente sau de la martori ai acestora 􀂾 Individualitatea naratorului şi poziţia acestuia în cadrul acţiunii îşi pun amprenta asupra modului în care au fost percepute, înţelese, intepretate şi apreciate evenimentele narate 􀂾 Adesea în romanul la persoana I este o distanţă apreciabilă în timp între momentul desfăşurării evenimentelor şi cel al relatării lor şi, totodată, o diferenţă notabilă între individualitatea personajului despre care e vorba şi a naratorului care relatează despre sine (de exemplu, în Bildungsroman, în care personajul este un tânăr naiv iar naratorul un adult experimentat) Repere structurale şi estetice în interpetare Utilizarea textelor critice Proiectul pentru Învăţământul Rural 􀂾 Diferenţele dintre personaj şi narator favorizează posibilitatea de a varia perspectiva narativă între cei doi poli: fie evenimentele sunt relatate aşa cum au fost ele percepute, înţelese şi apreciate de către personaj la momentul respectiv, fie din unghiul de vedere retrospectiv al naratorului • naraţiunea auctorială 􀂾 Naratorul nu are contact cu lumea narată, “ocupând o poziţie aşa-zicând pe pragul dintre lumea fictivă a romanului şi realitatea autorului şi a cititorului” 􀂾 Naratorul este individualizat doar prin prisma modului în care narează şi nu ca persoană cu o anumită identitate de “stare civilă” 􀂾 Situat în afara lumii prezentate, naratorul este cel mai adesea un comentator explicit sau implicit al acesteia 􀂾 Comentariul auctorial, abundent în acest tip de naraţiune, are rolul de a orienta simpatia şi înţelegerea cititorului şi ia adesea forma un dialog explicit între narator şi cititorul virtual 􀂾 Având statutul unei instanţe investite cu puteri suverane atât asupra actului narării cât şi asupra materiei narate, naratorul face uz de tehnici de prezentare care depăşesc capacitatea de cunoaştere a unui ins concret, cum sunt omniprezenţa (“vede tot”, se află în permanenţă la locul faptei) şi omniscienţa (“ştie tot”, este capabil, de exemplu, să dezvăluie gândurile şi stările sufleteşti neexprimate ale personajelor) • naraţiunea personală 􀂾 În vreme ce naraţiunea la persoana întâi individualizează naratorul prin poziţia pe care acesta o ocupă, ca personaj, în interiorul faptelor povestite, iar naraţiunea auctorială prin atitudinea exterioară pe care acesta o adoptă faţă de cele istorisite, naraţiunea personală se caracterizează prin absenţa unei instanţe narative individualizate, “oferindu-i astfel cititorului iluzia că s-ar afla el însuşi la locul acţiunii, sau că ar contempla lumea înfăţişată prin ochii unui personaj ” 􀂾 Actul narării se apropie, în primul caz, de condiţia reproducerii unei înregistrări neutre a faptelor relatate, asemeni unei camere de filmat (“camera eye”) 􀂾 În cel de al doilea caz, naratorul relatează faptele aşa cum sunt ele reflectate în percepţia şi în conştiinţa unuia sau mai multora dintre personaje 􀂾 Tehnica cel mai frecvent utilizată pentru a obţine această fuziune între instanţa narativă (naratorul) şi cea perceptivă (personajele) este stilul indirect-liber Repere structurale şi estetice în interpetare Utilizarea textelor critice Proiectul pentru Învăţământul Rural ► Arată în care dintre tipurile de naraţiune din schema lui Stanzel pot fi încadrate fragmentele de roman reproduse mai jos 􀂾 Ca şi genurile literare, tipurile narative reprezintă categorii abstracte, a căror concretizare textuală permite numeroase combinaţii şi nuanţări 􀂾 Putem identifica însă, în fiecare roman, un tip narativ de bază, recunoscut de către cititor drept convenţie constitutivă a naraţiunii respective, chiar dacă de la această convenţie pot apărea numeroase derogări 􀂾 Cea mai permisivă sub aspectul variaţiunilor este naraţiunea auctorială, pentru că suveranitatea de principiu a naratorului în raport cu materia narată îi permite acestuia să adopte diverse posturi (de pildă, să treacă în registrul de uniscienţă propriu naraţiunii la persoana I, să îşi aleagă o perspectivă narativă în care să implice percepţiile şi atitudinile unuia dintre personaje sau să adopte o poziţie total neutră, de simplu “reporter”, în relatare, ca în naraţiunea personală) “Noaptea ceea a privegheat într-o odăiţă de sub stăreţie, după ce a stat multă vreme de vorbă cu femei venite din locuri depărtate Într-un târziu, ele s-au dus la culcuşurile lor A intrat Gheorghiţă şi s-a lăsat într-un cot pe o lăicioară A adormit îndată, parcă ar fi trecut spre alt tărâm într-o împărăţie fericită Ea rămase singură, sub candelă şi sub icoane, gândindu-se aţintit ce are de făcut a doua zi I se părea lucrul cel mai greu, să găsească anume uliţă dintre atâtea de multe, şi pe acea anume uliţă, anume casă cu mai multe rânduri În toate odăile şed la mese oameni cu condeie după ureche Din când în când le scot de după ureche şi scriu Iar într-anume odaie şede cel care-i mai mare, primar, ori prefect, ori poliţai Se uită încruntat şi-i gras şi bărbos Tot îşi scoate ciubucul din gură şi răcneşte la cei mici Când îl aud cei de prin odăi, pleacă fruntea şi scriu mai harnic, trăgând cu coada ochiului unul la altul şi făcându-şi semne Acolo vra să zică e stăpânirea împărătească Şi-aşa în toate târgurile sunt slujbaşi, primari, prefecţi şi poliţai, până la Bucureşti; şi la Bucureşti stă pe tron regele şi dă porunci tuturora Bun lucru neapărat, să fie asemenea rânduială; toate să se facă după poruncă şi să se scrie ce s-a făcut [ ] I se înnegurează privirile când intră într-o odaie frumoasă şi scumpă Prefectul nu-i nici bărbos, nici nu fumează ciubuc, nici nu-i încruntat E un bărbat tânăr, cu obrazul ras, cu părul scurt pieptănat în două părţi Cu straie cernite Dar zâmbeşte, căci n-are grijile ei Fără a se mişca din locul lui, se uită la munteancă Îşi potrivise în grabă casânca de mătase, îşi lepădase cojocul Nu mai era tânără, dar avea o frumuseţe neobişnuită în privire Ochii îi luceau ca-ntr-o uşoară ceaţă în dosul genelor lungi şi răsfrânte în cârligaşe Simţindu-se admirată, femeia îşi regăsi îndată înfăţişarea pe care o avea când se uita în oglindă, c-o lumină abia simţită de râs [ ] - Nu fi prea supărată; încă nu ştim nimica - Ba eu ştiu, răspunse deodată întunecată munteanca Îi sta şi-aşa bine Omul stăpânirii trase un chibrit şi-şi aprinse ţigară Vitoria se înclină din umeri; se întoarse; pipăi clampa şi ieşi Era ameţită Nimeni pân-acuma nu-i deschisese lumină cătră locul acela de întuneric, care se chiamă Dorna Deşi ştiu, icoanele tac Iată, dintre oameni, slujbaşul Repere structurale şi estetice în interpetare Utilizarea textelor critice Proiectul pentru Învăţământul Rural regelui a fulgerat un cuvânt, care-i adevărul Acest cuvânt stătea şi-ntr-însa, numai nu îndrăznea să-l scurme Pe Nechifor l-au răpus răii ” M Sadoveanu, Baltagul, cap VI “Era plină de ţărani şi curtea primăriei, şi uliţa Aşteptau de vreun ceas şi prefectul nu sosea Primarul Pravilă, zelos şi înfrigurat, zorise lumea să se adune parc-ar fi izbucnit pârjolul - Nu-i numic, băieţi! zicea dânsul când unuia, când altuia, prietenos şi ca o scuză Noi s-aşteptăm pe domnul prefect, nu domnul prefect pe noi, c-aşa-i omenia! Ţăranii aşteptau cu răbdarea tradiţională fiindcă timpul n-are preţ decât în toiul muncilor Unii spuneau că prefectul vine să împartă pământuri că tot aşa s-a întâmplat şi într-alt judeţ şi s-au liniştit creştinii şi s-au apucat de lucru [ ] Coborâse şi Miron Iuga Prefectul îl luă de braţ şi intrară împreună în curtea primăriei Căpitanul rămase puţin în urmă, ascultând raportul plutonierului cu aprobări din cap Apoi se opriră toţi în dreptul uşii cancelariei În jurul lor ţăranii se îmbulzeau Rămase liber numai un cerc dinaintea prefectului care examina parcă înfăţişarea oamenilor şi mai cu seamă privirile lor Se silea să zâmbească şi să pară prietenos şi binevoitor, deşi se simţea obosit rău, fiind a doua zi de când se afla pe drum, în turneul de constatări, observaţie şi îmbărbătare Mai mult decât oboseala îl supăra şi aproape îl jicnea atitudinea ţăranilor, pretutindeni prea puţin cuviincioasă şi uneori chiar provocatoare Se obişnuise să fie primit, în cursul inspecţiilor, cu izbucniri de «trăiţi» şi voie bună, şi numai pe urmă să vie plângerile şi reclamaţiile Acuma sătenii îl întâmpinaseră peste tot cu tăcere şi cu ochi încruntaţi şi bănuitori Dacă n-ar fi fost ambiţia lui de a-şi feri judeţul de tulburările ce bântuiau aiurea, n-ar fi tolerat obrăzniciile acestea Îşi rezerva în sine să-i inveţe omenie mai târziu, după ce se va restabili ordinea în ţară Se credea cel mai destoinic prefect şi spunea cu mândrie că primul judeţ din România, în ordine alfabetică, e condus de primul prefect, în ordine calitativă Faptul că judeţele vecine erau cuprinse de valul răzvrătirii, iar întral lui nu se semnalase încă nici un incident, îl considera ca o dovadă a excelentelor metode administrative aplicate de dânsul A întreprins turneul de inspecţie de acuma convins profund că ţăranii, văzându-l şi ascultându-l, vor fi atât de sugestionaţi de autoritatea lui încât, chiar de-ar fi avut gânduri rebele, vor continua a fi cuminţi şi a păstra ordinea ” Liviu Rebreanu, Răscoala, cap VIII, Flăcări “Azi se împlinesc treizeci şi şase de ani de la moartea mamei Timpul vine din viitor, trece în urmă, se darmă peste ea, o acopere, o face tot mai inexistentă, căci morţii mor şi ei, mereu Când voi dispărea şi eu, va fi murit şi ea complect din univers Prea mic, când a murit, ca s-o ţin minte, imaginea ei mi-am creat-o mai târziu, în copilărie, după o fotografie rea şi ştearsă, pe care am înviat-o şi am colorat-o cu tot ce am auzit de la alţii şi cu propria mea fantezie: o fată tăcută, înaltă, cu părul castaniu, cu ochii căprui Amintire a unei imagini arbitrare de altădată, aceasta şi atâta este mama În cursul vieţii, imaginea rămânând aceeaşi, a variat, totuşi, odată cu punctul de privire în care mă mutau anii În copilărie, fata cu părul castaniu îmi era mamă La douăzeci de ani, soră Astăzi, o simt fiică ” G Ibrăileanu, Adela Repere structurale şi estetice în interpetare Utilizarea textelor critice Proiectul pentru Învăţământul Rural ► În fragmentul din Baltagul se recunosc caracteristici ale modului narativ personal: naratorul prezintă felul în care Vitoria Lipan îşi închipuia autoritatea oficială ca şi cum el însuşi şi-ar fi imaginat-o astfel, descrie aspectul fizic al personajelor prin modul în care ele sunt percepute de către celelalte personaje, împrumută din limbajul protagoniştilor, astfel încât enunţuri de tipul “Deşi ştiu, icoanele tac” ş a par a fi mai degrabă reproduceri ale gândurilor acestora decât aserţiuni ale naratorului Fragmentul din Răscoala ilustrează tipul auctorial: naratorul uzează din plin de funcţia de comentator care apreciază şi explică, are acces nelimitat la cunoaşterea faptelor, inclusiv a proceselor tăinuite de conştiinţă şi are astfel privilegiul de a putea avertiza cititorul asupra discrepanţei dintre aparenţă şi realitate Fragmentul din Adela este o naraţiune la persoana I, în care este discutată modificarea în timp a perspectivei naratorului-personaj asupra faptelor şi persoanelor despre care povesteşte ►TEMĂ DE REFLECŢIE Citeşte partea a doua, Pentru o tipologie a textului narativ, din cartea lui Jaap Lintvelt, Punctul de vedere, trad de Angela Martin, Bucureşti, Ed Univers, , pp - şi alege cel puţin câte un roman citit care să ilustreze cele cinci tipuri de naraţiune identificate de către autor: heterodiegetică auctorială, heterodiegetică actorială, heterodiegetică neutră, homodiegetică auctorială şi homodiegetică actorială Repere structurale şi estetice în interpetare Utilizarea textelor critice Proiectul pentru Învăţământul Rural TEST DE AUTOEVALUARE Arată pe scurt care este diferenţa semantică dintre “novel” şi “romance” Enunţă caracteristicile generale ale romanului Ce înseamnă “caracter proteic” al romanului, ca gen literar? În ce fel este determinat profilul genului de condiţiile de receptare a romanelor? Care sunt marii autori de romane realiste în secolul al XIX-lea? În ce moment al istoriei literare româneşti s-a realizat un salt calitativ spectaculos în evoluţia romanului? Enunţă cinci criterii de tipologizare a romanului De ce alt tip de reprezentare artistică se apropie naraţiunea personală (“camera eye”)? Care tip de naraţiune poate adopta cel mai uşor modificări / variaţiuni? Se acordă câte punct pentru fiecare rezolvare corectă; punct din oficiu Repere structurale şi estetice în interpetare Utilizarea textelor critice Proiectul pentru Învăţământul Rural REPERE ESTETICE ÎN INTERPRETARE ARTE POETICE Arte poetice şi concepţii despre poezie Termenul de “artă poetică” desemnează, în sens restrâns, un tip de creaţie literară, în versuri sau în proză, în care autorul îşi exprimă convingerile despre natura şi rolul poeziei, despre mecanismele creaţiei, despre actul creator etc Un exemplu celebru este poemul lui Boileau, Art poétique [ ] Într-o accepţiune mai largă, “arta poetică” desemnează ideile specifice ale unui scriitor despre literatură, idei afirmate explicit în creaţii proprii sau în texte de alt tip (eseuri, publicistică, corespondenţă, jurnal intim etc ) sau manifestate implicit în opera proprie 􀂾 Lectura atentă a scrierilor cu caracter de arte poetice serveşte atât specialistului cât şi cititorului obişnuit pentru o mai bună înţelegere a scrierilor şi a fenomenelor literare • Pentru criticul literar este de un deosebit interes să confrunte concepţiile afirmate explicit de către un scriitor cu estetica implicită a acestuia, ce poate fi dedusă din analiza producţiei lui artistice • Pentru cititorul obişnuit, contactul cu crezurile scriitorilor reprezintă un bun prilej de a-şi adânci înţelegerea operei lor literare • Istoricul literar caută adesea să stabilească în ce măsură concepţii despre arta literară sau despre un gen sau altul – poezie, roman, dramaturgie etc – ale scriitorilor sunt strict individuale sau corespund unor tendinţe generale ale evoluţiei literaturii: curente, mişcări, grupări sau şcoli literare Urmărind deopotrivă similitudinile şi diferenţele, istoricul literar deschide o cale de acces către identificarea notei personale a scriitorului studiat • Cititorul obişnuit profită la rândul său de pe urma acestui tip de comparaţii, chiar dacă sunt făcute intuitiv, fără rigorile conceptuale şi metodologice ale specialistului, pentru a înţelege mai bine originalitatea operelor citite 􀂾 Artele poetice sunt texte confesive, reprezentând, cel mai adesea, “profesiuni de credinţă” ale scriitorilor Totodată însă, opţiunile exprimate sunt rodul reflecţiei, uneori aprofundate şi sistematice, pe marginea temelor esenţiale legate de arta cuvântului De multe ori, ele fac trimitere, polemic sau nu, la concepţiile teoretice influente despre literatură 􀂾 Principalele orientări teoretice în reflecţia asupra literaturii pot fi grupate potrivit schemei comunicării literare expuse p Ele pot fi folosite ca reper în înţelegerea opţiunilor profesate de către scriitori în artele lor poetice Repere structurale şi estetice în interpetare Utilizarea textelor critice Proiectul pentru Învăţământul Rural • concepţii care pun accentul pe transmiţător (autor, creator) şi pe relaţia acestuia cu textul 􀂾 de exemplu, doctrina esteticii „expresive”, potrivit căreia poezia, creaţia literară, sunt în principal „expresie” a unei stări, a unei trăiri, a unor experienţe de viaţă sau imaginative ale creatorului; • concepţii care pun accentul pe destinatar (receptor, cititor), pe reacţia provocată acestuia de către text 􀂾 de exemplu, doctrina potrivit căreia poezia se defineşte în principal prin capacitatea ei de a stârni trăiri intense şi bogate sau, în clasicismul antic, de a îmbina armonios plăcerea, emoţia şi instruirea – delectare, movere şi docere; • concepţii care pun accentul pe context, pe modul în care textul interacţionează cu realitatea 􀂾 de exemplu, doctrina „imitaţiei”, a mimesis-ului, a „reprezentării” sau a „transfigurării” realităţii în artă, doctrinele orfice, potrivit cărora poezia are puterea de a crea lumea; • concepţii care pun accentul pe mesaj (textul însuşi) 􀂾 de exemplu, doctrina „poeziei pure”, debarasate atât de emoţie cât şi de orice referinţă la lumea exterioară, doctrina „intranzitivităţii” şi „autoreflexivităţii” literaturii, potrivit cărora textul literar „se comunică pe sine”; • concepţii care pun accentul pe cod (limbaj) 􀂾 de exemplu, doctrina „artefactului” poetic, potrivit căreia poezia constă în principal în modul de întrebuinţare a materialului verbal (cuvintele, limbajul), reflecţiile asupra naturii specifice a limbajului poetic, asupra poeziei ca “alchimie verbală”; • concepţii care pun accentul pe contact (suportul material de transmitere a mesajului) 􀂾 de exemplu, tentaţiile poeţilor de a se substitui tipografilor, bricolându-şi singuri cărţile, eventual într-un exemplar unic, reflecţiile privind actul fizic al scrierii (tocul, cerneala, suprafaţa albă a paginii, tastatura maşinii de scris sau a computerului etc ), reflecţiile asupra muzicalităţii poeziei derivate din recitarea sau punerea ei pe muzică 􀂾 Această împărţire are un caracter didactic, scriitorii construindu-şi de regulă convingerile pornind de la experienţa proprie, de cititori şi mai ales de creatori, şi nu de la compartimentări teoretice prestabilite 􀂾 Acelaşi scriitor se poate declara adept al unor concepţii diferite Motive pentru această inconsecvenţă sunt multiple: evoluţia în timp a scriitorului, împrejurările în care a fost scris fiecare text care reflectă opţiunile lui literare şi estetice, tipul şi destinaţia fiecărui text – poezie, publicistică, studiu, răspuns polemic, mărturisire, „profesiune de credinţă”, text introductiv la un volum sau la un grupaj de poezii ş a Repere structurale şi estetice în interpetare Utilizarea textelor critice Proiectul pentru Învăţământul Rural Poezia ca expresie (Eminescu) 􀂾 Reflecţia şi luările de poziţie doctrinare referitoare la poezie au un caracter mai degrabă sporadic atât în creaţia cât şi în publicistica lui Eminescu 􀂾 În creaţia sa, Eminescu a fost mai preocupat de tema poetului, asimilat frecvent geniului (ca, de exemplu, în poema Luceafărul), decât de încercările de a defini poezia 􀂾 Poeziile despre poezie, completate cu o serie de observaţii din proza expozitivă, lasă totuşi să se întrevadă liniile majore ale poeticii eminesciene ► TEMĂ DE REFLECŢIE Citeşte Criticilor mei şi Cu gândiri şi cu imagini (pagina următoare), identificând tipul de doctrină poetică în care se încadrează cel mai bine cugetările asupra poeziei formulate în textele respective Mihai Eminescu Criticilor mei Poezia a fost scrisă cam în anul şi are un caracter polemic, răspunzând atacurilor din presa vremii la adresa versurilor poetului A fost publicată în în “Convorbiri literare” şi în volumul de Poezii editat de Titu Maiorescu Multe flori sunt, dar puţine Rod în lume o să poarte, Toate bat la poarta vieţii, Dar se scutur multe moarte E uşor a scrie versuri Când nimic nu ai a spune, Înşirând cuvinte goale Ce din coadă au să sune Dar când inima-ţi frământă Doruri vii şi patimi multe, Ş-a lor glasuri a ta minte Stă pe toate să le-asculte, Ca şi flori în poarta vieţii Bat la porţile gândirii, Toate cer intrare-n lume, Cer veştmintele vorbirii Pentru-a tale proprii patimi, Pentru propria-ţi viaţă, Unde ai judecătorii, Nenduraţii ochi de gheaţă? Ah! atuncea ţi se pare Că pe cap îţi cade cerul: Unde vei găsi cuvântul Ce exprimă adevărul? Critici voi, cu flori deşerte, Care roade n-aţi adus – E uşor a scrie versuri Când nimic nu ai de spus ► TEMĂ DE REFLECŢIE În ce fel crezi că trebuie înţeles “adevărul” invocat în Criticilor mei? Compară cu poezia De vorbiţi mă fac că n-aud , tot de Eminescu (circa - ) „De vorbiţi mă fac că n-aud,/ Nu zic ba şi nu vă laud;/ Dănţuiţi precum vă vine,/ Nici vă şuier, nici v-aplaud;/ Dară nime nu m-a face/ Să mă ieu dup-a lui flaut;/ E menirea-mi: adevărul/ Numa-n inima-mi să-l caut ” Repere structurale şi estetice în interpetare Utilizarea textelor critice Proiectul pentru Învăţământul Rural “Modernă prin cerinţele unei poetici reflexive, dominată de imperativul gândirii lucide («patimile» şi «dorurile» «bat la porţile gândirii», care sunt porţile intrării lor în lume, în «veşmintele vorbirii»), Criticilor mei se ataşează vechii poetici expresive prin ideea conţinutului sentimental şi personal al artei ” Ioana Em Petrescu, Eminescu Modele cosmologice şi viziune poetică, Bucureşti, Ed Minerva, , p Mihai Eminescu Cu gândiri şi cu imagini Text manuscris, nepublicat în timpul vieţii poetului Datează aproximativ din aceeaşi perioadă ca şi Criticilor mei Cu gândiri şi cu imagini Înnegrit-am multe pagini: Ş-ale cărţii, ş-ale vieţii, Chiar din zorii tinereţii Nu urmaţi gândirei mele: Căci noianu-i de greşele, Urmărind prin întuneric Visul vieţii-mi cel chimeric Neavând învăţ şi normă, Fantazia fără formă Rătăcit-a, vai! cu mersul: Negru-i gândul, şchiop e viersul Şi idei, ce altfel simple, Ard în frunte, bat sub tâmple: Eu le-am dat îmbrăcăminte Prea bogată, fără minte Ele samănă, hibride, Egiptenei piramide: Un mormânt de piatr-în munte Cu icoanele cărunte, Şi de sfinxuri lungi alee, Monoliţi şi propilee, Fac să crezi că după poartă Zace-o-ntreagă ţară moartă Intri-nuntru, sui pe treaptă, Nici nu ştii ce te aşteaptă Când acolo! sub o faclă Doarme-un singur rege-n raclă 􀂾 Frapează în cele două texte concepţia duală asupra naturii poeziei, descrisă în termeni de conţinut (sau “fond” sau, potrivit expresiei maioresciene, “condiţie ideală”) pe de o parte şi expresie (sau “formă”, “condiţie materială” la Maiorescu) pe de cealaltă ► Identifică, în ambele texte, metaforele care semnifică, cu doi termeni sinonimici, expresia verbală în poezie ► “veştmintele vorbirii” în Criticilor mei; “îmbrăcăminte” în Cu gândiri şi cu imagini ► TEMĂ DE REFLECŢIE Dincolo de aspectul personal al polemicii întreţinute în Criticilor mei, Eminescu pare a avea o atitudine de principiu ostilă faţă de critica literară Identifică versurile care ar ilustra o atare atitudine Compară cu citatul din Heliade Rădulescu despre inoportunitatea criticii (vezi Critica literară şi disciplinele înrudite, pp - ) ► Semnificaţia de artă poetică a textului Cu gândiri şi cu imagini este mai puţin clară, tema creaţiei poetice amestecându-se cu cea a condiţiei poetului Astfel, opoziţia conţinut / expresie interferează, în primele patru strofe, cu Repere structurale şi estetice în interpetare Utilizarea textelor critice Proiectul pentru Învăţământul Rural opoziţia viaţă / creaţie Identifică în text secvenţele care ilustrează cele două opoziţii ► Conţinut: “cu gândiri” (versul ), “gândirei mele” (versul ), “negru-i gândul” (versul ), “idei”; expresie: “imagini” (versul ), “şchiop e versul” (versul ), “îmbrăcăminte” (versul ); viaţă: “pagini ale vieţii” (versurile - ), “zorii tinereţii” (versul ), “visul vieţii-mi” (versul ) ► TEMĂ DE REFLECŢIE Spre deosebire de Criticilor mei, care conţine o justificare polemică a poetului faţă de criticile care i s-au adus, Cu gândiri şi cu imagini pare mai degrabă să dezvăluie frământările unui moment de criză în destinul său de creator Identifică secvenţele în care se fac referiri la neputinţă şi la eşec în poezie ► TEMĂ DE REFLECŢIE Compară imputările pe care şi le face Eminescu în strofa a treia cu obiecţiile critice făcute de Maiorescu în prezentarea pe care o face poetului în Direcţia nouă (vezi Două perspective asupra dificultăţii textelor literare, p ) 􀂾 Deşi adept incontestabil al unei poetici romantice, Eminescu pare să se pronunţe, în Cu gândiri şi cu imagini, în favoarea creaţiei în care fantezia este controlată de către meşteşugul (“învăţ”) şi regulile (“norme”) poeziei şi de către raţiune (“fără minte”) ► TEMĂ DE REFLECŢIE Comparaţia alegorică dezvoltată în ultimele trei strofe (creaţie = piramidă, mormânt) poate fi interpretată tot ca o opoziţie, de data aceasta între exterioritate şi interioritate, între aparenţă şi esenţă, reconfigurând astfel opoziţia dintre expresie şi conţinut în poezie Totodată, ultimele trei strofe introduc în poezie o nouă opoziţie semnificativă, aceea dintre viaţă şi moarte “Nemurirea” la care aspiră creatorul pare a fi sortită unei “mumificări” a eului său în versurile proprii O variantă manuscrisă a ultimului vers era “Doarme-un singur om în raclă ” Poate fi interpretat textul Cu gândiri şi cu imagini ca o manifestare a neîncrederii sau a insatisfacţiei lui Eminescu faţă de doctrina romantică a expresivităţii poetice, potrivit căreia poezia îşi are izvorul în trăirile, reale sau imaginative, ale creatorului? ► Citeşte următorul fragment din publicistica eminesciană, identificând enunţul în care este readusă în discuţie ideea corelaţiei dintre conţinut şi expresie “Adevărat cumcă poezia nu are să descifreze, ci din contra să încifreze o idee poetică în simbolele şi hieroglifele imaginilor sensibile, numai cumcă aceste imagini trebuie să constituie haina unei idei, căci ele altfel sunt colori amestecate fără înţeles, astfel încât o mânjitură ne-nţeleasă de colori nu poate fi un tablou, cum o grămadă de bucăţi de marmoră nu e o statuă Ideea e sufletul, şi acest suflet poartă în sine ca imanentă deja cugetarea corpului său (deşi în lumea reală se-ntâmplă adesea să fie tocmai viceversa şi ca esteriorul să poarte în sine ideea interiorului) Dacă credem lui Lavater că putea să cunoască din trăsăturile feţei, din structura capului, în fine din corp nu numai caracterul sufletesc, ci până şi întâmplările vieţei cari Repere structurale şi estetice în interpetare Utilizarea textelor critice Proiectul pentru Învăţământul Rural influenţase asupra acelui suflet, atuncea am putea [zice] că sufletul unei poezii poartă în sine deja ideea corpului său, astfel cum cauza poartă în sine o urmare neapărată a ei ” Mihai Eminescu, Strângerea literaturii noastre populare, în Opere, vol IX, Bucureşti, Ed Academiei, , p ► “Adevărat cumcă poezia nu are să descifreze, ci din contra să încifreze o idee poetică în simbolele şi hieroglifele imaginilor sensibile, numai cumcă aceste imagini trebuie să constituie haina unei idei ” ►Ce idee nouă apare formulată explicit în citatul de mai sus privitor la relaţia dintre conţinut şi expresie? ► Ideea că expresia este condiţionată de către conţinut, că ea există, latent, în acesta A găsi expresia adecvată (“cuvântul / ce exprimă adevărul”) este calea care îl constrânge pe poet la obiectivarea propriilor trăiri “Viziunea operei de artă ca trup ce preexistă, latent, în voinţa de expresie a ideii, ne conduce spre o accepţie impersonală a poeticii expresive, care se modernizează astfel, «deromantizându-se» Din această perspectivă, eul empiric al creatorului – cu «dorurile lui vii» şi cu ale sale «patimi multe» - încetează să intereseze; artistul devine impersonal, «instrument al unei arte» ” Ioana Em Petrescu, op cit , p Poezie versus realitate 􀂾 Numeroşi scriitori, critici şi teoreticieni literari au fost tentaţi să definească poezia în termenii unei opoziţii faţă de lumea obişnuită Potrivit acestor concepţii, poezia este menită să construiască o altă lume faţă de realitatea imediată, superioară acesteia ►Arată în ce fel se concretizează opoziţia dintre poezie şi lumea contingentă în Numai poetul de Mihai Eminescu Mihai Eminescu Numai poetul Text de tinereţe, datat circa , nepublicat antum, probabil nefinisat de către poet, cum indică în special strofa a doua Lumea toată-i trecătoare Oamenii se trec şi mor Ca şi miile de unde, Ce un suflet le pătrunde, Treierând necontenit Sânul mării infinit Numai poetul, Ca pasări ce zboară Deasupra valurilor, Trece peste nemărginirea timpului: În ramurile gândului, În sfintele lunci, Unde păsări ca el Se-ntrec în cântări ► Poezia este un mod de a depăşi condiţia pieritoare a oamenilor, de a ieşi din timp în eternitate; ea se situează deasupra lumii imediate, ca tărâm privilegiat, paradisiac (“sfintele lunci”); faţă de oamenii obişnuiţi, vieţuind ca o masă anonimă (valurile mării suflate de vânt), poetul este o individualitate între cei asemenea lui (“păsări ca el / se-ntrec în cântări”) Repere structurale şi estetice în interpetare Utilizarea textelor critice Proiectul pentru Învăţământul Rural 􀂾 În acelaşi spirit, poezia a fost uneori elogiată ca o esenţă trancendentă, care cuprinde în sine întreaga existenţă umană ► TEMĂ DE REFLECŢIE Citeşte Poema poemelor de Alexandru Macedonski De ce dorinţa arzătoare a poetului de a scrie “poema totală”, care să absoarbă în ea întreaga lui viaţă, transpunând-o în nemurire, se dovedeşte în cele din urmă a fi irealizabilă? Alexandru Macedonski Poema poemelor Aş vrea să scriu o poemă a cărei ţesătură ca o răţea subţire să fie dantela urzită de soartă pe ghergheful vieţii mele Coprinzând înţelesul şi neînţelesul, inima şi spiritul, văzutul şi nevăzutul, să dezvăluiesc taina veciniciei, să leg cerul cu pământul, materia cu spiritul, şi când voi depune condeiul, să pot zice că am scris poema poemelor, iar vibrările harpei mele să onduleze în valurile spaţiului, purtate din secoli în secoli ca vibrările harpei regelui David! Aş vrea şi deja toate puterile-mi sunt încordate; coprins de sacrii fiori îmi ridic fruntea către cer, dar aproape îndată, o aplec către pământ şi, aud o voce adâncă răsunând în mine şi zicându-mi: - Ai terminat-o, poete, prin faptul că n-ai început-o încă Poema poemelor este tocmai aceea care rămâne nescrisă Ea este fără început şi fără sfârşit Fiecine o simte şi o înţelege la rândul său, dar nimeni n-o poate exprima, iar omenirea întreagă urmează citirea ei în cartea veciniciei, şi ea îşi are începutul şi sfârşitul în marele Tot, cel fără început şi fără sfârşit text publicat în revista “Literatorul”, ► TEMĂ DE REFLECŢIE Consideri o atare optică îndreptăţită sau o apreciezi ca o pledoarie în interes propriu din partea creatorilor de poezie? Natura paradoxală a poeziei (Arghezi) 􀂾 Reflecţia asupra artei cuvântului este o temă constantă a scrierilor argheziene, regăsindu-se în versuri, în tablete cu caracter eseistic, în confesiuni, în articole doctrinare “Tudor Arghezi este dintre poeţii noştri poate acela care şi-a spus cuvântul de mai multe asupra artei scrisului în genere şi a meşteşugului său literar, în particular A reflectat asupra versului, încă de pe vremea când publica Agate negre, rostindu-se cu o maturitate de judecată, care impresionase pe Ilarie Chendi, criticul tradiţionalist În fiecare din culegerile sale, în cuprinsul măcar al uneia dintre poeme, şi-a destăinuit ceva din secretele artei sale Alte poezii, neculese în volum, răspândesc lumină puternică asupra unui moment măcar, al evoluţiei sale” Şerban Cioculescu, Introducere în poezia lui T Arghezi, ed a II-a revizuită şi adăugită, Bucureşti, Ed Minerva, , p Repere structurale şi estetice în interpetare Utilizarea textelor critice Proiectul pentru Învăţământul Rural 􀂾 Atât stilistic cât şi ideatic, artele poetice argheziene poartă o puternică amprentă personală, ceea ce face dificilă relaţionarea lor la doctrienele curente de teorie literară 􀂾 Metaforismul abundent şi ingenios al stilului arghezian, nu numai în poezie ci şi în proza expozitivă, încifrează atitudinile scriitorului faţă de arta literară Acestea capătă mai totdeauna o expresie indirectă, mai mult sugestivă decât explicativă 􀂾 Concepţiile poetului despre arta literară, exprimate în diverse etape, variază spectaculos de la un text la altul 􀂾 Cronologia incertă a creaţiei argheziene face ca aceste diferenţe de optică să poată fi cu greu ordonate într-un parcurs evolutiv 􀂾 De multe ori, ideile despre arta scrisului din acelaşi text par a fi în dezacord, relevând intuiţiile scriitorului despre natura contradictorie, paradoxală, a poeziei înseşi ►Citeşte cu atenţie poeziile Ex libris, Epigraf şi Frunze pierdute Tudor Arghezi Ex libris Carte frumoasă, cinste cui te-a scris, Încet gândită, gingaş cumpănită; Eşti ca o floare, anume înflorită Mâinilor mele, care te-au deschis Eşti ca vioara, singură, ce cântă Iubirea toată pe un fir de păr, Şi paginile tale, adevăr, S-au tipărit cu litera cea sfântă Un om de sânge ia din pisc noroi Şi zămisleşte marea lui fantomă De reverie, umbră şi aromă, Şi o pogoară vie printre noi Dar jertfa lui zadarnică se pare, Pe cât e ghiersul cărţii de frumos Carte iubită, fără de folos, Tu nu răspunzi la nici o întrebare textul face parte din volumul Cuvinte potrivite [ ] Tudor Arghezi Epigraf Stihuri, zburaţi acum din mâna mea Şi şchiopătaţi în aerul cu floare, Ca pasările mici de catifea Ce-ncep în mai să-nveţe şi să zboare Stihuri, acum porniţi, vă scuturaţi, Ca frunzele-aurite, pentru moarte Pustnicii tineri, trişti şi delicaţi, Păstra-vă-vor într-un sicriu de carte Stihuri de suflet, dintre spini culese, Îndurerate-n spic şi-n rădăcini, Pătrundeţi, înţelese şi neînţelese, În suflete de prieteni şi străini Şi semănaţi, ca noaptea ce vă naşte, Sfială şi-ndoieli unde-ţi cădea, Acel-ce-ştie, însă nu cunoaşte, Varsă-ntuneric alb cu mâna mea textul deshide volumul Alte cuvinte potrivite [ ] Repere structurale şi estetice în interpetare Utilizarea textelor critice Proiectul pentru Învăţământul Rural Tudor Arghezi Frunze pierdute Cincizeci de ani, de când încerci, mereu, Condeiul, gândurile şi cerneala, N-au mai ajuns să-ţi curme, fătul meu, Frica de tine şi-ndoiala Te temi şi-acum de ce te-ai mai temut, De pagina curată şi de rândul, Şi de cuvântul de la început Te sperie şi litera şi gândul Foile tale scrise, de hârtie, Se rup şi zboară, ca dintr-o livadă Frunzele smulse-n vijelie, Fără ca piersicul să şi le vadă La fiece cuvânt, o şovăire Te face să tresari şi-ai aştepta Parcă trăieşti în somn şi-n amintire Şi nu ştii cine-a scris cu mâna ta textul face parte din volumul Frunze [ ] ►În finalul fiecărei poezii apare un element nou, surprinzător, paradoxal Selectează secvenţele respective şi comentează-le pe scurt ► Strofa ultimă din Ex libris vine în contradicţie cu apologia cărţii din strofele precedente (de notat că poetul nu justifică în nici un fel verdictul final, “fără de folos / Tu nu răspunzi la nici un fel de întrebare”, lăsând cititorul să caute propriile lui explicaţii pentru această încheiere surprinzătoare; v şi Interpretare şi înţelegere (comprehensiune), p ); în finalul poeziei Epigraf, deconcertantă este alăturarea adversativă a două cuvinte sinonime (“ştie, însă nu cunoaşte”), referinţa vagă a sintagmei din penultimul vers (“acel”), asocierea oximoronică (“întuneric alb”); în Frunze pierdute, imaginea unei instanţe necunoscute care conduce mâna poetului, surprinzătoare ca încheiere a unei poezii despre truda necurmată a creaţiei ►În artele poetice argheziene apare frecvent invocat cititorul virtual de poezie şi reacţia acestuia la lectura versurilor Identifică secvenţele de acest tip din Epigraf ► “Pustnicii tineri, trişti şi delicaţi, / Păstra-vă-vor într-un sicriu de carte ”; “Pătrundeţi, înţelese şi neînţelese, / În suflete de prieteni şi străini // Şi semănaţi, ca noaptea ce vă naşte, / Sfială şi-ndoieli unde-ţi cădea” ► TEMĂ DE REFLECŢIE Pornind de la exemplele identificate şi folosind şi pasaje ilustrative din text, argumentează dacă pentru Arghezi poezia reprezintă o formă de comunicare incertă, problematică, alienantă ► TEMĂ DE REFLECŢIE Compară modul în care e dezvoltată tema inutilităţii cărţii în Ex libris şi în Cărţile şi În zădar în colbul şcolii de Eminescu Repere structurale şi estetice în interpetare Utilizarea textelor critice Proiectul pentru Învăţământul Rural Mihai Eminescu Cărţile Shakespeare! adesea te gândesc cu jale, Prieten blând al sufletului meu; Izvorul plin al cânturilor tale Îmi sare-n gând şi le repet mereu Atât de crud eşti tu, ş-atât de moale, Furtună-i azi şi linu-i glasul tău; Ca Dumnezeu te-arăţi în mii de feţe Şi-nveţi ce-un ev nu poate să te-nveţe De-aş fi trăit când tu trăiai, pe tine Te-aş fi iubit atât – cât te iubesc? Căci tot ce simt, de este rău sau bine, - Destul că simt - tot ţie-ţi mulţumesc Tu mi-ai deschis a ochilor lumine, M-ai învăţat ca lumea s-o citesc, Greşind cu tine chiar, iubesc greşala: S-aduc cu tine mi-este toată fala Cu tine da Căci eu am trei izvoară Din care toată mintea mi-o culeg: Cu-a ta zâmbire, dulce, lină clară A lumii visuri eu ca flori le leg; Mai am pe-un înţelept cu-acela iară Problema morţii lumii o dezleg; Ş-apoi mai am cu totul pentru mine Un alt maestru, care viu mă ţine Dar despre-acela, ah, nici vorbă nu e El e modest şi totuşi foarte mare Să tacă el, să doarmă ori să-mi spuie La nebunii – tot înţelept îmi pare Şi vezi, pe-acesta nu-l spun nimănuie Nici el nu vrea să-l ştie orişicare, Căci el vrea numai să-mi adoarmă-n braţă Şi decât tine mult mai mult mă-nvaţă! textul datează din şi a fost publicat postum Mihai Eminescu În zădar în colbul şcolii În zădar în colbul şcolii, Prin autori mâncaţi de molii, Cauţi urma frumuseţii Şi îndemnurile vieţii, Şi pe foile lor unse Cauţi taine nepătrunse Şi cu slovele lor strâmbe Ai vrea lumea să se schimbe Nu e carte să înveţi Ce viaţa s-aibă preţ – Ci trăieşte, chinuieşte Şi de toate pătimeşte Şi-ai s-auzi iarba cum creşte text publicat postum, scris în jur de ► TEMĂ DE REFLECŢIE Găseşte în artele poetice argheziene discutate anterior argumente care să susţină ideea modernităţii concepţiilor argheziene despre arta literară, în sensul, antiromantic, al depersonalizării acesteia (eliberarea de psihologia individuală a omului-scriitor, de amintiri, de confesiune) “Arghezi refuză mărturisirea, destăinuirea Existenţa sa spirituală, şi existenţa poetului, aşa cum o proiectează el în confesiunile Dintr-un foişor, sunt, pe un anumit plan esenţial, fugă de existenţa în sine, fugă de sine O asemenea fugă s-ar putea înscrie în seria repudierilor moderne ale eului preapersonal, repudieri ce au jucat un rol însemnat în doctrinele despre poezie şi despre condiţia poetului O separare a eului liric de eul psihic se impune ca un dat imediat al conştiinţei poetului modern ” Nicolae Balotă, Arte poetice ale secolului XX, Bucureşti, Ed Minerva, , p Repere structurale şi estetice în interpetare Utilizarea textelor critice Proiectul pentru Învăţământul Rural ► TEMĂ DE REFLECŢIE Tudor Arghezi a fost un poet care nu numai că a căutat în permanenţă, şi a izbutit să dea cât mai multă concreteţe (plasticitate) expresiei lui verbale, ci şi a fost preocupat de aspectele materiale ale creaţiei, de actul fizic al scrisului Comentează succint următoarea confesiune: „Condeiul s-a substitut însă facultăţii de a gândi, până la excludere radicală: sunt incapabil să rostesc un gând dacă nu ţin de vârf un băţ cu cerneală Faţă de scriitorii care lucrează un subiect întâi cu capul, şi după ce l-au isprăvit îl aştern pe hârtie, trebuie să fie vorba de un sector de inteligenţă mai puţin [ ] Dacă fără voie şi fără punct de plecare, îmi vine condeiul de la sine între degete, situaţia se inversează şi contrastul e izbitor Atunci am impresia că altcineva scrie cu mâna mea, şi poate să scrie uneori chiar foarte frumos, şi din această pricină nu-mi atribui nici un merit, atâta timp cât nu-l înţeleg Acest altcineva nu mă înşeală, am încredere să mă bizui pe el şi-l găsesc lângă mine numai dacă sunt ajutat de condei, ca-n spiritism ” Tudor Arghezi, Dintr-un foişor, în Ars poetica, ed de Ilie Guţan, Cluj, Ed Dacia, , p Puterea şi tirania cuvintelor 􀂾 Mulţi dintre poeţii moderni, începând din a doua jumătate a secolului al XIX-lea, acordă o importanţă deosebită limbajului în procesul creaţiei 􀂾 Limbajul nu mai este perceput ca un simplu instrument, adaptabil cerinţelor de expresie, ci devine însăşi substanţa poeziei 􀂾 La rândul său, poetul devine, întâi de toate, un explorator al limbajului, capabil să aducă la lumină infinitele resurse de expresivitate şi de semnificaţie ale acestuia 􀂾 Perceput ca un univers de sine stătător, limbajul este investit cu enorme puteri creatoare “Pentru Arghezi, vocabularul, limba în genere, reprezintă lumea într-o stare concentrată; mai mult, cu ajutorul lor lumea poate fi creată din nou, şi chiar schimbată Vorbirea este înzestrată cu puteri efectiv miraculoase Matei Călinescu, Conceptul modern de poezie, Bucureşti, Ed Eminescu, , p 􀂾 O atare perspectivă suspendă distincţia tradiţională între “conţinut” şi “formă” în poezie 􀂾 În relaţia dintre poet şi materialul artei sale se produce o inversare de roluri Văzut în ipostaza de modelator al limbajului, poetul devine el însuşi un instrument pentru punerea în mişcare a forţelor latente ale acestuia 􀂾 Modelarea limbajului îl apropie pe poet fie de meşteşugul celor care plămădesc materia (de exemplu, olarii care scot la iveală ulcele din lut), fie de practicile celor care intră în contact cu forţe ascunse (ca vracii, vrăjitorii, profeţii etc ) ► TEMĂ DE REFLECŢIE Identifică în citatul de mai jos secvenţe în care: a limbajul este investit cu un statut ontologic propriu, cu propria lui materialitate; b poetul este cel care pune în mişcare energiile latente ale limbajului; c poetul este un modelator al limbajului; d creaţia poetică este contradictorie, paradoxală Repere structurale şi estetice în interpetare Utilizarea textelor critice Proiectul pentru Învăţământul Rural “Miracole nesfârşite zac în noi şi împrejurul nostru, pe care viaţa în societate ne-a dezvăţat să le preţuim [ ] Miracolul suprem: Cuvântul, cu diviziunea lui: limba [ ] Un cuvânt numeşte, alt cuvânt îl pune în mişcare, un alt cuvânt îi aduce lumina Un cuvânt cântăreşte un miligram, şi alt cuvânt poate cântări greutatea muntelui, răsturnat din temelia lui şi înnecat în patru silabe Cuvinte-fulgi, cuvinte-aer, cuvinte-metal Cuvinte întunecate ca grotele, şi cuvinte limpezi ca izvoarele pornite din ele Într-un cuvânt se face ziuă, şi alte cuvinte amurgesc Cuvintele scapără ca pietrele, sau sunt moi ca melcii Ele te asaltează ca viespile sau te liniştesc ca răcoarea; te otrăvesc ca bureţii, sau te adapă ca roua trandafirie Chimia, aplicată la culori şi parfume, este o copilărie, comparativ cu magiile foarte vechi, pe care le realizează cuvintele, de la primele cântece şi basme despre Dumnezeu şi om Toate cuvintele însă, lăsate-n voia singurătăţii lor, sunt ca nişte timbre uzate şi nu pot evoca peste înconjurul lor îngust nimic Când vine cântăreţul, povestitorul sau apostolul, cuvintele tremură ca pasările îndrăgostite la ivirea liniştitelor dimineţi; ele cântă, vorbesc sau ameninţă şi blestemă [ ] Fiecare scriitor este un constructor de cuvinte, de catapitesme de cuvinte, de turle şi de sarcofagii de cuvinte Cuvântul construit poate să aibă gust şi mireasmă; poate oglindi în interiorul lui profunzimi imense pe-o singură latură lustruită; el dă impresii de pipăit aspru sau catifelat, după cum sapă-n lespezi sau se strecoară prin frunze [ ] Nici un meşteşug nu este mai frumos şi mai bogat, mai dureros şi mai gingaş totodată ca meşteşugul blestemat şi fericit al cuvintelor ” Tudor Arghezi, Scrisoare cu tibişirul, în Ars poetica, ed cit , pp - 􀂾 Autonomizarea limbajului duce, inevitabil, la o reconfigurare a rolului şi a statutului poetului 􀂾 Între poet şi materialul artei sale se instaurează o permanentă tensiune Creaţia devine un travaliu incert şi epuizant Poetul resimte ameninţarea că limbajul va pune stăpânire pe el ► TEMĂ DE REFLECŢIE Una dintre temele majore ale secolului XX în reflecţia asupra literaturii este cea a “crizei limbajului” Comentează pe scurt textul de mai jos din această perspectivă Tudor Arghezi Cuvinte stricate textul face parte din ciclul Mărţişoare [ ] Toate Cuvintele mele sunt întortochiate Şi s-au îmbătat Le vezi? Au căzut, şi s-au sculat Au vrut să alerge şi să joace, Dar beţia le-a prăvălit încoace Nu mai ştiu ce spun şi îs Bolnave de râs S-au stricat cuvintele mele! Umblă prin mocirle cu stele De cositor După un mărţişor, Şi-ar voi să culeagă roade Fâstâcite şi neroade Din sălcii nici verzi Cuvintele să nu mi le mai dezmierzi, Să nu le mai spuie agale Buzele tale, Să nu le mai cânte cumva Vocea ta Şi pe cobză deştele Huleşte-le! Repere structurale şi estetice în interpetare Utilizarea textelor critice Proiectul pentru Învăţământul Rural 􀂾 Mare parte dintre artele poetice argheziene par să acrediteze ideea că pentru scriitor creaţia literară înseamnă, în esenţă, un exerciţiu verbal, iar poetul e un artizan al limbajului (“poeta artifex”), văzut fie cu orgoliu drept un magician, fie cu umilitate drept un simplu meşteşugar 􀂾 Pare de aceea surprinzător să întâlnim, la acelaşi scriitor, profesiuni de credinţă care acreditează ideea că poezia nu rezidă în cuvinte ci ea este o stare a lumii, pe care poetul e capabil să o descopere în cele mai felurite aspecte ale realităţii înconjurătoare Revelarea poeziei în existenţă capătă, la Arghezi, intensitatea unei stări religioase ► TEMĂ DE REFLECŢIE Compară viziunea asupra poeziei din citatul de mai jos cu cea din fragmentul din Scrisoare cu tibişir reprodus anterior Identifică elementele contrastante “Poezia e însăşi viaţa; e umbra şi lumina care catifelează natura şi dă omului senzaţia că trăieşte cu planeta lui în cer Pretutindeni şi în toate este poezie, ca şi cum omul şi-ar purta capul cuprins într-o aureolă de icoană Toate lucrurile naturii şi ale omului şi toate vietăţile poartă ţandăra lor de aureolă, pe dinafară sau pe dinăuntru Poezia nu e numai în dragoste; poezia e în atelier, în uzină, în chinul omului de a realiza, în muncile, în invenţiile lui – ea trebuie numai găsită Fiecare om are emoţia poeziei, dar se pare că poeţii au şi harul expesiei; găsesc poezia, o pun deoparte şi fac cu putinţă existenţa ei esenţială, pentru a fi distribuită în flacoane [ ] Ce-i poezia? O stare religioasü a sufletului nostru; sentimentul care indiferent de credinţă şi indiferent dacă sau crezi sau nu crezi, şi pe deasupra dogmelor şi mărginirilor şi variaţiilor de credinţă, afirmă blând şi primeşte dulce prezenţa lui Dumnezeu în frumuseţile suave ale existenţei Natura, lumea, omul viaţa sunt nişte poeme care comunică între ele, fără sfârşit, împrumutându-şi taina din lumină şi melancoliile obscure Între Poezie şi Dumnezeu este o legătură ca între formă şi culoare ” Tudor Arghezi, Poezia, în Ars poetica, ed cit , pp - Repere structurale şi estetice în interpetare Utilizarea textelor critice Proiectul pentru Învăţământul Rural TEST DE AUTOEVALUARE Care sunt cele două sensuri principale ale sintagmei “artă poetică”? În ce fel pot fi grupate principalele orientări teoretice privind natura şi funcţiile literaturii? Ce concepţie teoretică despre literatură centrată pe autor / creator cunoşti? Ce distincţie au în vedere teoriile care afirmă natura duală a poeziei (a creaţiei artistice)? Ce anume îngreunează descifrarea ideilor literare din artele poetice argheziene? Care e “maestrul” pe care îl invocă Eminescu în finalul poeziei Cărţile? Ce concepţie asupra limbajului poetic apare cu insistenţă la poeţii moderni? Cum se repercutează această concepţie asupra travaliului artistic? Ce înseamnă “poeta artifex”? Se acordă câte punct pentru fiecare rezolvare corectă; punct din oficiu Repere structurale şi estetice în interpetare Utilizarea textelor critice Proiectul pentru Învăţământul Rural UTILIZAREA TEXTELOR CRITICE Critica literară şi disciplinele înrudite Termenul de “critică” provine din limba greacă În Antichitatea greacă apare pentru prima oară în culturile europene practica criticii literare “În greacă, krités înseamnă «judecător», kriteín, «a judeca» Termenul de kritikós în sensul de «judecător al literaturii» apare încă la sfârşitul secolului al IV-lea î e n ” René Wellek, Conceptele criticii, trad de Rodica Tiniş, Bucureşti, Ed Univers, , p 􀂾 Sensul etimologic al termenului atrage atenţia asupra înrudirii dintre abilitatea critică şi capacitatea de discernământ “Discernământ, critică: aceste cuvinte fac parte din aceeaşi familie Şi dacă, în maniera acelor critici filologi, ne întoarcem la etimon, găsim latinescul cernere şi grecescul kriteín, care însemnau în primul rând «a separa», «a distinge» Alegerea grâului de neghină, aceasta trebuia să fie, redusă la esenţial, operaţia critică ” Pierre Brunel, Daniel Mandelénat, Jean-Michel Gliksohn, Daniel Couty, Critica literară, trad de Ioan Lascu, Bucureşti, Ed Cartea Românească, , pp - 􀂾 În limbajul comun, verbul “a critica” şi ceilalţi termeni din aceeaşi familie de cuvinte (“critic” / subst şi adj , “critică” / subst , “criticism” etc ) sunt folosiţi frecvent cu un sens negativ, conotând o atitudine depreciativă “criticá, vb tr a dezvălui greşelile, lipsurile unei persoane, ale unei opere etc , arătând cauzele şi indicând mijloacele de îndreptare a arăta cu răutate sau cu exagerare lipsurile sau greşelile cuiva ” Florin Marcu, Noul dicţionar de neologisme, Bucureşti, Ed Academiei Române, , p 􀂾 În perioada modernă – aproximativ secolele XVIII-XIX – critica literară capătă un caracter instituţionalizat, devenind un instrument indispensabil de intermediere între creaţia şi receptarea literară Instituţionalizarea criticii literare – recunoaşterea ei ca o “profesie” de sine stătătoare, rezervarea unor rubrici speciale în gazete etc – este determinată de: sporirea masivă a producţiei literare şi a difuzării acesteia prin intermediul cărţilor tipărite sau al publicaţiilor periodice; creşterea interesului pentru literaturile naţionale ca domeniu editorial, de cercetare şi de învăţământ; lărgirea şi diversificarea publicului cititor, datorită extinderii alfabetizării şi a preocupărilor de lectură 􀂾 Instituţionalizarea criticii literare s-a lovit însă, în special la începutul modernităţii, şi de reacţii adverse, invocându-se motivul că exerciţiul critic ar avea un efect descurajant pentru creaţie şi că ar crea un climat cultural tensionat O poziţie similară se perpetuează şi astăzi, în special la scriitorii care contestă competenţa criticilor de a le judeca operele “Să lăsăm pe cei ce scriu stăpâni pe pana lor şi viitorimea alege, critica nu îşi are locul acum Critica acum nu seamănă judecată, ci zavistie; seamănă o Repere structurale şi estetice în interpetare Utilizarea textelor critice Proiectul pentru Învăţământul Rural judecată a iadului ce vatămă nu numai un om, ci strică iluzia la milioane, batjocoreşte tot ce are omul mai sfânt şi îi hrăpeşte toată mulţumirea ” Heliade Rădulescu, Asupra traducţiei lui Homer [ ], în Critica literară, Bucureşti, Ed Minerva, , p 􀂾 Odată cu recunoaşterea sa ca un domeniu aparte de activitate, critica îşi defineşte mai exact scopurile şi mijloacele şi, totodată, relaţia ei cu alte discipline care se ocupă cu studiul literaturii Principalele discipline înrudite cu critica literară sunt istoria literară şi teoria literară Acestora li se pot adăuga literatura comparată şi, mai recent, poetica Istoria literară se ocupă cu scrierile din trecut, privite sub unghiul istoricităţii Textele sunt ordonate şi cercetate în secvenţe temporale succesive (epoci, perioade sau etape literare etc ), fiind adesea investigate în relaţie cu evoluţia instituţiei literaturii (statutul scriitorilor, mijloacele de difuzare a literaturii, anvergura şi formele receptării literare, modificări ale normelor, structurilor şi stilurilor, apariţia unor curente, grupări şi şcoli literare etc ) şi cu mersul general al societăţii (context social-politic, context ideologic, relaţii cu celelalte arte, filozofia, ştiinţa etc ) 􀂾 Critica literară abordează scrierile prezentului sau ale trecutului individual, desprinse de contextele istorice în care au apărut Pentru criticul literar, esenţial este modul în care scrierile discutate pot fi percepute şi apreciate de către cititorul actual 􀂾 În măsura în care istoricul este preocupat nu numai de ce au însemnat operele discutate pentru publicul contemporan lor ci şi de ce înseamnă sau pot însemna acestea pentru publicul din actualitate, el păşeşte, inevitabil, pe terenul criticului 􀂾 O abordare istorică în care se pune problema valorii estetice a operelor studiate implică o perspectivă critică, datorită faptului că judecata de valoare se face întotdeauna dinspre prezent spre trecut “Studiul literar se deosebeşte de studiul istoric prin aceea că are de a face nu cu documente, ci cu monumente Istoricul trebuie să reconstituie un eveniment din trecutul îndepărtat pe baza relatărilor martorilor oculari; spre deosebire de el, cercetătorul literar are acces direct la obiectul său de studiu: opera literară Ea poate fi cercetată indiferent dacă a fost scrisă ieri sau acum trei mii de ani, în timp ce bătălia de la Maraton, şi chiar şi bătălia de la Bulge, s-au consumat irevocabil Cercetătorul literaturii trebuie să se bazeze pe documente numai periferic, cum ar fi probleme legate de biografie sau, să zicem, de reconstituirea arhitecturii teatrelor în epoca elizabetană El îşi poate examina direct obiectul de studiu, opera însăşi; el trebuie s-o înţeleagă, s-o interpreteze şi s-o evalueze; pe scurt, el trebuie să fie critic pentru a fi istoric ” René Wellek, op cit , pp - 􀂾 Totodată, criticului literar care comentează opere din trecut îi va fi imposibil să facă abstracţie de tradiţia înţelegerii şi aprecierii scrierilor respective, consolidată de-a lungul istoriei ► TEMĂ DE REFLECŢIE Explică semnificaţia titlului lucrării lui Nicolae Manolescu, Istoria critică a literaturii române, ajutându-te de următorul citat din Introducere: Repere structurale şi estetice în interpetare Utilizarea textelor critice Proiectul pentru Învăţământul Rural “Dar eu sunt un cititor care continuă a crede […] în ideea naivă că operele literare se cuvin citite (şi recitite) înainte de orice pentru arta lor şi că [ ] ele conţin expresia unui adevăr inaccesibil pe orice altă cale; şi că o istorie a literaturii nu poate fi, în definitiv, altceva decât expresia îndelungă şi meticuloasă a unui gust ” Nicolae Manolescu, op cit , vol I, Bucureşti, Editura Minerva, , p XXI Teoria literară abordează literatura din unghiul principiilor care îi sunt caracteristice, investigând aspectele generale ale literaturii (de ex : care sunt caracteristicile definitorii ale literaturii, ce sunt şi cum se formează genurile literare, care sunt mijloacele expresive ale literaturii, care sunt principalele aspecte structurale ale textelor literare, ce este şi cum poate fi stabilită valoarea estetică a scrierilor literare, ce sunt şi cum se formează curentele literare etc ) 􀂾 Critica literară vizează textele concrete 􀂾 Critica încearcă să surprindă ceea ce este propriu fiecărei scrieri în parte, individualitatea distinctă a acesteia 􀂾 Operând pe niveluri diferite de investigare (abstract / concret, general / particular), demersul teoretic şi cel critic se susţin şi se completează reciproc “Teoria literară, poetica sau estetica poeziei (trei moduri de a exprima acelaşi lucru) reprezintă sistemul teoretic care explică şi unifică studiile individuale de critică literară Aşadar începem, în calitate de cititori, cu opera literară; rezultatul explicării raţionale a lecturii şi a reacţiei noastre faţă de opera literară este studiul critic individual; apoi, cu timpul, încercarea coerentă de a organiza într-un sistem raţional comentariile particulare se constituie în teoria noastră literară ” Murray Krieger, Teoria criticii, trad de Radu Surdulescu, Bucureşti, Ed Univers, , pp - “La teorii, principii şi criterii literare nu se poate ajunge in vacuo: criticii din toate timpurile şi-au dezvoltat teoriile [ ] în contact cu opere literare concrete pe care au trebuit să le selecteze, să le interpreteze, să le analizeze şi, în cele din urmă, să le judece Opiniile, ierarhizările şi judecăţile literare ale unui critic sunt susţinute, confirmate, dezvoltate de teoriile lui, iar teoriile sunt extrase din operele literare, care le susţin, le ilustrează, le fac concrete şi plauzibile ” René Wellek, op cit , p ► TEMĂ DE REFLECŢIE Citeşte primul capitol, Doricul, ionicul şi corinticul, din lucrarea lui N Manolescu, Arca lui Noe Eseu despre romanul românesc (vol I-III, Bucureşti, Ed Minerva, ) şi arată în ce fel demersul teoretic şi cel critic se sprijină reciproc Literatura comparată vizează studiul comparativ al textelor literare, punând în lumină relaţiile dintre acestea (filiaţii, convergenţe, apartenenţa la o orientare comună etc ) 􀂾 Critica literară se axează pe studiul izolat al operelor literare 􀂾 Demersul comparativ rămâne adesea în critică implicit (de exemplu, în formularea judecăţilor de valoare) 􀂾 Compararea explicită cu alte texte este în critică cel mai adesea succintă, servind la o definire mai sugestivă a particularităţilor textului abordat Repere structurale şi estetice în interpetare Utilizarea textelor critice Proiectul pentru Învăţământul Rural Poetica este o disciplină axată pe studiul formelor şi al structurilor în textele literare 􀂾 Diferenţa esenţială dintre poetică şi critica literară constă în faptul că, în vreme ce prima eludează deliberat chestiunea valorii, pentru cea de a doua aprecierea valorică rămâne finalitatea esenţială Obiectivele criticii literare În opinia lui Adrian Marino, obiectivele criticii literare – ce îşi propune aceasta să realizeze – sunt următoarele: • descoperirea structurii 􀂾 Relevarea modului în care este alcătuită opera, punând în evidenţă relaţiile dintre elementele componente; “A descoperi şi reda operei coeziunea sa internă, a-i surprinde «logica», a-i demonstra «organicitatea», reprezintă însăşi raţiunea şi frumuseţea criticii ” Adrian Marino, Introducere în critica literară, Bucureşti, Ed Tineretului, , p • surprinderea sensului 􀂾 Identificarea, pe baza analizei structurale, a înţelesului operei, nu doar ca simplu “mesaj” ci ca principiul însuşi de organizare a acesteia; “Dacă literatura ar avea numai sensuri limpezi, transparente, critica nu şi-ar găsi nici o îndreptăţire reală Tocmai fiindcă operele închid adesea dificultăţi secrete, adâncimi nebănuite, zone de penumbră, chiar de opacitate, critica literară devine o explorare nu numai posibilă, dar şi strict necesară ” idem, p • explorarea semnificaţiilor 􀂾 Evidenţierea posibilităţilor interpretative oferite de text; “În timp ce sensul este centripet, convergent, coagulant, semnificaţiile tind să scape de sub control, să se împrăştie, să se propage – asemenea undelor – la infinit Examenul şi judecata critică vor oscila deci, în mod firesc, între aceşti doi poli magnetici ” ibidem, p • reconstituirea universului operei 􀂾 Caracterizarea în ansamblu a operei, pe baza observaţiilor anterioare; “Totalitatea sensurilor şi semnificaţiilor explorate şi puse în libertate prin lucrarea analizei literare se concentrează într-un efect estetic fundamental, care constituie lumea sau universul operei, obiectiv central al reconstituirii critice ” ibidem, p • definirea esenţei originale 􀂾 Definirea operei în ceea ce îi dă individualitatea proprie, distinctă; “Creaţia reprezintă în orice împrejurare operă de personalitate şi critica identifică şi proclamă tocmai această personalitate în esenţa Repere structurale şi estetice în interpetare Utilizarea textelor critice Proiectul pentru Învăţământul Rural şi specificitatea sa caracteristică ” ibidem, p • valorificarea 􀂾 Judecata asupra calităţii estetice a operei; “Opera are o valoare literară ce se cere recunoscută şi definită Fără momentul final şi convergent al valorificării, critica nu-şi găseşte şi nu-şi stăpâneşte pe deplin obiectul specific ” ibidem, p • demonstraţia 􀂾 Modalitatea criticului de a convinge asupra validităţii observaţiilor, interpretărilor şi aprecierilor sale “Valoarea se cere demonstrată, îndreptăţită Judecăţile sunt deschise tuturor, criticul le argumentează ” ibidem, p ► TEMĂ DE REFLECŢIE Compară obiectivele criticii enunţate analitic în tabelul anterior cu prezentarea lor sintetică în citatul de mai jos: “Adevărata critică estetică se interesează numai de organicitatea operei de artă, de structura şi expresia ei specifică, pe care le descrie, le analizează, le compară şi le ierarhizează […] În principiu, structura şi expresia, ca modalităţi ale creaţiei artistice – pot fi infinite Şi această infinitate este obiectul criticii estetice, evident în limitele noţiunii de valoare ” Pompiliu Constantinescu, Critica estetică, în Scrieri, vol VI, Bucureşti, Editura Minerva, , p ► Operaţiunile fundamentale ale criticii constau în analiză, interpretare şi evaluare Arată cărora dintre obiectivele identificate de Adrian Marino le corespund aceste trei operaţiuni ► Analiza corespunde descoperirii structurii; interpretarea îşi are corespondent în surprinderea sensului, explorarea semnificaţiilor şi reconstituirea universului operei iar evaluarea în definirea esenţei originale şi valorificare Ponderea obiectivelor enumerate diferă de la un text critic la altul Uneori se insistă cu precădere asupra laturii descriptiv-analitice Alteori predomină demersul explicativ-interpretativ sau cel valorizant De asemenea, textul critic nu abordează de regulă obiectivele pe care şi le propune într-o manieră secvenţială – în secţiuni distincte – sau în ordinea arătată Adesea criticul îmbină, simultan, în demersul său, descrierea, interpretarea şi evaluarea Repere structurale şi estetice în interpetare Utilizarea textelor critice Proiectul pentru Învăţământul Rural Funcţiile criticii literare Pentru a-şi realiza rolul fundamental de mediator între creaţie şi receptare critica literară îndeplineşte funcţii multiple, în planuri diferite • informare 􀂾 În formele ei cele mai răspândite şi mai larg accesibile (prezentarea de carte, cronica, recenzia etc ), critica are în primul rând rostul de a informa cititorii despre scrierile discutate, pentru ca aceştia să poată opta în cunoştinţă de cauză dacă vor să le citească • publicitate 􀂾 Reacţiile criticii pot influenţa substanţial, în bine dar şi în rău, difuzarea cărţilor discutate • modelarea orizontului de aşteptare 􀂾 Critica determină, în bună măsură, aşteptările cu care cititorii pornesc la lectura cărţilor recomandate • stimularea interesului pentru lectură 􀂾 Critica întreţine curiozitatea pentru cărţi şi un climat cultural favorabil interesului pentru lectură • formare 􀂾 Demersul critic are o acţiune formativă atât asupra publicului cât şi asupra criticului însuşi, contribuind la rafinarea gustului şi a plăcerii estetice, la exersarea discernământului, la adâncirea şi diversificarea trăirilor, la dezvoltarea capacităţilor de expresie şi de creaţie • diferenţiere şi ierarhizare valorică 􀂾 Spre deosebire de alte forme de ierarhizare valorică (topuri, sondaje, premii etc ), critica literară îşi asumă responsabilitatea de a justifica şi de a face credibile opţiunile evaluative pe care le vehiculează • cunoaştere 􀂾 Examenul atent şi competent al operelor literare efectuat de către critici îşi asumă funcţia de descoperire, de cercetare în profunzime a scrierilor abordate ► TEMĂ DE REFLECŢIE Cum interpretezi afirmaţia criticului Mircea Martin, “democraţia încetează pe teritoriul artistic”, din citatul de mai jos? “Prin însăşi definiţia ei, critica este însă discriminatoare, nu acceptă egalizările, nivelările, pentru ea valorile există în concurs şi într-o anumită ierarhie […] Aşadar, dacă toată lumea se cade să aibă drepturi egale în viaţă şi, de ce nu?, în viaţa literară, în literatură lucrurile nu mai stau aşa În literatură nu au, nu mai pot avea toţi aceleaşi drepturi: democraţia încetează pe teritoriul artistic ” Mircea Martin, Singura critică, Bucureşti, Ed Cartea Românească, , p Repere structurale şi estetice în interpetare Utilizarea textelor critice Proiectul pentru Învăţământul Rural Tipuri de critică şi de texte critice Critica literară poate îmbrăca forme variate, în funcţie de cine o practică şi în ce fel Se poate astfel distinge, pe de o parte, între critica orală şi cea scrisă Pe de altă parte, se poate distinge între critica practicată de către profesionişti şi de către artişti • critica orală 􀂾 Sunt incluse în această categorie atât formele spontane (de ex conversaţia între cititori) cât şi, mai recent, cele instituţionalizate (prezentările la lansări de carte, emisiuni radio sau TV pe teme literare etc ) “Înţeleg prin critica vorbită ceea ce s-ar putea numi şi critică spontană, critica făcută de publicul însuşi E, evident, cea mai în vârstă dintre cele trei critici Din ziua în care un poet a cântat în faţa oamenilor, oamenii şi-au manifestat opiniile despre el Cu cât au învăţat ei să simtă şi să-şi exprime sentimentele, cu atât s-a perfecţionat şi critica vorbită ” Albert Thibaudet, Fiziologia criticii Pagini de critică şi de istorie literară, trad de Savin Bratu, Bucureşti, Ed pentru Literatură Universală, , pp - [ ] • critica profesionistă 􀂾 Este exercitată de către profesori de literatură, cercetători, gazetari specializaţi în critică literară 􀂾 În cazul criticilor profesionişti contează în mod deosebit autoritatea (popularitatea şi credibilitatea) pe care aceştia au reuşit să o dobândească, fie în cercurile specialiştilor, fie în rândurile publicului larg “Sarcina pe care critica profesionistă izbuteşte să o îndeplinească cel mai bine, singura pe care e capabilă să o îndeplinească, e funcţia de a înlănţui, ordona, prezenta o literatură, un gen, o epocă în starea de succesiune, de tablou, de fiinţă organică şi vie ” idem, p • critica artiştilor 􀂾 Pornind de la propria experienţă de creatori şi de cunoscători ai literaturii, scriitorii înşişi au formulat adesea opinii şi judecăţi critice privitoare la scrieri ale altor scriitori, uneori chiar la scrieri proprii 􀂾 Competenţa artiştilor în materie de critică (imparţialitatea, obiectivitatea, capacitatea analitică şi interpretativă etc ) a constituit subiectul a numeroase dispute “Ştiu bine că nu pot fi tăgăduite lacunele şi limitele criticii de artist Ea e aproape totdeauna părtinitoare şi parţială În genere, un mare poet vede în ceilalţi mari poeţi reflexe ale lui însuşi, salută în ei formele geniului care-l stăpâneşte [ ] Repere structurale şi estetice în interpetare Utilizarea textelor critice Proiectul pentru Învăţământul Rural Critica de artist se apleacă asupra artiştilor şi îi luminează Se apleacă asupra naturii artei, a geniului, pe care ne-o fac sensibilă prin exemplul însuşi Dar se va apleca rar asupra succesiunilor, a filiaţiilor, a artelor şi a literaturilor văzute sintetic, ca ansambluri şi ca existenţe ” ibidem, p ► La ce tip de critică se referă, între altele, citatul de mai jos, în care Asachi îşi explică iniţiativa de a-şi însoţi nuvelele istorice cu tablouri şi gravuri ilustrative? “În scop de a deştepta mai mult şi a întipări acele episoade în minte chiar prin sensurile vederii, eu, cel dintâi, pe unele le-am acompaniat la Roma cu tabloane în oleu, de asemenea de stampe litografiate şi de balade adaptate la cânturi naţionale, căci în multe exemplare răspândite în Moldova, împodobesc camerile patrioţilor, formează gustul estetic de armonie şi servesc junimii de sujet de învăţătură, iar societăţii de conversare şi petrecere ” Gh Asachi ► Critica orală ► Incompatibilitatea de principiu între înzestrarea creatoare a scriitorului şi demersul critic a fost teoretizată pentru prima oară, în cultura română, de către Titu Maiorescu Citeşte pasajul ilustrativ de mai jos şi dă apoi trei exemple de oameni de cultură care au reuşit deopotrivă în creaţie şi în critica literară, infirmând punctul de vedere maiorescian „Şi, în adevăr, între natura poetului şi natura criticului este o incompatibilitate radicală Poetul este mai întâi de toate o individualitate De la aceleaşi obiecte chiar despre care noi toţi avem o simţire obişnuită el primeşte o simţire aşa deosebit de puternică şi aşa de personală în gradul şi în felul ei, încât în el nu numai că se acumulează simţirea până a sparge limitele unei simple impresii şi a se revărsa în forma estetică a manifestării, dar însăşi această manifestare reproduce caracterul personal fără de care nu poate exista un poet Din multe părţi ale lumii primeşte poetul razele de lumină, dar prin mintea lui ele nu trec pentru a fi stinse sau pentru a ieşi cum au intrat, ci se răsfrâng în prisma cu care l-a înzestrat natura şi ies numai cu această răsfrângere şi coloare individuală [ ] Criticul este tocmai foarte impresionabil pentru razele răsfrânte din prisma altora, şi individualitatea lui este dar consumată în înţelegerea şi simţirea altor individualităţi [ ] De aceea criticul trebuie să fie mai ales nepărtinitor; artistul nu poate fi decât părtinitor ” Titu Maiorescu, Poeţi şi critici, în Critice, vol II, Bucureşti, Editura pentru Literatură, , pp - ► De ex G Ibrăileanu, G Călinescu, Şt Aug Doinaş Critica profesionistă are o multitudine de manifestări textuale Dintre tipurile de critică literară, cele mai clar definite sunt: prezentarea de carte, cronica sau recenzia, eseul, studiul, monografia Repere structurale şi estetice în interpetare Utilizarea textelor critice Proiectul pentru Învăţământul Rural Fiecare dintre acestea are finalităţi, determinări contextuale, particularităţi structurale şi modalităţi de expresie distincte, însă graniţele dintre aceste “genuri” ale criticii literare sunt labile şi, adesea, destul de vagi prezentarea de carte 􀂾 Este un text succint, compus din unul sau din câteva paragrafe, fie însoţind o nouă apariţie de carte (de exemplu, pe coperta a IV-a), fie semnalând-o (în buletinele editoriale, în periodice etc ) 􀂾 Are menirea de a-l ajuta pe cititor să-şi formeze o idee generală despre scrierea prezentată 􀂾 Prezentările promoţionale urmăresc de asemenea să stârnească curiozitatea cititorilor 􀂾 Prezentările de carte destinate publicului larg folosesc de regulă un limbaj accesibil, nepretenţios cronica sau recenzia literară 􀂾 Este un text de dimensiuni relativ restrânse, destinat publicării în periodice (ziare sau reviste), în care este prezentată şi comentată o apariţie editorială relativ recentă, fie că este vorba de o scriere nouă, fie, mai rar, de o reeditare – “cronica ediţiilor” 􀂾 Cronicile se adresează unui public mai larg sau mai restrâns, mai puţin sau mai mult specializat, în funcţie de tirajul şi de profilul publicaţiei pentru care sunt scrise 􀂾 De regulă vizează cititori care nu au citit (încă) opera discutată 􀂾 Limbajul folosit este adesea elevat, evitând însă pe cât posibil termenii de specialitate de circulaţie restrânsă, între experţi eseul critic 􀂾 Lucrare în care opere din prezent sau din trecut sunt discutate dintr-un unghi care pune în lumină caracterul personal al opiniilor autorului 􀂾 Eseul critic se adresează în special unui public avizat 􀂾 Modul de redactare poartă adesea amprenta stilistică a personalităţii eseistului studiul critic 􀂾 Spre deosebire de eseu, studiul este supus unor rigori de construcţie şi de redactare mai severe – privind structurarea demersului critic, consultarea şi menţionarea surselor de informaţie ş a 􀂾 Se adresează cu prioritate specialiştilor 􀂾 În redactare se tinde adesea către un stil ştiinţific, exact şi impersonal, folosindu-se nestingherit terminologia de specialitate Repere structurale şi estetice în interpetare Utilizarea textelor critice Proiectul pentru Învăţământul Rural monografia critică 􀂾 Este un studiu critic de proporţii ample, tinzând spre epuizarea problematicii subiectului abordat ► Dă câte trei exemple de eseu, de studiu şi de monografie din critica literară românească ► Eseu: N Steinhardt, Secretul “Scrisorii pierdute”; studiu: G Ibrăileanu, Numele proprii în opera lui I L Caragiale; monografie: G Călinescu, Opera lui M Eminescu Obiectivitate şi subiectivitate Unul dintre aspectele cele mai controversate privind statutul criticii literare este dacă aceasta poate fi considerată obiectivă, capabilă să dezvăluie adevăruri despre operele investigate, sau subiectivă, punând în lumină impresiile de lectură şi opţiunile de gust ale criticului O controversă adiacentă s-a purtat şi se poartă în jurul întrebării dacă critica literară trebuie considerată şi practicată ca o ştiinţă, ca o disciplină riguroasă, cu propriile ei restricţii metodologice, orientată către cunoaştere, sau ca o artă, ca un act de creaţie obiectivitatea şi subiectivitatea ca opţiuni ale criticii 􀂾 Diversele orientări ale criticii literare pot tinde fie către o obiectivare cât mai fermă a demersului critic fie, dimpotrivă, către fundamentarea acestuia pe subiectivitatea exegetului “La fel ca şi obiectivitatea pură, şi subiectivitatea pură este o amăgire Critica literară oscilează încă între aceşti doi poli ” Pierre Brunel ş a , op cit , p tendinţe de obiectivare 􀂾 documentarismul (restrângerea exerciţiului critic la aspecte care pot fi probate prin documente valide, ca, de exemplu, în cazul biografismului, a cărui preocupare centrală este refacerea exactă a vieţii scriitorilor); 􀂾 determinismul (postularea unor relaţii de tipul cauză-efect, ca, de exemplu, între viaţa şi opera scriitorilor, între lecturile şi creaţia acestora, între apartenenţa socială a scriitorilor şi ideologia lor, între mediul cultural şi producţia culturală); 􀂾 rigoarea metodologică (aplicarea consecventă şi riguroasă a aceleiaşi metode la texte diferite, ca, de exemplu, analiza statistică a stilului scriitorilor etc ); 􀂾 transferul de metodologie dinspre discipline cu un grad mai ridicat de exactitate (de exemplu dinspre biologie, antropologie, lingvistică, semiotică, psihanaliză); 􀂾 raţionalismul (argumentarea coerentă şi concludentă a aserţiunilor critice, relaţionarea explicită a actului critic la un sistem de presupoziţii teoretice); Repere structurale şi estetice în interpetare Utilizarea textelor critice Proiectul pentru Învăţământul Rural tendinţe de reliefare a subiectivităţii 􀂾 impresionismul (cultivarea unor forme de critică literară care aduc în prim plan individualitatea criticului, trăirile estetice ale acestuia); “Am pornit de la o convingere: critica nu e o ştiinţă, ci o artă Natura ei artistică ne permite expansiunea propriei noastre individualităţi Critica e un periplu în jurul operelor de artă; oglindim frumuseţile drumului, mărindu-le prin acţiunea colaboraţiei noastre [ ] O critică ştiinţifică ar fi o critică sigură, dar tristă; ar înlătura fantezia, avântul, patima generatoare de frumos Criticul ar sta încovoiat asupra unui cântar infailibil A înlocui complexa gamă a interpretării omeneşti printr-o singură formulă rece şi lapidară ar însemna deposedarea criticii de multiplele ei resurse ” E Lovinescu, Douăzeci de ani de critică, în Scrieri, vol I, Bucureşti, Ed pentru Literatură, , p 􀂾 critica “de identificare” (orientare potrivit căreia criticul caută să-şi lase propria subiectivitate absorbită de către cea a scriitorului, pe care o descoperă în operă) “Nu poate exista critică fără o mişcare primă prin care gândirea critică se strecoară în interiorul gândirii criticate şi se instalează provizoriu în ea, în rolul de subiect cunoscător ” Georges Poulet, Conştiinţa critică, trad de Ion Pop, Bucureşti, Ed Univers, , p obiectivitatea şi subiectivitatea inerente demersului critic 􀂾 Actul critic nu poate fi decât deopotrivă subiectiv şi obiectiv, într-o ecuaţie care îi e specifică “Ce înseamnă a fi subiectiv şi obiectiv în critica literară? Acest înţeles urmează a fi precizat cu claritate, întrucât, deşi problema subiectivităţii şi obiectivităţii ne trimite la teoria cunoaşterii şi de aici mai departe, nu se poate trece cu vederea că, în critica literară, apăsăm asupra acestei determinări, termenii discuţiei îmbracă un aspect cu totul specific ” Adrian Marino, op cit , p Pe de o parte, actul critic este inerent marcat de subiectivitate, pentru că el implică factori ce ţin de individualitatea fiecărui critic în parte 􀂾 Astfel de factori subiectivi sunt: plăcerea, gustul, impresia, intuiţia, simpatia etc 􀂾 Impresiile şi judecăţile critice sunt adesea influenţate de factori conjuncturali (dispoziţii de moment, motivaţii şi interese de ordin intelectual, lecturi anterioare etc ) 􀂾 Depinzând în bună măsură de traseul evoluţiei intelectuale a criticului, perspectiva adoptată de acesta asupra unor scrieri literare poate face obiectul unor revizuiri succesive Repere structurale şi estetice în interpetare Utilizarea textelor critice Proiectul pentru Învăţământul Rural Pe de altă parte, demersul critic, de orice fel, tinde inerent spre obiectivare, prin înseşi regulile lui constitutive “Critica trebuie să se situeze din punctul strict de vedere al obiectului literar, înţeles ca sistem structural, ca unitate, sens, semnificaţie, univers, esenţă originală şi valoare ” “Obiectul trebuie stăpânit nu numai în esenţă, ci şi în totalitate ” “Nu este de ajuns ca opera să existe şi să fie parcursă în întregime Existenţa şi implicit judecata sa urmează a fi dovedite Obiectivitate în critică înseamnă, fireşte, explicare, argumentare, justificare ” “Pentru a întruni condiţia obiectivităţii, analiza şi judecata critică trebuie să-şi păstreze, de la început până la sfârşit, întreaga sa unitate, consecvenţă şi coerenţă ” “Obiectivitate mai înseamnă în critică şi respectul criteriilor specifice, cu evitarea scrupuloasă, pe cât este de omeneşte posibil, a consideraţiilor străine de esenţa obiectului literar ” Adrian Marino, op cit , pp - ► TEMĂ DE REFLECŢIE Citeşte pasajul de mai jos şi compară punctele de vedere exprimate cu cele din citatele din Starobinski referitoare la interpretare, reproduse la pp - “Dacă ar trebui deci să definim un ideal al criticii, eu aş face unul alcătuit din rigoare metodologică (legată de anumite tehnici şi de procedeele lor verificabile) şi din disponibilitate reflexivă (liberă de orice constrângere sistematică) [ ] Trebuie să admitem că o anume forţă de inspiraţie critică, izvorul, precum şi punctul ei final sunt imprevizibile Pentru a răspunde vocaţiei ei plenare, critica nu se poate închide în limitele cunoaşterii verificabile; ea trebuie, la rândul ei, să devină operă şi să înfrunte riscurile acesteia Critica va purta deci pecetea unei persoane – dar a unei persoane care să fi trecut prin asceza impersonală a cunoaşterii «obiective» şi a tehnicilor ştiinţifice ” Jean Starobinski, Relaţia critică, trad de Alexandru George, Bucureşti, Ed Univers, , p Lectura textelor de critică literară • Lectura criticii variază în raport cu tipul de text critic şi cu interesele cititorului 􀂾 Dacă citim de exemplu cronică literară doar pentru a ne decide dacă vrem sau nu să cumpărăm cartea respectivă, atunci vom urmări în primul rând în ce măsură aceasta corespunde motivaţiilor noastre de lectură 􀂾 Dacă citim un eseu sau un studiu critic pentru a înţelege mai bine opera discutată, este bine să ne asigurăm mai întâi că am citit cu atenţie scrierea respectivă, fiindcă numai astfel vom putea stabili un “dialog” autentic cu observaţiile şi părerile expuse • Compararea, în cunoştinţă de cauză, a mai multor opinii critice diferite 􀂾 Există numeroase modalităţi de a folosi afirmaţiile criticilor conturându-ne în acelaşi timp propriul punct de vedere, mai mult sau mai puţin original: selectându-le, comparându-le, citându-le în sprijinul unui enunţ propriu, reformulându-le etc Repere structurale şi estetice în interpetare Utilizarea textelor critice Proiectul pentru Învăţământul Rural despre acelaşi text este un antrenament excelent pentru dezvoltarea propriului discernământ 􀂾 Consultarea mai multor comentarii critice referitoare la acelaşi text, chiar şi când acestea sunt divergente, ajută cititorul să exploreze potenţialul de semnificaţii al operei respective 􀂾 De asemenea, confruntarea opiniilor critice este un bun exerciţiu pentru consolidarea competenţelor argumentative “Iluzia dar şi raţiunea criticii stă în misiunea ei electivă Criticul se crede un arbitru, când poate e numai un actor angajat de resorturile lui intime Îşi caută justificări, emite teorii, se luptă cu monştrii nevăzuţi şi creează fantome ale propriei minţi De aceea criticii trebuiesc citiţi nu numai pentru opiniile lor, cât şi pentru a reflecta asupra acestor opinii ” Pompiliu Constantinescu, Despre critică şi critici, în Scrieri, vol VI, Bucureşti, Ed Minerva, , p Repere structurale şi estetice în interpetare Utilizarea textelor critice Proiectul pentru Învăţământul Rural TEST DE AUTOEVALUARE Ce înrudire există între “critică” şi “discernământ”? În ce epocă s-a instituţionalizat critica literară? Ce opoziţie a întâmpinat instituţionalizarea criticii literare în cultura română? Care este domeniul de investigaţie al teoriei literare? Menţionează cel puţin trei dintre obiectivele criticii literare Care sunt operaţiunile fundamentale ale criticii literare? Menţionează cel puţin trei dintre funcţiile criticii literare Defineşte pe scurt critica profesionistă şi dă trei exemple de forme textuale de manifestare a acesteia La ce serveşte compararea unor opinii critice diferite despre acelaşi text? Se acordă câte punct pentru fiecare rezolvare corectă; punct din oficiu Repere structurale şi estetice în interpetare Utilizarea textelor critice Proiectul pentru Învăţământul Rural Lucrare de verificare , notată de tutore Defineşte naraţiunea auctorială , puncte Comentează pe scurt relaţia dintre poezie şi realitate în artele poetice studiate ( pagină) , puncte Explică raporturile dintre critica şi istoria literară, ( pagină)) , puncte Prezintă succint opiniile divergente privitoare la critica artiştilor ( - pagini) , puncte Arată ce elemente de estetică modernistă a poeziei pot fi identificate în artele poetice argheziene Comentează aspectele contradictorii din textele lui Arghezi despre poezie şi poet ( - pagini) puncte Ai în vedere indicaţiile bibliografice care urmează din oficiu punct Repere structurale şi estetice în interpetare Utilizarea textelor critice Proiectul pentru Învăţământul Rural Răspunsuri la testele de autoevaluare Test de autoevaluare “Novel” – personaje asemănătoare celor din realitate, trăind într-un mediu real; “romance” – personaje stilizate, reprezentând arhetipuri psihologice, care acţionează într-o mediu nedeterminat, idealizat Scriere epică în proză, de dimensiuni mari, cu un grad mare de complexitate Poate aborda subiecte extrem de variate şi poate de asemenea lua o mare varietate de forme compoziţionale şi stilistice Ca gen cu largă popularitate, evoluţia romanului depinde în mare măsură de succesul sau insuccesul la public Balzac, Stendhal, Flaubert, Jane Austin, Dickens, Thackeray, George Eliot, Thomas Hardy, Tolstoi, Dostoievski ş a Secolul XX, perioada interbelică Situarea în timp a acţiunii, cadrul social sau geografic, forma de organizare, materia epică şi personajele, atitudinea narativă de bază De reprezentarea cinematografică Naraţiunea auctorială Test de autoevaluare Creaţie literară în care autorul îşi exprimă convingerile despre natura şi rolul poeziei, despre creaţie şi creator; ideile specifice ale unui scriitor despre literatură, afirmate explicit sau manifestate implicit în opera proprie Potrivit schemei analitice a comunicării Doctrina esteticii “expresive” Cea dintre conţinut şi expresie Exprimarea figurată, metaforismul abundent şi ingenios Iubita Limbajul perceput ca însăşi substanţa poeziei Creaţia e o explorare incertă, extenuantă, a latenţelor limbajului Poet-artizan, meşteşugar al limbajului Test de autoevaluare Etimologică (“cernere” / “kritein” = “a separa”, “a distinge”) Perioada modernă – sec XVIII-XIX Acuza adusă criticii că ar descuraja creaţia şi că ar produce un climat cultural tensionat Aspectele generale ale literaturii Descoperirea structurii operei, explorarea semnificaţiilor, valorificarea Analiză, interpretare, evaluare Informare, modelarea orizontului de aşteptare, stimularea interesului pentru lectură Exercitată de către profesori de literatură, cercetători, gazetari specializaţi în critică literară; cronica / recenzia literară, eseul critic, studiul critic Exersarea şi dezvoltarea discernământului, explorarea potenţialului semantic al textului, consolidarea competenţelor argumentative Sugestii şi recomandări Resurse suplimentare 􀂾 Pentru această unitate este recomandabil să extinzi şi să aprofundezi pe cont propriu tipurile de aplicaţii propuse în curs Rezolvă una dintre următoarele teme: • Analizează, sub aspectul perspectivei narative, câte un roman din fiecare dintre cele trei tipuri identificate de N Manolescu (doric, ionic, corintic) Repere structurale şi estetice în interpetare Utilizarea textelor critice Proiectul pentru Învăţământul Rural • Analizează artele poetice din opera unui scriitor român (de ex : Al Macedonski, Lucian Blaga, Şt Aug Doinaş, Nichita Stănescu, Marin Sorescu etc ) Pentru informare generală preliminară, poţi folosi lucrări precum: N Balotă, Arte poetice ale sec XX, Bucureşti, Ed Minerva, ; Arta poetică Antologie de lirică românească, ediţie şi note de Florin Şindrilaru, prefaţă de Dumitru Micu, Bucureşti, Editura Minerva, ş a • Alcătuieşte un dosar al receptării critice a unei opere la alegere, evidenţiind punctele de divergenţă în interpretare şi valorizare şi exprimân– du-ţi opinia proprie la fiecare dintre acestea Pentru informare prealabilă poţi folosi antologiile Editurii Eminescu din seria Biblioteca critică 􀂾 Pentru a-ţi îmbogăţi şi nuanţa cunoştinţele dobândite în această unitate poţi apela la recomandările bibliografice de mai jos • Referitor la problemele abordate în secţiunea Repere structurale în interpretare Romanul poţi găsi informaţii suplimentare în: Umberto Eco, Lector in fabula Cooperarea interpretativă în textele narative, trad de Marina Spalas, Bucureşti, Univers, , pp Jaap Lintvelt, Punctul de vedere Încercare de tipologie narativă, trad Angela Martin, Bucureşti, Ed Univers, , pp - Nicolae Manolescu, Doricul, ionicul şi corinticul, în Arca lui Noe Eseu despre romanul românesc, vol I, Bucureşti, Ed Minerva, Poetica romanului românesc, antologie de Mircea Regneală, prefaţă de Radu G Ţeposu, Bucureşti, Ed Eminescu, • Referitor la problemele abordate în secţiunea Repere estetice în interpretare Arte poetice poţi găsi informaţii suplimentare în: Fragmente de publicistică eminesciană în capitolul Despre literatură în Mihai Eminescu despre cultură şi artă, ediţie de D Irimia, Iaşi, Editura Junimea, , pp - Publicistică argheziană despre poezie în Cuvinte potrivite, antologie şi tabel cronologic de Mitzura Arghezi şi Traian Radu, Bucureşti, Editura Minerva, “Biblioteca pentru toţi”, Poezii despre poezie comentate în Tudor Arghezi, Arte poetice, ediţie de G I Tohăneanu şi Livius Petru Bercea, Bucureşti, Editura Albatros, Despre tema poetului şi a poeziei la Eminescu în Ioana Em Petrescu, Eminescu Modele cosmologice şi viziune poetică, Bucureşti, Editura Universal Dalsi, , cap III Criza comunicării Sterilitate şi ironie, pp - şi IV Poezia, pp - Capitolul Notă la estetica argheziană în Pompiliu Constantinescu, Tudor Arghezi, Bucureşti, Editura Minerva, , pp - Nicolae Balotă, Opera lui Tudor Arghezi, Bucureşti, Editura Eminescu, , în special cap Ars poetica, pp - • Referitor la problemele abordate în secţiunea Utilizarea textelor critice poţi găsi informaţii suplimentare în: E Lovinescu, Cariera mea de critic, în Scrieri, vol I, Bucureşti, Editura pentru Literatură, G Călinescu, Tehnica criticii şi a istoriei literare, în Principii de estetică, Bucureşti, Editura pentru Literatură, , pp - Adrian Marino, Introducere în critica literară, Bucureşti, Editura Tineretului, , cap VII, Invenţia critică, pp - Mircea Martin, Singura critică, Bucureşti, Editura Cartea Românească, , pp - Alexandru Paleologu, Funcţia şi arta criticii, în Ipoteze de lucru, Bucureşti, Editura Cartea Românească, , pp - Bibliografie generală Proiectul pentru Învăţământul Rural Bibliografie generală Tudor Arghezi, Arte poetice, ediţie de G I Tohăneanu şi Livius Petru Bercea, Bucureşti, Editura Albatros, N Balotă, Arte poetice ale sec XX, Bucureşti, Minerva, G Călinescu, Principii de estetică, Bucureşti, Editura pentru Literatură, Paul Cornea, Introducere în teoria lecturii, Iaşi, Polirom, Paul Cornea, Interpretare şi raţionalitate, Iaşi, Polirom, Umberto Eco, Lector in fabula Cooperarea interpretativă în textele narative, trad de Marina Spalas, Bucureşti, Univers, Jaap Lintvelt, Punctul de vedere Încercare de tipologie narativă, trad Angela Martin, Bucureşti, Ed Univers, , pp - Titu Maiorescu, Opere, vol I, Editura Minerva, Nicolae Manolescu, Arca lui Noe Eseu despre romanul românesc, vol I-III, Bucureşti, Minerva, Adrian Marino, Introducere în critica literară, Bucureşti, Editura Tineretului, Adrian Marino, Critica ideilor literare, Cluj-Napoca, Dacia, Adrian Marino, Hermeneutica ideii de literatură, Cluj-Napoca, Dacia, Meşterul Manole, antologie de Maria Cordoneanu, Bucureşti, Editura Eminescu, Alina Pamfil şi Monica Onojescu (coord ), Lectura Repere actuale, Cluj-Napoca, Casa Cărţii de Ştiinţă, Liviu Papadima, Literatură şi comunicare Relaţia autor-cititor în proza paşoptistă şi postpaşoptistă, Iaşi, Polirom, Liviu Papadima, Caragiale, fireşte, Bucureşti, Editura Fundaţiei Culturale Române, Jean Starobinski, Textul şi interpretul, Bucureşti, Univers, Tudor Vianu, Studii de literatură română, Bucureşti, Ed Didactică şi Pedagogică, Tudor Vianu, Arta prozatorilor români, vol I-II, Bucureşti, Editura pentru Literatură, René Wellek, Austin Warren, Teoria literaturii, trad de Rodica Tiniş, Bucureşti, Editura pentru Literatură Universală, 